
La 12 octombrie 1968 în orașul Mexico se va aprinde flacăra olimpică care va marca începerea 
celei de-a XIX-a ediții a Jocurilor olimpice. 

Flacăra olimpică va porni din Grecia, va străbate toată Europa pînă în portul spaniol Palos, 
va traversa Oceanul Atlantic pînă în insula Salvador, unde, la 12 octombrie 1492, Cristofor Columb 
a pus pentru prima dată piciorul pe continentul american, apoi pe 2 itinerare care vor străbate toate 
statele Americii de Nord, Americii de Sud și Americii Centrale va fi dusă din mină în mînă pînă în 
orașul Mexico. 

Orașul Mexico şi întreaga țară se pregătesc intens pentru desfășurarea jocurilor în cele mai 
bune condiţii. În acest sens, organizatorii mexicani au studiat experienţa țărilor unde s-au desfășurat 
în ultimul timp jocuri olimpice (Finlanda în 1952, Australia în 1956, Italia în 1960 și Japonia în 1964). 
Datele culese au fost introduse în calculatorul electronic al Universităţii naționale din orașul Mexico, 
iar informaţiile prelucrate au fost utilizate la elaborarea planurilor de măsuri. Pe lingă numeroasele 
instalații sportive actuale, se construiesc altele noi şi se extind cele existente. În acest sens este in- 
teresant de arătat că la desemnarea orașului Mexico ca loc de desfășurare a viitoarei olimpiade a 
contribuit și baza materială sportivă de care dispunea, fiind preferat altor orașe care și-au pus candi- 
datura: Detroit, Buenos Aires şi Lyon. Astfel, în anul 1965 orașul Mexico dispunea de cca. 7 500 tere- 
nuri de sport acoperite sau în aer liber, iar pînă în 1968 numărul lor va creşte cu cca. 50%. Între in- 
stalațiile sportive existente se numără 200 terenuri de tenis, 115 bazine de înot, 25 piste de călărie etc. 
Numai centrul sportiv Magdalena — Mixhuca din orașul Mexico ocupă 229 ha și are 64 terenuri de 
fotbal, 30 terenuri de baschet, 22 terenuri de volei etc. 

Dintre cele mai importante construcții noi care se ridică în orașul Mexico şi vor deservi Jocu- 
rile olimpice 1968 se pot menționa următoarele: Stadionul Azteca, Satul olimpic, Casa presei, Palatul 
sporturilor, Velodromul, Piscina olimpică. 

O lucrare importantă este, de asemenea, extinderea stadionului din orașul universitar, a cărui 
capacitate crește de la 65 000 de locuri la 100 000, devenind stadionul olimpic principal, unde va avea 
loc ceremonia deschiderii jocurilor. 

El se găsește la 16 km sud de centrul orașului, în zona Pedregal de San Angel. Această zonă, 
acoperită de lava vulcanului Xitle, este cea mai frumoasă suburbie a orașului, lava favorizînd dezvol- 
tarea unei vegetații abundente. Stadionul va dispune de cele mai moderne sisteme. de telecomuni- 
caţii, de garderobe și dușuri, birouri și boxe pentru presă, servicii medicale pentru atleți și public, 
restaurante, camere de odihnă pentru participanți și autorități etc. 

Jocurile olimpice constituie, de fiecare dată, prilej de a ridica noi construcţii remarcabile, 
care prin calitățile lor arhitecturale și funcţionale vor contribui la succesul participanților. Astfel, 
Stadionul Azteca, pe care se vor desfășura meciurile de fotbal, va fi una dintre cele mai frumoase 
construcții ale olimpiadei. El a fost inaugurat la 29 mai 1966 de președintele Mexicului, G. Diaz Ordaz. 

Stadionul are 100 000 de locuri. Terenul de joc, cu dimensiunile de 68 x 105 m, este orientat 
astfel ca soarele să afecteze egal ambele echipe și nici una să nu fie defavorizată în cazul meciurilor 
care se desfășoară în timpul zilei. Distanţa maximă între spectatori și centrul terenului este de 124 m 
și cea minimă, între primul rînd și punctul de corner, este de 9,15 m. Pentru a se crea condiţii optime 
de deplasare a jucătorilor, terenul a fost plantat cu un amestec de 5 sorturi de iarbă, care se tunde 
la fiecare 2 zile cu mașini speciale și se îngrașă continuu; în caz de necesitate, gazonul se poate în- 
locui prin brazde de aceeași calitate și vîrstă cultivate într-o mare unitate horticolă din apropierea 
stadionului. Un sistem de drenaj special evacuează apa rapid și permite utilizarea terenului imediat 
după cele mai violente ploi. 

Echipamentul de sonorizare, compus dintr-un dispozitiv divergent cu 4 grupuri de difuzoare, 
este instalat într-o nacelă suspendată la 35 m deasupra centrului terenului și permite o audiție per- 
fectă pină în cele mai îndepărtate puncte ale stadionului. 

Tribunele stadionului au o înălțime de cca. 15 m, însă, pentru a facilita accesul publicului, te- 
renul a fost excavat pe o adincime de cca. 9 m îndepărtîndu-se prin aceasta și roca vulcanică sfărimi- 
cioasă care acoperea o parte a zonei. 

Suprastructura stadionului este formată din 66 cadre de beton armat, așezate la intervale de 
cca. 12—14 m în jurul stadionului. Fiecare cadru este format dintr-o riglă înclinată și trei stilpi. Cadrele 
și o parte din gradenele de susținere a scaunelor au fost turnate monolit, în timp ce pentru restul gra- 
denelor amplasate la partea superioară, în raza de acțiune a unei macarale-turn, s-au utilizat elemente 
prefabricate. S-a prevăzut ca tribunele să fie acoperite cu panouri ușoare din material plastic, reze- 
mate pe grinzi metalice, care ies în consolă cca. 39 m pe laturile lungi ale stadionului și cca. 20 m la 
capete. 

Stadionul dispune de o serie de amenajări deosebite, între care se menționează: 4 vestiare 
cu săli de învățămînt teoretic, săli de dușuri, o sală de masaje, o instalație de hidromasaj, un birou 
pentru fiecare antrenor etc. 

Este interesant de arătat că pentru a se procura fondurile necesare construcției s-a organizat 
vînzarea de locuri în tribune și de loji întregi pentru o perioadă de 99 ani. În acest fel s-au vindut 560 
de loji (fiecare cu bar, baie și parcaj propriu pentru automobile în imediata apropiere), cu prețuri va- 
riind între 8 400 și 14 000 de dolari, precum și aproape 3 000 de locuri cu prețuri de 480—760 dolari, 
adunindu-se o mare parte a celor 9 milioane de dolari necesari construcției stadionului. 

Satul olimpic va putea găzdui 10 000 de atleți și alți membri ai delegaţiilor. El ocupă cca. 40 ha 
la sudul orașului Mexico, la o distanță de cca. 15 km de centrul orașului, în zona numită «Pedregal 
de San Angel». Satul olimpic dispune de legături comode și rapide cu celelalte instalații olimpice, 
cum ar fi centrul sportiv Magdalena—Mixhuca, Stadionul Azteca etc., astfel că în maximum 25 de 
minute se poate ajunge cu autobuzul la orice instalaţie olimpică, în timp ce pină la stadionul olimpic 
nu sînt necesare decit 5 minute. El cuprinde 800 de locuinţe de 2—3 camere pe unul sau două niveluri, 

birouri de control ale atleților şi birouri administrative, centre de recreaţie, băi de abur și băi turcești, 
teatru și cinematograf, servicii medicale etc. S-a prevăzut, de asemenea, o zonă comercială și două 
sisteme de parcaje, precum și numeroase terenuri de antrenament. Un loc important îl ocupă Casa 
presei, cu un spațiu pentru 1 200 de persoane și cu toate instalaţiile necesare activităților jurnaliştilor 
și fotografilor. 

După terminarea Jocurilor olimpice din 1968, satul olimpic va servi ca locuinţe pentru func- 
ționarii de stat. 

Palatul sporturilor a fost proiectat de cunoscutul arhitect Felix Candela, împreună cu Antonio 
Peyri și Enrique Castaneda Tamborrel. Clădirea va avea formă circulară, putînd primi 24 000 de spec- 
tatori, şi va avea 16 000 de scaune fixe şi 8 000 de scaune demontabile, care se pot adăuga la meciurile 
de box. Cupola clădirii, cu diametrul de 160 m şi înălțimea maximă de 45 m, va fi realizată cu o struc- 
tură metalică acoperită cu lemn, în timp ce infrastructura clădirii va fi executată din beton armat. 

În mijlocul clădirii se găsește pista de formă dreptunghiulară, cu dimensiunile de 80 x 50 m, 
2 500 de surse luminoase vor asigura iluminarea interioară a clădirii, permiţind retransmiterea com- 
petițiilor pe circuitele de televiziune în culori. Parcajele Palatului sporturilor au o capacitate de 2 500 
de automobile. 

În momentul cînd se tipăresc aceste rînduri, pregătirile olimpice sînt în toi. Cei din Mexic, gaz- 
dele, fac tot ce este posibil pentru ca sportivii și toți cei care participă la aceste jocuri din cele mai 
îndepărtate colțuri ale lumii să-și poată desfășura activitatea în cele mai bune condiţii. Şi unora și 
celorlalți să le urăm încă de pe acum succes deplin. 

FIRUL VIEȚII CONTINUĂ 


Dacă vom face calcule de amănunt, aflăm că în 
fiecare secundă, pe care noi o trăim, doi noi cetă- 
teni cer planetei noastre dreptul la viață. Statistica 
O.N.U. a anului 1965 înregistrează astfel cifra 
globală de 3 308 000 000 de locuitori. 

Urmărind creşterea populației pe diferite perioa- 
de într-un ritm în continuă ascensiune (vezi tabe- 
lul), oamenii de știință apreciază că în deceniile 
următoare populația globului urmează să crească 
într-un ritm inediu anual de 2%, ceea ce ar insemna 
că la începutul secolului al XXI-lea pe planeta 
noastră vor locui peste 7 miliarde de locuitori. 

Ritmul mediu anual de creștere este în unele 
țări de 1%, în altele de 3% pînă la 4% și 5%. La 
mijlocul anului 1965, cele mai înalte ritmuri de 
creștere a populației le înregistrau țările din Ame- 
rica Latină, Africa şi Asia. Aceasta arată că în 
țările slab dezvoltate, îndeosebi în acele state 
tinere care și-au obținut recent independenţa și se 
află într-o etapă social-economică încă redusă, 
sporul mediu anual al populaţiei crește vertiginos. 
În țările dezvoltate creșterea absolută a populației 
este mai scăzută, ca urmare a unei natalității mai 
reduse. 


Deschidem și urmărim ima- 
ginile marelui atlas al vieții. 
Prima constatare pe care o 
desprindem din filmul neiîn- 
trerupt al celor peste 1 milion 
de ani care s-au succedat de 
la perioada în care se aprecia- 
ză apariția omului confirmă 
un fenomen real plin de sem- 
nificație şi optimism, și anu- 
me că populația planetei noas- 
tre se dezvoltă continuu, în- 
tr-un ritm susținut. 


Problema cea mai importantă, recunoscînd a- 
ceste realități, este de a da răspuns la întrebarea 
dacă creșterea vertiginoasă a populaţiei va consti- 
tui sau nu, în secolul următor, o primejdie de su- 
prapopulare a globului pămintesc. Există astăzi 
realități care generează mult pesimism în aborda- 
rea şi soluționarea acestei probleme. Foamea, 
bolile, sărăcia apasă şi acum din greu d mare parte 
a populaţiei planetei. În unele regiuni ale globului 
situația este destul de precară. Simptomele actuale 
arată necesitatea unui ajutor alimentar susținut 
pentru țările în curs de dezvoltare. 

Deficitul anului 1967 în produse alimentare este 
apreciat la 36 milioane de tone, iar al anilor 1975— 
1980 la cca. 100 milioane de tone. Ce probleme ridică 
în asemenea condiţii cresterea populației în pers- 
pectiva secolului al XXI-lea? 

Una dintre principalele probleme este aceea a 
resurselor alimentare indisolubil legată de valori- 
ficarea potențialului agricol al planetei noastre. 
Statisticile actuale confirmă faptul că sursele agri- 
cole ale globului sînt departe de a fi puse în valoare. 
În prezent, numai o zecime din suprafața agricolă 
este cultivată, adică circa 1,3 miliarde ha, din cele 
13,5 miliarde ha. Aceasta înseamnă în medie cam 
0,6 ha de teren arabil pentru fiecare locuitor al 


Reprezentarea grafică a suprafeței uscatului și a apei în 
miliarde ha (fiecare pătrat este egal cu 1 miliard ha): pătratele 
albe — suprafața agricolă, cele negre — suprafaţa agricolă 
cultivată. Pătratele gri — suprafața de uscat nefolosibilă. 

globului. Evident că un astfel de raport, mai ales 
dacă avem în vedere inegalitățile sociale, contras- 
tele puternice din unele regiuni, este extrem de 
nefavorabil. 

Există posibilitatea ca încă aproximativ 20% din 
terenurile continentale să fie redate agriculturii în 
condiții normale de rentabilitate, ceea ce înseamnă 
că fiecărui locuitor i-ar reveni aproximativ 1,5 ha, 
situație cu totul diferită. Sigur că în asemenea 
condiții progresul tehnic poate contribui din plin 
la stabilirea unei producții agricole mai înalte. 

Dacă judecăm după posibilitățile reale ale agri- 
culturii la scara mondială și nu numai după rezul- 
tatele actuale, prognozele secolului următor în 
ce privește creșterea populaţiei pot fi în bună 
măsură argumentate. Trebuie găsite numai căile 
de apropiere între ritmul de creștere al populației 
și cel al producției în general, şi al producţiei ali- 
mentare în special, /a nivelul întregului glob. Astăzi 
la scara mondială constatăm o stagnare a sporului 
resurselor alimentare pe cap de locuitor. Această 
stagnare este un rezultat al subdezvoltării unor 
țări africane, asiatice, precum și din alte continen- 
te. În Africa, bunăoară, populaţia crește într-un 
ritm de 2,5%, în timp ce produsele alimentare spo- 
resc doar într-un ritm de 1,7%. De asemenea, în 
America Latină populaţia crește în ritm de 2,8%, 
iar produsele alimentare cu cca. 0,9%. 

Cu totul alta este situația în țările dezvoltate, 
unde curba creșterii producției depășește cu mult 
pe cea demografică, producția pe cap de locuitor 
crescind continuu. În America de Nord (chiar în 
condițiile diminuării suprafețelor cultivate), în O- 
ceania, Australia, în majoritatea țărilor din Europa 
producția agricolă vegetală și animală este net 
superioară creşterii demografice. 

lată situaţii care confirmă rezultate foarte dife- 
renţiate, dar nu posibilitățile pe care le oferă pă- 
mîntul populaţiei lui actuale și viitoare. Rezultă clar 
că problema populației secolului al XXI-lea nu 
este numai o problemă demografică, o problemă 
numai de resurse, ci și de relații sociale. 

În esență, răspunsul la întrebarea dacă există 
pentru secolul al XXI-lea pericolul suprapopulaţției 
trebuie căutat în modul în care se rezolvă ecuaţia 

populație-resurse, în condițiile pe care le creează 
fiecare țară în parte, pentru dezvoltarea pozitivă a 
acestei ecuații. 


«EXPLOZIE» URBANĂ 


Un aspect deosebit de actual în analiza dinamicii 
populației în perspectiva secolului al XXl-ea îl 
constituie creșterea orașelor, a populaţiei urbane 
în general. Expansiunea urbană este astăzi și în 
perspectivă mult mai spectaculoasă decit «explo- 
zia» populaţiei globului. 

La finele celor două milenii se apreciază o popu- 
laţie urbană care să cuprindă nu mai puțin de 
60—65% din populaţia estimată pentru începutul 
secolului al XXI-lea. Aceasta înseamnă în același 
timp că numai 8—12% din populația globului va 
trebui să asigure necesitățile de produse agricole. 

Simbioză între clasic și modern 

Mobila modernă cuprinde o evoluție pe cît de 
lungă pe atit de spectaculoasă, ea fiind o chinte- 
sență a stilurilor clasice şi o simplificare a lor 
corespunzătoare vieții moderne şi industriei mo- 
derne. 


EPOCA DE AUR A MOBILEI 


Epoca de glorie a mobilei se fixează în timpul 
Renaşterii franceze, începînd cu secolul al XVI-lea, 
şi în mod specia! în vremea lui Francisc | şi Hen- 
ric al II-lea. Sub influenţa Renaşterii italiene, stilul 
gotic decade, iar mobilierul începe să sufere 
influenţe prin artiști ca: Leonardo da Vinci, Andreo 
de! Sarto, Benvenuto Cellini, aduși la curtea 
Franţei de Francisc | pentru realizarea castelului 
de la Fontainebleau. Acum avem de-a face cu 
tehnici noi, în special cu aceea a placării structurii 
de lemn obişnuit cu lamele din materiale valoroase. 
Decorul se realizează fie prin aceste incrustații, 
fie prin marchetărie, adică prin placarea panourilor 
de lemn masiv cu o îmbrăcăminte alcătuită din 
bucăți subțiri de lemn colorat (un fel de furnir mai 
gros) asamblate în prealabil în așa fel incit să 
alcătuiască un desen. Specia de lemn prețios 
căutată în această perioadă este mai ales abanosul. 

În epoca tirzie a Renașterii, cind unii artiști 
părăsesc liniile clasice ale mobilierului, în dorința 
de a crea aspecte sculpturale mai bogate, apare 
în 1640 la Anvers, stilul baroc, pe care italienii prin 
Michelangelo Buonarroti în special, l-au pus în 
valoare în arhitectură, în sculptură şi pictură, 
acesta fiind considerat printre adevărații creatori 
ai barocului, părintele lui spiritual. 

Perioada care urmează este cea a regenței lui 
Filip de Orleans și are ca trăsătură esenţială 
interesul slab acordat marchetăriei. Tehnica supra- 
fetelor mari acoperite de foi întregi de furniruri 
este pe primul plan. Abanosul e înlocuit prin 
lemnul de trandafir, iar tehnica lăcuirii capătă 
personalitate. Se utilizează acum formele curbe, 
care spre sfîrşitul perioadei generează stilul în- 
cărcat şi într-o măsură însemnată exagerat al 
rococoului. 

Stilul Ludovic al XVI-lea, care urmează, repre- 
zintă o revenire la formele clasice, iar stilul empire 
este complet lipsit de sculpturi ornamentale. 
Acesta este preluat după căderea imperiului lui 
Napoleon de stilul biedermeir, care se arată total 
nemulțumit de artificialitatea existentă în empirul 
răspindit pe vremea lui Napoleon. 

Mai poate fi inserată latura clasică engleză a 


mobilei reprezentată prin stilul fraţilor Adam şi 
prin stilul Sherton. Acesta din urmă produce o 
simbioză a clasicismului francez cu formele pro- 
prii englezești. 

Odată cu evoluţia tehnicii, cu procesul de 
industrializare a producției de mobilă, în mod 
firesc se schimbă și concepția despre mobilă, 
despre stilurile folosite în producerea ei. Ca 
urmare, mobila ajunge în cele din urmă la o simpli- 
ficare în epoca contemporană. Aici mobila capătă 
o altă geometrie, liniile devin drepte, dind la o 
parte sculpturile baroce greoaie și pretențioase. 
Totul este făurit în sensuri miriabile deosebite cu 
ajutorul noilor materiale, printre care cele plastice 
joacă un mare rol în osmoza lemnului, în metamor- 
foza lui superioară. Totuși, alături de linia modernă, 
elegantă, simplă și practică, industriile naţionale 
elevează și linia clasică, la care se adaugă așa- 
zisul stil rustic, în cadrul căruia se împletesc 
elemente ale mobilei moderne cu elemente tra- 
diționale. 


MARILE RUTE 


Această simbioză de stiluri stă și la baza pro- 
ducției de mobilă de la IPROFIL «23 August» din 
Tirgu-Mureș, creiind aici o tradiție. De altfel, 
trebuie spus de la bun început că acest modern 
combinat, spre deosebire de celelalte fabrici din 
țară, produce mobilă în special pentru export. 
Un grafic în această direcție poate să eludeze, să 
exemplifice. Mai precis, în 1965, din totalul pro- 
ducției, 55,4% erau destinate să ia drumul marilor 
rute, peste granițele țării. Un an mai tirziu pro- 
centul se ridică la 59%, iar pentru anul 1967 el 
atinge graniţele de sus, adică 94,4%. Este acesta 
un succes desigur foarte bine meritat al harnicilor 
făuritori de «artă» în lemn din orașul din țara 
Mureșului. 

Din discuţia purtată cu inginerul Cioancă Gavril, 
inginerul şef adjunct al întreprinderii, am aflat 
rutele externe ale produselor tirg-mureșene: Bucu- 
rești-Viena,  București-Lyon,  București-Paris, 
București-Osaka, București-Bruxelles şi multe al- 
tele. În general, produsele româneşti au fost 
prezente la tirgurile internaționale de la Madrid, 
de la Poznan, Triest, Maroc, Zagreb, Copenhaga, 
Moscova, Gâătteborg. Astfel, numai în primul 
trimestru al anului 1967 ele au participat la 10 
expoziţii peste hotare. Şi pretutindeni s-au bucurat 
de aprecieri unanime, calitatea lor dindu-le dreptul 
să concureze cu succes, de la egal la egal, pe 
marile piețe europene si asiatice. 


— Cite produse se înscriu în catalogul anului 
care a trecut? 

Interlocutorul meu îmi răspunde prompt: 28. 

— Şi care sînt cele mai importante garnituri? 

— Cele pentru Anglia, în primul rînd, apoi cele 
pentru Austria, Suedia, Franța, U.R.S.S., Un- 
garia etc. 

Discuţia intrind pe făgașul amănuntelor, am 
aflat multe lucruri precise și interesante. Piaţa 
engleză rămine pentru producătorii de mobilă din 
Tîrgu-Mureş un debușeu important. Solicitanţii 
englezi optează pentru o gamă variată de piese de 
mobilier care se înscriu pe linia stilului clasic şi 
celui rustic. Același lucru se poate spune și pentru 
alte piețe externe de desfacere. Din stilul «rustic» 
ies în evidență mobilierul compus din piesele 
tip 402, 327 şi 330. (Scuzaţi-mi aceste numere 
lipsite de personalitate, dar ele sînt nume în bule- 
tinul de identitate al garniturilor). Printre cele mai 
elegante produse, măsuţele suprapozabile pentru 
ceai (trei, una peste alta), bufetele 399 și garnitura 
tip colonial ocupă un loc cu totul aparte prin 
coloristica și ornamentația sculpturală care le 
caracterizează. Dar alături de «rustic » predomină 
«clasicul». Sufrageria 846, camera de lucru 846 
(birou, masă, bibliotecă, scaune cu brațe, canapea 
şi două fotolii), holul 626—21 (două fotolii, canapea 
şi o măsuţă) și măsuțele stil constituie adevărate 
opere de artă în care sculptura ca element de 
ordin decorativ stă în prim plan. Dealtfel, combina- 
tul din Tîrgu-Mureş posedă 15 sculptori pricepuți. 
Despre ei însă vom vorbi ceva mai încolo. 


MOBILĂ PENTRU 
APARTAMENTELE MODERNE 


Ajunşi aici cu discuţia, interlocutorul meu îmi 
precizează: 

— Pentru piaţa internă, noi creăm și executăm 
de asemenea mobilier de valoare. Noile și fru- 
moasele apartamente care se construiesc în în- 
treaga țară pot căpăta un aspect elegant și con- 
fortabil cu tipurile de mobilă fabricate în acest scop. 

Garniturile pentru hol 319 și TM3, biblioteca 
Dana cu corpuri modulate şi camera complexă 
«Nabor sînt doar citeva dintre produsele pentru 
exigentul cumpărător din ţara noastră. 

Şi, într-adevăr, spusele inginerului Cioancă au 
un suport real. Compusă din canapea și două 
fotolii, garnitura M. 319, de exemplu, este foarte 
utilă în orice apartament. Prin construcția ei, cana- 
peaua poate servi şi ca pat pentru două persoane, 
avind perne detașabile de poliuretan, care sînt 
usoare, elastice și asigură un confort plăcut. 


Ea este confecționată dintr-un schelet executat 
din cherestea de răşinoase, combinat cu cherestea 
de fag și P.F.L. Atit canapeaua cit și fâtoliile au 
brațele protejate cu elemente de lemn masiv 
colorate în negru și finisate cu luciu oglindă. 
Extinderea ei se face prin traparea ramei de șezut 
lateral, care, prin culisare, trage după sine și 
spătarul. 

O linie elegantă, avind dimensiunile corespun- 
zătoare noilor apartamente, prezintă și garnitura 
TM 3, care poate fi utilizată nu numai pentru hol, 
dar și în cadrul camerelor de zi. Acestei mobile îi 
conferă o notă elegantă împletitura de bambus 
aplicată pe părţile laterale. Cit privește tapiseria, 
ea este executată cu materiale clasice, printre care 
întîlnim arcuri bitroconice, iarbă de mare și vată 
industrială. Stofa ei e rezistentă și în culori pas- 
telate. Se armonizează pertect cu culoarea vişinie 
a braţelor, precum și cu culoarea naturală a împle- 
titurii de bambus. 


DESPRE CEI 15 SCULPTORI 
ȘI DESPRE TEHNICILE MODERNE 


— Ce alte materiale moderne mai folosiţi? 
Şi cum orice întrebare are răspuns, iată ce-am 
aflat în continuare şi în acest domeniu. Din pro- 
cesul de fabricare a mobilei, lemnul de abanos şi 
cel de trandafir, considerate specii nobile, au 
dispărut. Se folosesc acum plăci aglomerate fur- 
niruite cu nuc şi lustruite cu poliester. În ultimul 
timp, tapiseria este executată la scaune din cau- 
ciuc spongios, la fotolii din poliuretan, iar la 
canapele din pernă de sirmă «elastic», care îi 
conferă o flexibilitate excepţională. Firește, aces- 
tea sint tehnici superioare. 

De altfel, o latură majoră, esenţială, a modernu- 
lui combinat mureșean o constituie gradul înalt 
de tehnicitate al proceselor tehnologice din cadrul 
tuturor celor 3 secţii ale sale. Numai la atelierul de 
sculptură, unde, după cum am amintit, lucrează 
15 sculptori pricepuți, s-au montat maşini de 
copiat, strunguri automate de copiat etc. Îmbinind 


armonios munca mecanizată cu cea manuală. 
Mozaicul de sculpturi e de o mare fineţe artistică 
şi este executat aproape în întregime mecanizat. 
Simbioza dintre om și maşină se dovedește aici o 
unitate perfectă, dînd naştere la adevărate capo- 
dopere de sculptură în mobilă. De altfel, un nea- 
vizat care pătrunde în depozitul cu mobilă se 
crede mai curind într-un muzeu, în care sînt 
aliniate piese de mobilă celebre. Stilul mobilei lui 
Ludovic al XVI-lea este prezent în cele mai multe 
piese care posedă sculpturi dintre cele mai per- 
fecte ca linie şi realizare. Autorii acestor robin- 
sonade, ai acestor flori înviate în lemn sînt elevii 
pricepuți şi entuziaşti ai maistrului Tomas Ludovic, 
care sînt pregătiţi în cadrul unei școli profesionale 
speciale. 

Aceștia pot fi socotiți, pe drept cuvint, urmași 
credincioși ai unor meșteri celebri de pe vremea 
lui Francisc |, cum ar fi Jean Gujon sau Andrent 
de Cerceau, sau ca urmaș ai lui Charles Cressent, 
care, sub Ludovic al XIV-lea, obținea efecte artis- 
tice armonioase prin folosirea sculpturii aurite 
pe fond de furnituri exotice. 

Dar și alte operații se fac tot atit de mecanizat 
şi tot atit de.bine. Furniruirea, de pildă, se execută 
la o presă monoetajată (unică pe ţară) prin proce- 
deul de frecare continuu. La fel şi prelucrarea 
panourilor se face la un agregat ultramodern. 
Nici finisajul nu este considerat o cenușăreasă. 
Din contră, mașini de lustruit și maşini portative 
realizate în ţară își fac datoria din plin, creînd 
adevărate «oglinzi» de lemn. La toate acestea s-ar 
mai putea adăuga grija permanentă, exigența 
sporită pentru calitatea produselor, măsurile luate 
în cursul anului pentru organizarea ştiinţifică a 
producției din care se remarcă în mod deosebit 
așezarea în flux tehnologic a mașinilor în confor- 
mitate cu procesul tehnologic şi reorganizarea 
procesului tehnologic la toate secţiile. 

Aceasta este în mare panorama interioară a 
întreprinderii de prelucrare a lemnului din Tirgu- 
Mureş, unde metamorfoza lemnului are loc la 
nivelul cerințelor tehnice cele mai înaintate. 

Dacă calculele astronomilor 
sînt exacte, în vara anului 1968 
asteroidul Icar va intersecta or- 
bita planetei noastre. Deși «cioc- 
nirea» nu se va produce, această 
apropiere readuce asteroizii în 
atenția astronomilor şi a cerce- 
tătorilor în cosmonautică. 


PLANETOIZII 
DINTRE MARTE 
ȘI JUPITER 


Asteroizii (planetoizii sau pla- 
netele mici) sînt corpuri cosmice 
cu dimensiuni mici, care se rotesc 
în marea majoritate pe orbite 
circumsolare, între Marte și Jupi- 
ter. Primul asteroid a fost desco- 
perit la 1 ianuarie 1801 la Obser- 

vatorul din Palermo de astrono- 
mul italian Piazzi în timp ce acesta 
căuta o ipotetică planetă care ar 
fi trebuit să se afle între Marte și 
Jupiter. Acest asteroid a primit 
denumirea de Ceres. În 1803, 
astronomul amator Olbers a des- 
coperit asteroidul Pallas, iar în 
1807 s-au adăugat Junona și Vesta; 
ulterior au fost descoperiți și alți 
asteroizi. Odată cu descoperirea 
asteroidului Eros, la 13 august 
1892, s-a inaugurat seria numelor 
masculine care se dau asteroizi- 
lor cu traiectorii deosebite, spre 
deosebire de cele feminine, acor- 
date asteroizilor care evoluează 
pe traiectorii normale. 

Din cei aproape 2 000 de aste- 
roizi cunoscuți, numai vreo 150au 


E APROPIE 
DE PĂMÎNT! 


Dr. ing. Z. CRISTIAN 


diametrul de peste 60 km. Se 
pare că asteroizii provin din 
fragmentarea unor corpuri pla- 
netare mai mari, majoritatea tra- 
iectoriilor lor aflindu-se între 
Marte și Jupiter, iar planele orbi- 
tale fiind apropiate de cele ale 
celor două planete menționate. 

Unii asteroizi se deplasează 
însă pe traiectorii eliptice care 
se apropie de Pămînt. Menţio- 
năm asteroidul Eros, care ajunge 
la 22 milioane kilometri de Terra, 
apoi Amor, la 16 milioane de 
kilometri, Apollo, Adonis, Icar 
şi Hermes, care a bătut recordul 
în anul 1937, apropiindu-se la 
780 000 km de planeta noastră! 
Perioada de revoluție a majori- 
tății asteroizilor variază între 

patru și șase ani. Icar este unul 
dintre cei care se apropie cel 
mai mult de Soare: pînă la 27 mi- 
lioane de kilometri, iar asteroidul 
Geografos (descoperit la 24 de- 
cembrie 1954) va pune probleme 
similare în anul 1969. Deci, o 
adevărată avalanșă de... asteroizi 
în apropierea Pămîntului! 


«RENDEZ-VOUS» CU ICAR 


Asteroidul Icar, descoperit la 
7 august 1950, efectuează o miş- 
care de revoluție în 1 119 ani. 
El are diametrul de peste 1 km, 
ceea ce corespunde unei mase 
în jurul a 10 miliarde de tone, 
fiind totuşi un «pitic» pe lingă 
Ceres, care are diametrul de 
765 km. În decursul lunii iunie 
1968, Icar va trece la peste 6 mi- 
lioane kilometri de Pămînt, deci 
nu ne putem aștepta la o catastro- 


De fapt, în octombrie 1937 
asteroidul Hermes a trecut la 
780 000 kilometri de Pămînt; dacă 
apropierea acestuia de Terra ar 
mai fi durat cîteva minute, lovirea 
ar fi fost inevitabilă, dar așa mulți 
nici nu au știut de pericolul 
prin care au trecut! 

Calculele arată că pentru ca 
să aibă loc ciocnirea a două 


corpuri cosmice ale căror orbite 
se intersectează trebuie ca acele 
corpuri să ajungă în același timp 
în punctul respectiv. Pentru în- 


deplinirea primei condiții există 
probabilitatea 1:1 000, iar pentru 
cea de-adoua: 1:1 000 000, deci 
în total: 1:1 000 000 000! Ca ur- 
mare, posibilitatea ciocnirii spa- 
țiale, deși nu este exclusă, este 
extrem de puțin probabilă. 
Dacă totuși ciocnirea s-ar pro- 
duce, efectele ar întrece de mai 
multe ori pe acelea provocate de 
cea mai puternică bombă ter- 
monucleară actuală, bineînțeles 
mai puțin efectele radioactive. 
Dacă asteroidul ar cădea în ocean, 
care acoperă cca. 70% din supra- 
fața globului, s-ar produce valuri 
înalte de peste 1 km, fiind dislo- 
cate cantități imense de apă, 

ale globului, provocînd un potop 
nimicitor. Dacă ciocnirea ar avea 
loc la suprafața scoarței solide, 
s-ar produce un crater uriaș și 
s-ar ridica așa de mult praf încît 
un timp îndelungat lumina soare- 
lui ar fi oprită. Aceasta, fără a mai 
aminti de dezlănțuirea unor ura- 
gane de amploarea unei unde de 
şoc balistice, precum și de activi- 
tăți vulcanice dezlănțuite. 


O SONDĂ AUTOMATĂ 
SPRE ICAR? 


Cercetarea asteroizilor poate 
contribui la determinarea densi- 
tății materiei interplanetare, la 


care ar acoperi mari regiuni stabilirea distribuției masei în 
Peri- Apropierea 

Data “eu feo heliu Afeliu max. de Terra 

Asteroidul desco- adr e rove- ide coaie tis 

peririi aprox. luţie Distanţa 

(km) (ani) (milioane km) Anul (milioane 
km) 
APOLLO 25.04.1932 1,5—3 1,812 96,7 346 1932 10,45 
ADONIS 25.02.1936 1,5—3 2,763 65 526 1936 2,41 
HERMES 7.11.1937 <1,5 1,466 101,6 285 1937 0,78 
AMOR 3.06.1948 ? 2,658 162,1 412,5 1956 17,25 
IVAR 1.07.1957 4,56 2,545 168,5 390 1962 71,90 
BETULIA 14.12.1952 1,5 3,253 165 492 1963 23,41 
ICAR 7.08.1950 <1 1,119 28 295 1968 6,58 
GEOGRAFOS 24.12.1954 1,5 1,388 123,5 248 1969 10,95 
EROS 18.01.1931 22,75 1,761 166 271 1975 22,41 

În astronomie, o știință cu ramuri de mare actualitate, 
se obțin an de an rezultate noi şi importante, de multe ori 
chiar neașteptate. Există însă şi fenomene cerești care 
pot ti prevăzute cu mare precizie, fenomene, uneori, 
foarte spectaculoase, de care sint interesaţi nu numai 
astronomii, ci şi mulți amatori. Astfel eclipsele de Lună 
sau Soare sint urmărite totdeauna cu foarte mare interes. 

De altfel, încă din cele mai vechi timpuri s-a acordat o 
mare importanță acestor fenomene, dar, necunoscin- 
du-se adevăratele cauze care duc la producerea lor, de 
multe ori erau privite cu frică sau duceau la o serie de 
superstiții. Dindu-și seama că eclipsele sint fenomene 
care se repetă și care au loc totdeauna în anumite con- 
diții, la anumite faze ale Lunii, oamenii au ajuns să explice 
fenomenul. Astăzi, oricine știe că eclipsele de Lună se 
produc atunci cînd Luna intră in conul de umbră sau 
penumbră al Pămintului, iar eclipsele de Soare cind 
discul lunar trece prin fața discului solar, acoperindu-l 
pentru scurt timp. 

Pentru ca Luna să treacă prin conul de umbră al Pă- 
mintului, ea trebuie să fie în opoziție cu Soarele, deci 
trebuie să fie Lună plină și, de asemenea, Luna trebuie 
să se afle cit mai aproape de planul orbitei Pămintului 

Avind în vedere că lățimea conului de umbră al Pămin- 
tului este aproximativ de 3 ori mai mare decit diametrul 
Lunii, o eclipsă de Lună poate dura pînă la 3 ore şi jumă- 
tate, iar faza de totalitate pină la o oră și 40 de minute. 

Orice eclipsă de Lună poate fi văzută din toate locurile 
de pe Pămint pentru care Luna se află deasupra orizon- 
tului în timpul eclipsei. 

La 13 aprilie 1968 se va produce o eclipsă totală de 
Lună care va avea următoarele faze: intrarea în penumbră 
la ora 4,11 minute şi 8 secunde, începutul eclips - 


tiale la ora 5,10 minute și 6 secunde, începutul eclipsei 
totale la ora 6,23 de minute și 1 secunde, faza maximă 
la ora 6,48 de minute și 0 secunde, sfirșitul eclipsei 
totale la ora 7,12 minute și 9 secunde, sfirşitul eclipsei 
parțiale la ora 8,25 de minute și 4 secunde, iar ieșirea din 
penumbră ia ora 9,24 de minute și 2 secunde. 

Din țara noastră nu pot fi observate decit primele faze 
ale eclipsei, deoarece Luna apune la ora 5 și 38 de minute. 

Pentru producerea eclipselor de Soare, fenomene 
foarte spectaculoase, Luna trebuie să se afle între Soare 
şi Pămint, deci să fie Lună nouă. Ca și la eclipsele de 
Lună, satelitul nostru natural trebuie să fie cit mai a- 
proape de planul orbitei Pămintului. 

Din cauză că discul lunar are dimensiuni foarte mici 
în comparaţie cu discul solar, eclipsele de Soare nu pot 
fi văzute decit dintr-o zonă limitată de pe suprafața Pă- 
mintului. Zona din care se poate observa o eclipsă totală 
poate avea o lățime de cel mult 300 km, iar în jurul aces- 
teia, pe o distanță de citeva mii de kilometri, se întind zo- 
nele din care se vede eclipsa parțială. De asemenea, da- 
torită deplasării Lunii şi a mișcării de rotație a Pămintu- 
'ui, conul de umbră al Lunii trece deasupra Pămintului 
cu o viteză de 35 km pe minut şi astfel, pentru un anumit 
loc din mijlocul zonei în care are loc eclipsa totală, faza 
de totalitate nu poate depăşi durata de 7,6 minute. 

Observațiile făcute în timpul unei eclipse totale sint 
toarte importante pentru obținerea unor date noi asupra 
cromosferei şi coroanei solare, lumina intensă a foto- 
sferei fiind eliminată. 

Spre deosebire de eclipsele totale, eclipsele parțiale 
de Soare prezintă foarte puțin interes științific. Totuși, 

sistemul solar, la studii de cos- 
mogonie etc. Se consideră că 
asteroizii, neavînd atmosferă, deci 
nici factori care să contribuie 
la erodarea rocilor componente, 
sînt purtătorii istoriei sistemului 
solar primitiv. Faptul că majori- 
tatea asteroizilor, indiferent de 
masa lor, au o perioadă de rotație 
comparabilă cu aceea a celei mai 
mari planete, Jupiter (10 ore), 
pare să confirme procesul de 
condensare a plasmei interplane- 
tare ca proces unic de formare a 
tuturor corpurilor din sistemul 
solar. 

ntrucît s-a propus folosirea 
asteroizilor în calitate de «curse 
regulate» între planete, fără a 
consuma combustibil, au început 
deja să se alcătuiască proiecte de 
lansare de sonde de observare 
către unii dintre aceștia. Nu este 
exclus ca chiar la viitoarea tre- 
cere a asteroidului Icar prin apro- 
pierea Pămîntului să fie trimisă 
spre el o asemenea sondă cosmică. 


SATELIȚI NATURALI... 
CREAŢI ARTIFICIAL! 


Există încă de pe acum păreri 
că s-ar putea ca în anul 1987, 
cînd Icar se va apropia din nou 
apreciabil de Terra, acesta să 
fie captat, devenind un nou sate- 
lit natural «creat artificial»! 

Cînd, în anul 1918, i-a spus 
fizicianului austriac Hans Thiring 


Zona geografică ` 
s 


rva desfă- 
şurarea eclipsei de 
soare de la 22 sep- 
te mbrie 1968. În ța- 
ra noastră eclipsa 
va fi parțială. Linia 
roșie marchează zo- 
na unde eclipsa va 
fi totală. 

«Ce păcat că Pămintul nu are o 
Lună pe o orbită imediat în afara 
atmosferei sale...», marele Ein- 
stein avea în vedere posibilitatea 
unui experiment grandios al uno- 
ra dintre elementele teoriei sale. 
Ideea a fost reluată de inginerii 
polonezi V. Geisler şi N. Pankov, 
care au propus «mutarea» aste- 
roidului Hermes (masa aproxi- 
mativ 10° tone) pe o orbită cir- 
cumterestră, avînd în vedere apro- 
pierea apreciabilă a acestui pla- 
netoid (0,0052 unități astrono- 
mice = 7,8.105 km). Deși cap- 
tarea unui asteroid apare extrem 
de atrăgătoare, ea pune pro- 
bleme deosebit de dificile, care, 
în viitor, poate vor fi rezolvate 
complet deosebit decit ne putem 
imagina astăzi. Să presupunem 
totuși că din sistemul de asteroizi 
care formează mica planetă Eros 
şi care se rotesc în jurul centrului 
ei de gravitate este «ales» unul 
avînd masa de cca. 11.109 tone, 
ceea ce corespunde la un dia- 
metru de aproximativ 3 km. La 
afeliu (punctul cel mai îndepărtat 
de Soare pe traiectorie = 1,8078 
de unități astronomice), viteza 
asteroidului este de cca. 
19,184 km/s. Ea trebuie redusă 
cu aproximativ 484 m/s pentru 
ca acest asteroid, ajuns în apro- 
pierea Terrei (de exemplu, în 
1975 va trece la 2,25.107 km de 
Pămînt), să poată deveni satelit 
al planetei noastre. Energia care 


trebuie consumată pentru această 
modificare a vitezei este de or- 
dinul 1,3.10% ergi, adică aproxi- 
mativ 3 500 de miliarde kWh! 
Dacă ar trebui ca această frinare 
să fie realizată folosind motoare- 
rachetă, care să utilizeze com- 
bustibilul lichid format de cuplul 
hidrogen-oxigen (cu randament 
de 50%), atunci pe asteroid ar 
trebui transportate nu mai puțin 
de 800 milioane de tone de 
combustibil! Desigur că va tre- 
bui folosită o tehnică adecvată, 
probabil aducerea cu rachete nu- 
cleare a unor încărcături atomice 
de ordinul sutelor de megatone. 
Calcule aproximative arată că 
viteza la periheliu (punctul de 
pe traiectorie cel mai apropiat 
de Soare) devine cca. 33,7 km/s, 
ceea ce corespunde unei viteze 
relative la Pămînt de aproximativ 
4 km/s, iar dacă orientarea s-a 
efectuat corespunzător, asteroi- 
dul se va roti în jurul planetei 
noastre la o altitudine de cca. 
20 000 km! 

Cercetarea asteroizilor este o 
problemă interesantă, căci, așa 
cum afirmă cunoscutul astro- 
fizician dr. Harold C. Urey, «răs- 
punsul la numeroase probleme 
majore ale cosmogoniei poate fi 
obținut printr-un studiu extensiv 
al asteroizilor, care, neavînd at- 
mosferă, par din acest punct de 
vedere mai interesanți decît Mar- 
te sau Venus...» 


Dr. OCTAVIAN ȘTEFĂNESCU 


Somnul ca terapie nu este o noutate în medicină: este de ajuns să ne întoarcem la Esculap sau chiar la 
Homer, putînd să ne amintim, ca și Korsakov, că aceștia au aplicat hipnoterapia în cîteva maladii mintale. 
În ultimii ani însă, acest tratament a luat o extindere mai mare în tratamentul nevrozelor și al afecțiunilor 
psihologice. 

Somnul, în aceste cazuri, este provocat cu ajutorul substanțelor hipnotice. F. Rubin de la Sleep-Learning 
Association (Anglia) a observat că acest fel de somn nu este lipsit de inconveniente, ca de exemplu: erupții 
cutanate, creșterea temperaturii, mărirea secreției bronşice, dereglări ale parenchimului hepatic etc. 

Printre diferitele mijloace studiate pentru obținerea unui somn cît mai fiziologic posibil se pare că 
electricitatea culege majoritatea voturilor. Somnul electric a fost aplicat și experimentat pentru prima oară 
în U.R.S.S. Astăzi cercetători din toate țările sînt de acord că somnul datorat impulsurilor electrice se asea- 
mănă foarte mult cu somnul natural și că întrebuințarea sa nu se limitează la tratamentul insomniei, ci poate 
fi extins chiar şi în terapeutica astmului bronșic, a hipertensiunii, a unor dermatite, a ulcerului duodenal 
şi a altor maladii. Totuși, bazele științifice ale metodei sînt puțin cunoscute. Cercetătorul F. Rubin le sinte- 
tizează astfel: activitatea electrică cerebrală este diferită în starea de veghe sau de somn a subiectului; inter- 
venind cu impulsuri electrice potrivite (convenabile) asupra undelor cerebrale emise în stare de veghe este 
posibil să inducem undele cerebrale tipice ale somnului. Cu alte cuvinte, undele electrice ale somnului s-ar 
suprapune sau ar depăși pe cele emise de creier în starea de veghe. Această ipoteză este în concordanță cu 
teoria pavloviană a somnului. Pavlov crede că alternarea ritmului de veghe și de somn este consecința unui 
reflex. Somnul ar rezulta dintr-o inhibare a activității nervoase a cortexului în totalitatea sa. 

Mai există o altă teorie asupra somnului bazată pe numeroase date experimentale. După susţinătorii 
acestei teorii, somnul ar fi determinat de centri speciali situați în hipotalamus, a căror activitate normală 
ţine creierul în stare de veghe. Somnul electric ar putea rezulta din controlul acestor centri prin intermediul 
impulsurilor electrice ce sînt trimise către creier. Aceste impulsuri electrice produc o stare de profundă 
relaxare. Energia poate fi furnizată și de la baterie. Pacientul este conectat la un generator cu un electrod 
special care este fixat fie pe frunte, fie în ceafă. 

Somnul electric, după experimentările efectuate în U.R.S.S., S.U.A. și în alte țări, singur sau asociat 
altor terapii (medicamentoase) are multiple aplicații: 

În psihiatrie: depresiuni, stări anxioase, paranoia, variate forme de cefalee și insomnie, sindroame 
de abstinență la alcool și narcotice. 

În medicina internă: ulcerul gastric, hipotensiune, astm,emfizem. 

În chirurgie: pregătirea preoperatorie a bolnavilor. În mica chirurgie somnul electric reduce mult 
doza narcoticelor. 

Urmiînd studiile conduse fie asupra tipului de somn indus cu unde electrice, fie asupra modului de acțiune 
a aparatului inductor, s-a imaginat o aparatură pentru anestezia electrică. Rubin referă că rezultatele obținute 
pînă acum ne dau certitudinea că electronarcoza va găsi repede ample aplicatii în chirurgie 


Aparatul pentru in- 
ducția somnului elec- 
tric este conectat la 
capul pacientului prin 
intermediul electro- 
zilor care transmit im- 
pulsuri electrice de a- 
proximativ un miliam- 
per. 

NOILE DROGURI HALUCINOGENE LA MODĂ 


Dr. SORIN STĂNESCU 


„În unele ocazii, din cind în cind, 
oamenii «işi iau concediu» de la 
măruntul lor eu cotidian pentru a se 
dizolva intr-o masă atotcuprinzătoare 
şi anonimă“. 


ALDOUS HUXLEY 


O altă «lume a tăcerii», un alt «tărim ferme- 
cat»... Așa cred fanaticii închinători ai unor noi 
zeități ce par a le deschide calea spre lumea 
«paradisurilor artificiale»... Aceste zeități, aceste 
sirene înşelătoare alcătuiesc la ora actuală o 
sfintă treime: trei droguri halucinogene, trei 
chimicale pentru care în zonele obscure ale 
unei anumite societăți dezorientate se duc aprige 
bătălii pentru obţinerea lor: mescalina, L.S.D. 
și psilocibina. Sint (deocamdată) ultimele so- 


i e ee seta srp pri e te site din seria stupefiantelor care fascinează și 
e aspectul normal. Ea devine fixă, : : anilor. a unor Se ; E 
pierdută «undeva», întocmai ca la macină lumea toxicoma -a-unor. sclavi mo 
schizofrenici. derni, robiți cu trup şi suflet unor înșelătoare 


lumi de extaze și viziuni. Aceasta este betia 
rece în care îi cutundă sumbra cohortă a stu- 
pefiantelor... 

O nouă modă, o nouă goană aprigă după 
insolit, după senzaţii tari a cuprins deopotrivă 
disperaţi și curioși, snobi și mistagogi și, din 
păcate, așa cum se întimplă în special în Statele 
Unite ale Americii, un număr însemnat de tineri, 
în special studenți. 

O picătură,o simplă înghiţitură, o sforțare mini- 
mă (2—3 secunde), în contradicţie cu o aventură 
maximă: 12—13 ore de visare fantastică, sublimă 
sau terifiantă. Ce ispititoare perspectivă... Este 
fascinația magiei, de totdeauna, de care sufletul 
omenesc pare de-a pururi robit. 

Entuziaştii, adoratorii mescalinei, L.S.D. (vom 
vedea ce sint şi inițialele astea misterioase) și 
psilocibinei ridică în slăvi «binefacerile» acestor 
toxice care, într-o cantitate infimă, sînt în stare 
să creeze ore întregi halucinaţii, vedenii colorate 
sau bizare, senzaţii și sentimente intraductibile. 
Dar povestea este veche ... 


UN MIT ARHAIC: BĂUTURA ZEILOR 


«Nectarul» și «ambrozia» erau hrana şi băutura 
divină prin care zeii Olympului rămineau veșnic 
zei... La fel şi zeii mitologiei vedice, brahmanice 
la străvechii hinduși. Aveau și ei ambrozia lor, 
care se scotea din sucul unei plante și care se 
numea «soma». 

Cultul lui Dionysos a făcut apoi din vin băutura 
sacră folosită în riturile orgiastice tardive ale 
«bacchanalelor», pentru a trece pe inițiați «pe 
celălalt tărîm» prin extazul vesel al beţiei. Diony- 
sos-Bacchus, zeul trac al vinului, împreună cu 
bacchantele, nimfele, satirii, silenii şi, totodată, 
cohorta lor zgomotoasă erau și ei, într-un fel, 
un soi de «beatnici» (nimic nou sub soare). 
Pentru că, se pare, tocmai printre «beatnici», la 


1 — După trezirea din «beţia rece» a L.S.D., 
unul dintre bolnavii clinicii de psihiatrie din 
Gottingen desenează una dintre nenumăratele 
halucinații care l-au bintuit... Două corpuri su- 
prapuse, unul de femeie, altul de larvă, iar în loc 
de cap un sin; expresie a unei stări de regresie 
psihică în faza infantilă, traducind poate nevoia 
de protecție a nevroticului. 


2 — Altă halucinație provocată de L.S.D. «re- 
constituită» de un bolnav de 30 de ani: o cămilă 
(simbol «fe minin») conturată bizar de forme antro- 
po morfice amenințătoare reflectind tendinţele a- 
gresive subconştiente ale bolnavului. Așa inter- 
pretează specialiștii... 


3 — lată cea «văzut» un tinăr de 26 de ani bolnav 
de o gravă nevroză anxioasă, după ingerarea de 
L.S.D. Raze puternice trintesc la pă mint o siluetă 
frintă (el însuși), care se îm vește proptin- 
du-se (în ţepi), spre a rezista înfringerii. 


ora actuală, L.S.D. și psilocibina sînt la mare 
preț. 

Pictori și poeți au crezut că găsesc în aceste 
droguri o adevărată mană cerească pentru intui- 
tiile şi inspiraţiile lor. Dar cu prea mult nu s-au 
pricopsit. Ba, dimpotrivă, vom vedea mai încolo. 

Să nu uităm şi ce ne-a povestit Marco Polo 
despre Bătrinul de pe Munte, care domnea în 
chip absolut peste o vastă sectă secretă, ai cărei 
membri fanatici îi erau devotați și robiți cu trup 
și suflet pentru că primeau ca răsplată pentru 
fărădelegile lor un «filtru» misterios care deschi- 
dea porțile Paradisului: hașișul. Pentru el, pentru 
haşiş, erau în stare, la ordinele Bătrinului, de 
orice, de orice crimă. Un astfel de ins era denumit 
«hașișin» (de unde, probabil, și noțiunea de 
«asasin»). 

Se ştie că din rîndurile cocainomanilor, morfi- 
nomanilor s-au recrutat (de voie, de nevoie) 
un mare număr de spioni, agenți de legătură, 
hoți de documente, gangsteri... «Trouvaille»-ul 
Bătrinului de pe Munte este și azi viabil. Vezi 


gigantica contrabandă de stupefiante cu care se 
luptă «Interpolul» și care aduce beneficii uriașe 
diverselor bande internaţionale (Mafia, Cosa 
Nostra etc.). O pagină la fel de întunecată a fost 
și faimosul «Război al opium»-ului în China. S-au 
scris şi cărți celebre («Fumătorul de opium»). 

Jean Cocteau a publicat și un «Jurnal al dezin- 
toxicării» (sale): «L'Opium»... A fost cîndva și o 
vogă a beţiilor cu eter, mai ales în America şi 
Anglia. 

Heroina este un fel de concentrat de morfină. 
Morfina, un extras din opium. Opiumul, un 
suc din căpățini de mac de grădină (Papaver 
somniferum). Cocaina se extrage dintr-o plantă: 
coca. Hașișul, din cînepă indiană (Cannabis 
indica). Astăzi nu se mai înghite. Se fumează în 
țigări (de contrabandă) și se numește «marijuă- 
na» (citește marihuana). «La Cucarăcha, la cu- 
carăcha... marijuâna que fumară»—un celebru 
cîntec mexican. L-aţi auzit, desigur. Azilele de 
nebuni sînt pline de epavele care au «supravie- 
tuit» marijuanei, cocainei, morfinei... Pentru că 
omul nu e zeu, iar «băuturile divine» au fost, sînt 
și rămiîn,ceea ce sint: niște toxice primejdioase. 
De la o anumită fază, toxicomanul este pierdut. 
Nevoia drogului devine organică și, totodată, 
psihică (obsesivă, anxioasă, pină la fobia priva- 
țiunii, demenţială). Pentru a-l obţine, individul 
este în stare absolut de orice..., iar doza nu-și 
mai face efectul începuturilor... Trebuie mărită. 
Mărită, macină, intoxică, nimicește voința și 
spulberă simțul moral. Apoi otrăvește lent și 
ucide. 

Vechi legende indiene spun că la sfirșit cea 
mai mare primejdie pentru cel ce practica Yoga 
era «tentația de a deveni zeu»... (Patanjali, 
«Yoga-Sustras»). Aviz amatorilor. 

Mai tirziu, în evul mediu, alchimiștii şi vrăji- 
toarele nu s-au lăsat mai prejos: «elixirul vieţii», 
«filtrul de amor» (vezi Tristan și Ysolda), Cupa 
sf. Graal (Lohengrin și Cavalerii Mesei Rotunde), 
«fintîna tinereții», «panaceul universal», «man- 
dragora», «pulberea de Aurum» trimiteau pe 
inițiați, călare pe mături, în «nopți valpurgice», 
«sabbaturi belzebutane», «flăcări ale iadului», 
de fapt în întreaga demonologie bizar intuită de 
viziunile unui Hieronymus Bosch sau Peter 
Bruegel (cel Bătrîn)... Semne aproape sigure că 
halucinogenele, psihomimeticele și toate cele- 
lalte erau copios folosite. Mă refer în special la 
peyott (din care se extrage, în 1885, mescalina), 
fabricat din sucul unui mic cactus fără spini 
(Ecchinocactus williamsi sau Lophophora) şi la 
psilocibină, extrasă dintr-o ciupercă, amîndouă 
plante folosite de vrăjitorii unor triburi de mexi- 
cani în rituri magice religioase. Aceasta ne 
amintește de preoteasa lui Apollon denumită 
Pythia din Templul Oracolului de la Delphi, din 
vechea Elladă, care, pentru a ghici, se lăsa amețită 
de aburul unor buruieni în care predomina lau- 
rul... Așadar, poveste veche. Dar și nouă... 


SCHIZOFRENIA ÎN PILULE 


Hașișul produce senzaţia de dedublare. Mesca- 
lina; beţia colorată, fiecare sunet, la închiderea 
ochilor, dă naștere unei explozii de imagini lumi- 
noase și colorate, în bizare forme geometrice. 


Tot ceea ce e acustic devine optic. Toate acestea, 
cînd e vorba de doze mici. La doze mari, se pe- 
trece însă fenomenul extraordinar și plin de con- 
secinţe (şi semnificaţii) care a uimit lumea medi- 
cală, și în special psihiatria. Omul capătă o 
psihoză artificială, trecătoare, adică o nebunie. 
Această «nebunie de laborator» este isprava unei 
noi discipline: psihochimia și a ramurii sale, 
psihofarmacologia, discipline de care la ora 
actuală se folosește din plin psihiatria. experi- 
mentală. 

Marile favorite care au produs efectele cele 
mai extraordinare sînt două droguri, două sub- 
stanţe: L.S.D.-25 sau diethylamida acidului lyser- 
gic (1941) și C.Z.-74, produs de casa «Sandoz» 
(Elveţia, Basel), un derivat din psilocibină, sub- 
stanță extrasă dintr-o ciupercă. Ceea ce este 
uimitor e că doze infinitezimale din aceste dro- 
guri (5—10 micrograme de L.S.D. — care persistă 
6—10 ore sau 40 de micrograme de psilocibină 
C.Z.-74 — care persistă 5 ore), doze nedecela- 
bile în organism, declanșează o «beție» cu halu- 
cinaţii, de unde şi denumirea de halucinogene, și 
o psihoză, complet asemănătoare schizofreniei, 
de unde și denumirea de «psihomimetice». În- 
tr-un cuvint, omul devine nebun timp de 6—10 ore, 
uneori și mai mult. Timpul și spaţiul se modifică 
(subiectiv) pentru cel intoxicat. Formele, obiecte- 
le apar sub o altă înfățișare. 

Psihicul devine deficitar, regresează, devine 
discontinuu, bizar, senzația schemei corporale 
se modifică, apar senzații de levitație, de meta- 
morfozări, se instalează nenumărate iluzii, halu- 
cinaţii, sentimente neobişnuite, la unii extatice, 
«nirvanice», de pace profundă, de «identificare 
cu universul», la alții, dimpotrivă, de spaimă, 
de obscuritate, de risipire, de rătăcire, de anxie- 
tate gravă, pînă la o depresiune psihotică. 

Sub imperiul drogului se pot face gesturi ne- 
cugetate, apar stări de agitaţie, huliganism, delic- 
te, sinucideri. 

Experimentatorul pătrunde însă deliberat în 
lumea nebuniei, înțelege această lume și, un 
amănunt extrem de interesant, ca şi nebunul, cît 
timp este sub influența drogului, nu-și dă seama 
că e nebun! La trezire uneori poate rămîne doar 
cu o anumită stare obsesivă. 

În mare măsură experiența depinde de canti- 
tatea ingerată, de structura pacientului și de 
ambianță. 

După opinii autorizate, riscurile sînt relativ 
mari. Multe schizofrenii latente se pot declanșa. 
Unele durează, în loc de ore, zile și săptămini, 
iar în unele cazuri triste, la anumiţi instabili, pot 
rămîne definitive! Omul rămîne pentru totdeauna 
nebun! 

Oricum, dozele mari sînt, cu rare excepții, 
extrem de periculoase și ele provoacă celui în 
cauză o gravă stare psihotică, o nebunie pro- 
fundă, uneori agitată, alteori, dimpotrivă, o stare 
de stupoare catatonică («inlemnire» patologică 
in poziţii incomode și bizare din care în general 
bolnavul nu poate fi scos). 

Se speră totuși că studii sistematice făcute pe 
psihoze artificiale, obținute grație L.S.D., ar 
putea limpezi «baza materială» (probabil enzi- 
matică sau chiar moleculară) a dezorganizării 
psihotice din schizofrenie. Desigur, ar fi o 

extraordinară victorie. Halucinogenele nu sînt 
însă numai ajutătoare în studierea etiologiei şi 
patogeniei psihozelor. Ele sînt și altceva: 


NOI ARME ALE PSIHOTERAPIEI 


Folosite cu abilitate, pe baza unei mari expe- 
riențe, halucinogenele pot înlesni un «catharsis», 
pot facilita şedinţele de psihanaliză și înlesni 
regresiunea (temporară) spre atit de vitala lume 
infantilă. 

S-au conturat două procedee interesante de 
psihofarmacoterapie, ca să zicem așa: 

1— tratamentul  psiholitic sau, simplu, 
«psiholiza», cu doze slabe, ce produce o ade- 
vărată activare a inconştientului, care, grație 
unui soi de «dezinhibiţie», reîntoarce individul la 
experiențele cruciale (şi traumatizante) ale copi- 
lăriei. Metoda este economică (ședințe puţine), 
practică (se poate executa simultan cu mai mulţi 
bolnavi deodată) și eficace (vindecări de nevroze, 
afecțiunii psihosomatice — migrene, colite —, 
psihopatii). Actualmente numai în Europa sînt 
deja 18 centre terapeutice psiholitice. Metoda nu 
se aplică la infantili și la indivizi afectaţi de stări 
isterice. 

2— tratamentul psihodelic: doze mari; pre- 
gătire prealabilă îndelungată; atmosferă specială; 
tratament de şoc. Graţie tratamentului psiho- 
delic s-au putut realmente vindeca multe cazuri 
de alcoolism cronic ireductibil. Aceasta e ceva. 
E chiar mult. 


PRO ŞI CONTRA... 

Una este să studiezi halucinogenele prudent, 
ştiinţific și în laborator, cu ajutorul specialiştilor 
şi psihoterapeuților, și alta este să faci propa- 


«Extaz»... un «privilegiat» întrezărește necuprin- 
sul, beatitudinea universului, Nirvana. Dar plata 
e la urmă... 


gandă iresponsabilă și laudativă (la superlativ) 
pentru folosirea curentă și de oricine a droguri- 
lor halucinogene. Apostoli fanatici, ca Timothy 
Leary («Introduction to L S D . The consciousness 
Expanding Drug») și Richard Alpert (fost profe- 
sor de psihologie la Universitatea din Harwad, 
S.U.A.), au făcut propagandă «pro», Leary scria 
textual: «Prin revelația L.S.D. vă veți introduce 
în însăși inima formulei lui Einstein, veți fi pă- 
trunşi de simţul chintesenţial al naturii materiei, 
inima voastră va bate în armonie cu pulsația sa 
primordială, cosmică». lar Alpert nu se lasă mai 
prejos: «L.S.D. este una din cheile înțelepciunii; 
viața mea mi-a apărut infinit mai satisfăcătoare 
începînd din clipa primei mele experienţe... L.S.D. 
mi-a transformat viața»... lată și ce spune un 
fost convertit: Desigur, o astfel de propagandă 
este uneori combătută chiar de către cei care au 
încercat pe propria piele efectele nefaste ale 
substanțelor halucinogene. 

«L.S.D. trebuie interzis! El a creat, insidios, o 
nouă psihopatologie»! (Roy Grinker: «Archives 
of General Psiychiatry», S.U.A.). Mulţi, în loc 
de extaz, s-au trezit de-a dreptul în infern. A fost 
experiența cea mai oribilă şi îngrozitoare ce am 
trăit-o în viața mea»... Așa spun mulți dintre cei 
care au experimentat și și-au dat seama de perico- 
lul care-i pindește. 

Pasiunea entuziaștilor poate duce la dezastru. 
Semnele timpului impun un «veto» bărbătesc 
fugarilor care evadează artificial și fraudulos 
prin «poarta tuturor esențelor», cum îi spunea 
Lao-Tse, fără a plăti (dus și întors) «vămile văz- 
duhului». 

L.S.D. şi celelalte să rămină închise în sipete- 
le doctorilor de suflete!... Nu vom avea nimic de 
pierdut. 


«Coborirea în Infern»... Cuprins de spaime ne- 
înțelese, intoxicatul se prăbușește în bezna unei 
lu mi stranii. 


ISTORIA 


ES TILOR 


leri: palatul «Şuţu»; azi: Muzeul de istorie a orașului București. GRAVAIA 


IN PIATRA 


VECHIMEA 
CAPITALEI ION Pia 
NOASTRE 


Numele Bucureştilor este pomenit întii în vremea lui Vlad Țepeș. Hrisoavele sale din 20 sep- 
tembrie 1459 şi din 10 februarie 1461 s-au «scris... În cetatea București», care se vădește reșe- 
dință domnească. Hrisoavele de la Radu cel Frumos (urmașul lui Vlad Țepeș) precizează chiar 
«scris în cetatea de scaun București». 

Însă capitala de azi a republicii noastre a avut In vechime și un alt nume: Dimboviţa. Vlad 
Ţepeş a dat actul din 13 iunie 1458 «lingă apa rlului Dimbovita»; cele de la 4 iunie şi 10 august 
1460 sint emise «din cetatea riului Dimbovita», Numele s-a păstrat și mai tirziu: letopisețul 
Moldovei arată că în 1473, fiind învins de Ștefan cel Mare, Radu cel Frumos «a tugit... în cetatea 
de scaun numită Dimboviţa», iar Ștefan cel Mare «a Impresurat cetatea Dimbovita». 

Dimboviţa e citată în istorie cu mult Inainte de Vlad Țepeș. În cetatea Dimboviţei a fost 
asediat vreo două luni și luat prizonier în anul 1397 Vlad Uzurpatorul, omul turcilor şi duşmanul 
lui Mircea cel Bătrin. Cronica maghiară relatează că In octombrie 1368 Vlaicu Vodă l-a trimis 
pe «comitele Dragomir, castelanul (pircălabui» Dimboviţei» Impotriva armatei feudale ungurești 
care trecuse Carpaţii și pe care a zdrobit-o. 

Din faptul că luptele de la 1368 s-au desfășurat În locuri muntoase, unii istorici au tras 
concluzii despre două cetăți Dimboviţa: cea veche In munți, alta mai nouă În cimpie. Dar, cum 
arată prof. univ. C.C. Giurescu în ultima lucrare despre «istoria Bucureștilor», locul bătăliei 
nu are nici o legătură cu calitatea lui Dragomir; plrcălab al Dimboviței — București, el trebuia 

să se războiască unde-l trimitea domnia și unde întilnea adversarul. După același autor, terito- 
riul Ţării Româneşti a fost împărţit în judeţe cirmuite de pircălabi încă în timpul organizării 
statului feudal de către Basarab |; iar pircălabul județului Ilfov își va fi stabilit sediul tocmai în 
punctul cel mai central al județului, acolo unde va lua fiinţă cetatea Dimboviţa-București. În 
mod firesc domnii ce veneau aici trăgeau la reședința fortificată a pircălabului, cel mai sigur 
adăpost, care, datorită unui complex de factori economici și politici ai vieții feudale, va ajunge 
scaun al țării întregi și vatra viitoarelor curți domneşti, în jurul cărora se va dezvolta orașul. 
Prin săpături în straturi adinci, arheologii au dezgropat în diferite puncte ale Bucureştilor 
rămășițe din cele mai străvechi epoci ale omenirii, documentind populații active de-a lungul a 
mii și mii de ani, rădăcinile îndepărtate ale marelui conglomerat urban. Dar ce-a ajuns oarecum 
intact pină la noi din monumentele feudale ale Capitalei? La ce evenimente istorice au fost 
martore aceste monumente? Ce s-a întipărit în zidăria lor ? Ce pot ele să ne povestească? 


reparat sau chiar refăcut pe temelii vechi și palatul 
curții. Ce aspect avea palatul nu știm, dar este 
citat încă în anul 1538 în lucrarea primatului Unga- 
riei, Anton Verancic, care pomenește «castelul» 
din București, printre cele 3 «cetăți de piatră» 
ale Țării Românești, celelalte două fiind la Tirgo- 


UNDE A FOST 
ÎNCEPUTUL? 


Cea mai veche construcție bucureșteană, păstrată 
în forma ei originală după mai mult de 400 de ani, 


se înalță mindră în strada 30 Decembrie la numărul 
33; este ctitoria domnească de la Curtea Veche, 
ridicată din porunca lui Mircea Ciobanul, care a 
domnit în trei rînduri între anii 1545 și 1559. 


vişte şi la Poenari. Prin «castel» și «cetate» este 
indicată curtea fortificată a domnului. Cronicile 
moldovene vorbesc și ele cînd de cetatea Dimbo- 
viței, cînd de castelul Dimboviţei; de aici a fugit 
Radu la turci, lăsindu-și pradă lui Ştefan nevasta, 


Săpăturile arheologice arată că ctitorul a edificat-o 


fiica și toate avuţiile. Aici a fost deci dintru început 
pe ruinele uneia mai vechi, după cum tot ela 


vatra reședinței domneşti,care ştim că se întindea 
de pe malul înalt din stinga rîului pînă în străzile 
actuale Şelari, Lipscani și Bulevardul 1848. Arheo- 
logii au dat la iveală pivnițe, băi și un remarcabil 
sistem de alimentare cu apă adusă de la izvoare 
prin olane într-o «vistierie a apelor». 

Orașul s-a înfiripat la început în jurul curții 
domnești, pînă pe sub dealul Mitropoliei şi pînă pe 
lîngă spitalul Colței de azi. Biserica lui Mircea 
Ciobanul predomina, de pe colina curții, toate îm- 
prejurimile. Dar și-a inaugurat viața sub auspicii 
tragice. Cînd ctitorul ei a fost scos din scaun în 
februarie 1554, turcii au jefuit orașul şi apoi i-au 
dat foc; însăși curtea domnească și biserica au sufe- 
rit. Altă tragedie s-a împlinit cînd Mircea Ciobanul, 
recăpătîndu-și tronul, s-a răzbunat pe cei bănuiți 
de intrigi: în februarie 1558, convocind la curte 
vreo 200 de boieri și clerici, a dat ordin gărzilor 
să-i omoare pe toți. 

Curtea veche a apucat apoi tot felul de vremuri 
şi oameni. Palatul era mereu cînd stricat, cînd refă- 
cut și completat cu alte clădiri, cu alte ziduri îm- 
prejmuitoare și turnuri. În timpul lui Matei Basarab 
grădinile curţii se întindeau dincolo de Dimboviţa, 
pe malul drept. Grigore Ghica, începind ridicarea 
unor noi case în cuprinsul curții, a pus la muncă 
alături de salahori și pe nevestele boierilor închiși 
de el. În domnia lui Constantin Brincoveanu, scara 
cea mare de la intrare era de marmură, iar sala 
principală a palatului avea proporții impunătoare, 
32 m lungime şi 17,5 m lățime; în grădini erau acum 
chioșcuri cu coloane de piatră și cu picturi, precum 
şi alte numeroase acareturi, iar în turnul de la 
«poarta de sus» (la întretăierea străzilor de azi 
30 Decembrie cu Smiîrdan) s-a instalat un ceas mare 
care bătea orele, foarte apreciat de bucureșteni. 
Ştefan Cantacuzino a mai adăugat într-un colț al 
grădinilor un mic palat cu 8 odăi. Toate le știm din 
cronici și de la călătorii străini memorialişti. Mul- 
țimea, mărimea și bogăția clădirilor ce acopereau 
colina curții domneşti, pe atunci înconjurată de 
rîpe (străzile orașului din jur erau la un nivel mult 


1. Turnul cel vechi al lui 
Radu Vodă. 

2. Așa cum arăta cetățuia lui 
Radu Vodă în secolul al XVIII- 
lea. 


mai jos), atrăgeau privirile de la mari depărtări; 
lăutarii cîntau: «în oraș, în Bucureşti — la ale 
mari case domnești — de se văd la Stoeneşti», iar 
Stoeneștii (cu palatul restaurat de regimul nostru 
socialist) sînt la vreo 25 km spre apus de oraș. 
A urmat însă părăsirea și părăginirea din vremea 
fanarioţilor, dărimarea și mistuirea treptată a curții 
vechi, pînă cind Constantin Hangerili a scos la mezat 
locurile cu ruinele fostelor palate. Peste construc- 
ţiile principale ale curții s-a trasat strada Soarelui 
de azi, iar din materialele dărimăturilor s-au făcut 
pe tot perimetrul fostei curți prăvălii şi depozite 
de mărfuri. 

Biserica domnească a rezistat totuși, aproape 
înăbușită de tot felul de adăugiri care-i stricau 
frumuseţea. Restaurarea efectuată de Comisia mo- 
numentelor istorice, care a înlăturat tot ce fusese 
înghesuit peste clădirea meșterilor lui Mircea Cio- 
banul, a redat poporului nostru cel mai vechi 
monument bucureștean în înfățișarea lui de la 
început. A fost păstrat un singur adaos armonios 
în concepție şi executat cu multă artă: portalul 
sculptat în piatră de cioplitorii epocii brincovenești 
în 1715, sub domnia lui Ştefan Cantacuzino. 


AL DOILEA 
PALAT-CETATE 


Aproape contemporan cu ctitoria de la Curtea 
Veche, turnul cel mare de pe dealul «Radu Vodă» 
a făcut parte, la origine, dintr-un întreg ansamblu 
arhitectural, cu o istorie spectaculoasă. Construc- 
ţia a poruncit-o Alexandru Mircea al II-lea, care a 
domnit în două rînduri, între anii 1568—1577, şi 
care s-a încărcat și el cu omoruri grele, ca și Mircea 
Ciobanul. La vreo două luni după ce se instalase 
în Capitală, Alexandru Mircea a prins firele unui 
complot pus la cale poate de doamna Chiajna, 
văduva lui Mircea Ciobanul (și fiica lui Petru Rareș 
al Moldovei). Călăul domnului a ucis o mulțime 
de boieri complotiști... iar Domnul a ridicat pe malul 
drept a! Dimboviţei, «din jos de București» (căci 
orașul nu se întinsese încă pînă acolo), pe dealul 
ce se va numi mai tîrziu «Radu Vodă», marea mă- 
năstire «Troiţa», lingă care și-a înălțat și un palat, 
descris de avocatul parizian Pierre Lescalopier, care 
l-a vizitat în anul 1574: avea ziduri de: cherestea 
umplute cu vălătuci de pămînt amestecat cu paie 
tocate, iar fortificația consta din trunchiuri mari 
de copaci înfipte în pămint şi legate prin grinzi 
transversale prinse în cepuri lungi de lemn. Inte- 


rioarele «castelului» aveau săli mari acoperite cu 
covoare turcești şi decorate «de jur împrejur cu 
reliefuri înalte de aproape 3 picioare». 

Baricadindu-se în grabă în noul castel-cetate, 
Alexandru Mircea urmărise să se asigure împotriva 
vreunor noi uneltiri ale boierimii din capitală. În 
vara aceluiaşi an, călătorul polon Stryikowskki a 
văzut țintuite în poarta acestei curți domnești de 
lemn capul lui lon Vodă cel Viteaz (Cumplitul) al 
Moldovei, ucis de turci, și capul lui Vintilă Vodă, 
pe care lon Vodă îl instalase domn în Țara Româ- 
nească în locul lui Alexandru Mircea, dar care 
fusese răsturnat și decapitat de acesta spre a-și 
relua tronul cu ajutorul turcilor. Lupta pentru 
domnie avusese loc chiar pe dealul şi cimpia împrej- 
muitoare a Troiţei, iar Alexandru Mircea primise 
oaste de ajutor și de la fratele său Petru Șchiopul, 
alt om al turcilor, înscăunat domn în Moldova după 
uciderea lui lon Vodă cel Viteaz. 

Pe atunci dealul «Radu Vodă» era mult mai mare 
decit azi. Fiind înconjurat de ape, cînd acestea 
veneau mari, era aproape inaccesibil. Construcţiile 
care încununau dealul au căpătat astfel o deosebită 
importanță strategică. Mihai Viteazul a folosit 
această cetățuie în ofensiva pe care a pornit-o îm- 
potriva turcilor. Mihai se ciocnise de obrăznicia 
numeroșilor creditori turci, care-i cereau și dato- 
riile enorme ale domniilor precedente și voiau să 
pătrundă chiar în curtea domnească. Domnul s-a 
instalat atunci în fortul de la Troiţa, şi-a adunat 
ostașii și curtenii în ripa Dîmboviţei, iar pe urmă 
a ordonat convocarea în ziua de 13 noiembrie 1594 
a tuturor creditorilor la vistierie, pentru lichidarea 
socotelilor. Lichidarea a înfăptuit-o Mihai cu tunu- 
rile, bombardînd din toate părţile vistieria în care 
se adunaseră toţi creditorii și zarafii orientali. A 
fost un răsuflet de ușurare în toată ţara, căci ope- 
rația aceasta s-a efectuat și în celelalte orașe și 
tîrguri, precum și în Moldova, cu care Mihai în- 
cheiase alianță. 

Îndată a sosit la Bucureşti un emir turc cu peste 
2 000 de oameni şi a încercat, dar n-a izbutit, să 
pună mina prin vicleşug pe domnul român, care era 
bine apărat în palatul Troiţei. În schimb, deși tabăra 
emirului se întărise temeinic în curţile de piatră, 
mari și solide, ale vistierului Dan (situate cam între 
străzile Stelea și Mina de azi), nu a putut rezista 
atacului fulgerător dezlănțuit prin surprindere de 
Mihai. De pe dealul Troiţei și de pe sub ripele 
riului, artileria domnească s-a repezit de-a lungul 
girliței Bucureștioara (care atunci curgea spre 
Dimboviţa prin grădina bisericii Sf. Gheorghe de 
azi) şi detunind năprasnic curțile lui Dan, le-a 
dărimat și a dat foc din 5 locuri taberei emirului, 

a cărui armată a fost distrusă, cum fuseseră și credi- 
torii; s-au capturat mulțime de saci cu aur și biju- 
terii. Aceste neașteptate și teribile lovituri au 
provocat furia sultanului și expediția lui Sinan Pașa 
ce s-a soldat cu strălucita victorie românească de la 
Călugăreni, după care Mihai a trebuit să se retragă 
vremelnic spre munți, pentru refacerea oștirii. 

Ocupind Bucureștii, marele vizir Sinan a fost și 
el frapat de posibilitățile militare oferite de dealul 
«din jos de Bucureşti». În timp de 8 zile, întreg 
complexul a fost fortificat prin lucrări de pămînt 
şi palisade din trunchiuri de copaci, adăugindu-se 
şi 5 bastioane și constituindu-se astfel vestita 
«palanca lui Sinan Pașa» în care încăpeau 10 000 de 
oameni. Despre această «palancă» vorbesc multe 
documente contemporane din ţările Europei, din 
Polonia, Austria, Brandenburg, Veneţia... Ea ocupa 
o suprafață mare, cuprindea în întăriturile ei și 
cimitirul mănăstirei, dimprejurul actualei bisericuțe 
Bucur, cunoscînd că actuala stradă Radu Vodă, ce 
taie dealul în două și izolează biserica Bucur, a 
fost desfăcută în grosimea dealului abia la jumă- 
tatea veacului trecut. Şi pe cine a însărcinat Sinan 
cu supravegherea fortificațiilor și cu cirmuirea 
turcească a cetății? Chiar pe fiul lui Alexandru 
Mircea care ctitorise noul palat-cetate: pe Mihnea 
al II-lea, zis apoi Turcitul, care domnise ca urmaș 
al tatălui său în două rînduri, între anii 1577 şi 1591, 
şi în nădejdea de a-și recăpăta iar tronul trecuse la 
mahomedanism. Rămășițele «palancei» au fost iden- 
tificate prin săpături arheologice. Întreaga fortifi- 
cație a fost distrusă chiar din ordinul lui Sinan, care 
a poruncit să fie totul aruncat în aer cu praf de 
puşcă, cînd oastea refăcută a lui Mihai Viteazul 
i-a izgonit pe turci din Capitală. Generalisimul 
musulman și-a dat seama că nimic și nimeni nu-i 
poate rezista lui Mihai, că toate fortificațiile cu 
trudă și cheltuială ridicate de turci deveniseră 
inutile. 

Turnul cel masiv de la intrarea în incintă a scăpat 
însă aproape intact din această grozăvie. Va fi fost 
și el apoi reparat şi reînfrumusețat, atunci cînd 
Radu Mihnea (fiul lui Mihnea Turcitul) în cursul 
celor patru domnii ale sale (între 1601—1623) a 
rezidit totul pe ruinele rămase după explozii din 


ctitoria bunicului său. Radu Mihnea fiind socotit ca 
un al doilea și principal ctitor, monumentul, ca și 
dealul pe care e așezat, se vor numi de acum înainte 
«Radu Vodă». Aici a și fost înmormîntat Radu 
Mihnea în 1626, fiind adus din Moldova, căci a 
domnit și acolo în două rinduri. 

La moarte, Radu Mihnea i-a lăsat fiului său Ale 
xandru Coconul (copil de 12 ani cînd a fost pus în 
tronul Ţării Româneşti în 1623) o moştenire de un 
milion de galbeni; din acești bani s-a desăvirșit în 
domnia Coconului (pînă în 1627) şi noua ctitorie 
de la «Radu Vodă». Dar un nou renume vor căpăta 
atit edificiile, cît și dealul în domnia celui de-al 
doilea fiu al lui Radu Mihnea, și anume Mihnea al 
II-lea Radu; el a domnit foarte puțin, din martie 
1658 pînă în noiembrie 1659, dar și-a luat ca model 
pe Mihai Viteazul. S-a instalat și el cu toată curtea 
lui în cuprinsul de la «Radu Vodă», pe care l-a forti- 
ficat din nou cu două palisade de lemn şi cu 53 de 
tunuri, pregătindu-l de război contra asupririi 
turceşti; tot dealul și cîmpia din jur se albiseră de 
mulțimea corturilor oștirii, cum descrie călătorul 
sirian Paul din Alep, care a văzut această tabără. 
După pilda lui Mihai, Mihnea al Ill-lea a convocat 
şi el creditorii ca să-i «achite» şi i-a ucis pe toți, 
ca şi pe ceilalți musulmani din întreaga ţară. Spri- 
jinindu-se pe tirgoveţi şi pe ţărani, cărora le-a 
îngăduit să se răscumpere din iobăgie, a repurtat 
o serie de victorii militare, atacînd cetăţile turcești 
de peste Dunăre. Boierimea s-a aliat însă contra 
lui şi domnul, neprimind nici un ajutor de la suve- 
ranii europeni în promisiunile cărora se încrezuse, 
a fost nevoit să fugă în Transilvania, iar în martie 
1660 a fost otrăvit lingă Sătmar. 

De atunci, Complexul de la «Radu Vodă» a sufe- 
rit felurite transformări, pierzind mult din frumu- 
sețea şi interesul artistic de la început; la sfirșitul 
veacului trecut a fost dărîmată și incinta vechilor 
chilii, care mai păstra o înfățișare de cetate. 

Turnul cel înalt de la intrare se prezintă totuși 
şi azi sub forma cea veche din vremea lui Alexandru 
Mircea, deși a fost reparat de multe ori, mai ales 
după cutremurul «cel mare» din 1802, cînd ajun- 
sese «vrednic de plins», cum glăsuiește inscripția 
din 1804. 


Bucureştilor; dar pe vremea lui Mihai Viteazul 
orașul nu se întindea pînă acolo, cum nu se întindea 
nici pînă la «Radu Vodă». Mihai și-a ridicat bogata 
ctitorie pe dealul «din sus de București» și a în- 
zestrat-o domnește cu 14 sate. Încă de pe cînd era 
mare ban s-a gîndit să-și construiască pentru orice 
nevoie un sediu puternic în Capitală, ceea ce ne 
sugerează că de pe atunci urmărea scopuri înalte. 

Intrarea în incinta de azi a citadelei se face pe 
sub bolta turnului de pe latura sudică, prin strada 
Arhivelor nr. 2; în vechime însă se intra pe sub 
bolta turnului de pelatura răsăriteană, dinspre oraș, 
pînă la poarta căruia urca un drum în pantă. 

După cronicile moldovene, Sinan Pașa ar fi insta- 
lat forțe armate și aici. La retragerea turcilor însă 
construcțiile n-au avut nimic de suferit. Poate chiar 
sub bolțile acestei cetăți a izbucnit în mintea și-n 
inima marelui erou patriot clocotul vulcanic ce-avea 
să dezvăluie poporului nostru calea spre înfăptuirea 

definitivă a idealului național și politic. 

n 1821 întregul edificiu a fost ocupat militărește 
de unitățile lui Tudor Vladimirescu. În timpul 
războiului Crimeii s-a instalat aici un mare spital. 

Săpăturile arheologice au dat la iveală în interio- 
rul incintei o foarte frumoasă vatră dacică, ce se 
păstrează sub acoperămînt de sticlă şi poate fi ori- 


profunde ale poporului nostru în trecutul acestor 
locuri. 


+ văzută — dovadă semnificativă a rădăcinilor 


4. Citadela lui Mihai Viteazul adăpostește as- 
tăzi Arhivele statului 

2. «Hanul lui Manuc»; peste balcoanele lui cio- 
plite în lemn se observă «turnul de la curtea Veche» 

3. Citadela lui Mihai Viteazul (Arhivele statului), 
așa cum arăta ea în veacul al XVII-lea 

VECHIUL SIMBOL 
BUCUREŞTEAN 
AL UNITĂȚII NAȚIONALE 


Pe dealul Mihai Vodă, pe malul drept al Dimbo- 
viței, se vede palatul Arhivelor statului, unde se 
păstrează cele mai vechi şi importante documente 
istorice ale țării. Este o restaurare completă a 
mănăstirii «Mihai Vodă», ridicată cam între anii 
1589 şi 1591, de către marele ban al Olteniei, care 
avea să ajungă în 1593 domnul Țării Românești şi 
în 1600 unificatorul tuturor țărilor locuite de 
români. Monumentul, o mare incintă patrulateră 
de clădiri solide, cu frumoasa ctitorie din mijloc, 
păstrată și restaurată în formă originală, a căpătat 
astfel o valoare adînc simbolică. 

Cronologic e cel de-al treilea palat-cetate al 


Tablourile de epocă ne arată toată măreția feu- 
dală a acestei cetățui, cu etaje și multe turnuri, cu 
parcuri arborescente interioare, cu peluze și ziduri 
împrejmuitoare, cu morile înşirate de-a lungul 
rîului și cu podul cel vechi de lemn făcut tot ae 
Mihai. Modernizat prin restaurarea unora dintre 
cei mai de seamă arhitecți ai noștri, palatul își 
păstrează același falnic aspect medieval. 


CUM ŞI-A CUCERIT 
MATEI BASARAB 
TRONUL 


Multe apăsări a mai suferit poporul Ţării Româ- 
nești. Leon Tomşa (1629—1632), care făcuse mari 

cheltuieli și datorii ca să-și obțină numirea, a pus 
biruri așa de grele, iar boierii au fost obligaţi să le 
verse sub formă de avansuri, trebuind să le recu- 
pereze apoi de la țărănime, încit țăranii au fugit 
în masă de pe moșii; cum arată cronica, «spartu-s-au 
toate județele de peste Olt, fugind care încătro au 
putut». Nemaisuportind alte rînduri de plăţi, bo- 
ierii olteni, în frunte cu Matei aga din Brincoveni, 
s-au pribegit în octombrie 1630 în Transilvania, 
unde Gheorghe Rakoczi | i-a primit bine şi le-a dat 
mijloace să strîngă oaste și să vină împotriva lui 
Leon; dar în marginea Bucureştilor, dărăbanii 
domniei i-au înfrînt și i-au gonit, prinzînd, între alții, 
şi pe Preda Brincoveanul, nepotul lui Matei. Leon 
Tomșa însă nemulțumise prin purtările lui şi pe 
sultan, care l-a mazilit la 31 iulie 1632, numind în 
locul său pe Radu Iliaș, feciorul lui Alexandru Iliaș, 
domnul Moldovei. Ca și Radu Mihnea, cu 20—30 de 
ani în urmă, Alexandru Iliaș a domnit în mai multe 
rînduri, cînd în Muntenia, cînd în Moldova; iar 
acum izbutise să și-l numească și pe fiul lui în tron, 
repetindu-se povestea cu Alexandru Coconul. Nu- 
mai că Radu lliaș n-a mai apucat să domnească; 
aflind de mazilirea lui Leon Tomșa, Matei aga Brîn- 
coveanul, care pribegise iar în Transilvania, s-a 
întors în grabă cu ai lui prin Caransebeș în țară, 
unde i s-a alăturat toată Oltenia, și apoi, sprijinit 
de marea boierime, a intrat în București la 30 sep- 
tembrie, instalindu-se domn. Domnia însă trebuia 
să şi-o apere, căci Radu Iliaș venea asupra lui cu 
oşti moldovenești și tătărești, însoţit și de unii 
boieri munteni. 

Bătălia pentru tron s-a dat «din jos de mănăstirea 
Plumbuita». În ziua de 4 noiembrie 1632 străjile 
lui Matei le-au biruit pe ale lui Radu Iliaș; iar a 
doua zi s-a dat lupta principală între grosul oștilor, 
durînd crîncen pină-n seară. La căderea serii, vic- 
toria era a lui Matei Basarab, care şi-a început 

t. Palatul lui Matei 
Basarab de la Plum- 
buita 


2. Se mai păstrează 
și astăzi stema ciopli- 
tă în piatră a vechii fa- 
milii Băleanu 


3. Zidurile Plumbui- 
tei — mare cetate a 
Bucureștiului pe vre- 
mea lui Matei Basarab. 


4. Arc și coloane 
brincovenești la pala- 
tul «Cotroceni», reşe- 
dința de vară a lui Al. 
loan Cuza (Azi Palatul 
pionierilor) 


astfel luminoasa-i domnie ce-avea să țină aproape 
22 de ani, pînă în 1654, în care vreme a ridicat 
cele mai multe lâcașuri dintre toţi domnii Ţării 
Româneşti, toate «zidite magnific din piatră», cum 
s-a exprimat Paul din Alep. 

Legenda spune că Matei Basarab ar fi întrebat: 
«Unde-i bătuși, spătare?» lar spătarul ar fi răspuns: 
«Cole-n tină, Măria Ta», de unde ar veni originea 
numelui Colentina. Dar Colentina e citată în docu- 
mente cu jumătate de veac înainte de această 
luptă. Cu mult înainte e pomenită și Plumbuita, 
așezată pe un deal aflat pe malul drept al Colentinei, 
între lacurile Tei și Fundeni, în capătul străzii 
Riglei de azi, fostă strada Matei Basarab, la nr. 58, 
iar numele îi vine de la acoperișul care la origine 
a fost din tablă de plumb. Primul ctitor al Plumbuitei, 
Petru cel Tinăr, fiul lui Mircea Ciobanul, abia 
avea 12 ani la moartea tatălui său, în 1559, și a domnit 
sub tutela mamei sale, doamna Chiajna, pină în 
1568, cînd i-a luat locul Alexandru al II-lea Mircea 
(ctitorul Troiţei). Ce nu s-a putut isprăvi la Plum- 
buita în scurta și zbuciumata domnie a lui Petru 
cel Tinăr s-a desăvirșit sub urmașul său, așa că 
Alexandru Mircea e al doilea ctitor. La venirea lui 
Matei Basarab însă, modestul așezămiînt va fi fost 
destul de dărăpănat. 

Cum locul avea situație strategică deosebit de 
importantă, iar Matei, ca priceput militar, îşi insta- 
lase tabăra aici și repurtase victoria ce-i consolidase 
tronul, în amintirea acestui eveniment și pentru 
preîntîmpinarea altor eventuale atacuri, el devine 
al treilea şi cel mai însemnat ctitor al Plumbuitei. 
Nu numai că reclădește pe temelii noi un lăcaş 
cu adevărat demn de numele lui, dar îl și întăreşte 
ca mare cetate de apărare a Bucureştilor, cu un 
perimetru întins, cu ziduri groase, avînd creneluri 
înguste de tras cu flinta și contraforturi solide. 
Între puternicele fortificații, Matei Basarab înalță 


şi un palat domnesc, avînd la etaj un pridvor cu o 
elegantă colonadă, iar în subsol două hrube încăpă- 
toare, temeinic construite în bolți pe piloni. 
Intregul monument a fost minunat restaurat în 
anii regimului nostru și azi adăpostește diferite 
ateliere de pictură, sculptură, tîimplărie etc. 

Turnul de la intrare păstrindu-și vechiul chip, ne 
poate povesti cum în 1654, după moartea lui Matei 
Basarab, la podul Plumbuitei de pe apa Colentinei 
a primit Constantin Şerban steagul domniei, ales 
fiind de toți boierii ţării; cum pe dealul Plumbuitei 
i-au întimpinat oamenii lui Constantin Brincoveanu 
pe fratele domnului Moldovei și pe boierii și căpi- 
tanii moldoveni veniți să ia parte la nunta fiicei 
domnului Ţării Românești; cum Tudor Vladimi- 
rescu aici și-a pus sentinelele în 1821 ca să-i împie- 
dice pe trădători să fugă din Capitală... 


CUM ŞI-A SALVAT 
VIAŢA 
ŞERBAN CANTACUZINO 


Mult rău i-au făcut țării certurile dintre partidele 
boierești. Pe la mijlocul secolului al XVII-lea erau 
în mare dușmănie cele două numeroase și bogate 
familii, a Cantacuzinilor şi a Bălenilor. Grigore 
Ghica, domnind în două rînduri (1660—1664 și 
1672—1673), s-a lăsat prins de intrigile Bălenilor 
şi a pus să-l sugrume cu ştreangul la închisoarea 
mănăstirii Snagov pe marele postelnic Constantin 
Cantacuzino, tatăl viitorului domn Șerban Canta- 
cuzino. Acesta din urmă şi-a salvat viaţa ascunzin- 
du-se, în pădurea cea bătriînă de la apusul Capitalei, 
unde-s acum Grădina botanică și Parcul pionierilor. 


Dimboviţa străbătea pe atunci pînă în oraș printr-un 
lanţ de codri întinși, care ajungeau pînă în dreptul 
Facultății de drept de azi. 

Ridicat în tron, Șerban Cantacuzino (1678—1688) 
a fost unul dintre marii sprijinitori ai culturii. El a 
înfiinţat Academia de la mănăstirea «Sf. Sava», 
aflată unde-i azi statuia lui Mihai Viteazul și unde 
a predat primele lecții în românește Gheorghe 
Lazăr. În amintirea modului fericit în care a scăpat 
de primejdie în pădurea de pe dealul Cotrocenilor 
în vremea lui Ghica, Şerban Cantacuzino a înălțat 
într-o poiană a pădurii luxoasa și vestita mănăstire 
Cotroceni, a cărei istorie avea să fie atit de strîns 
împletită cu a ţării. 

De multe ori, curțile domnilor s-au refugiat 
aici, părăsind palatele Capitalei de groaza marilor 
epidemii de ciumă, care au secerat mulțimi de oa- 


meni. De la Cotroceni au guvernat, în răstimpuri, 
Constantin Brîncoveanu, Neculai Mavrocordat, Ale- 
xandru Moruzi... Moruzi aici l-a primit şi găzduit 
pe generalul Kutuzov, ambasadorul țarului Rusiei...; 
feciorii lui Moruzi, făcînd plimbări lungi prin pă- 
durea mănăstirii, au descoperit izvorul de apă 
minunată care, prin hrisov domnesc, s-a numit 
«Cișmeaua beizadelelor» și cu timpul a devenit un 
loc de petrecere al bucureştenilor. Alexandru Ipsi- 
lanti a ridicat în apropiere un «chioșc» după moda 
de la Constantinopol, casă de vară cu grădini și apă 
de izvor pentru recreația familiilor domnești, iar 
apoi promenadă de distracție a orășenilor... În 1812, 
cînd şi-a luat tronul, lon Gheorghe Caragea a mutat 
cu totul reședința domnească în palatul de la 
Cotroceni, căci «curtea veche» era complet dări- 
mată, iar «curtea nouă» de pe dealul Spirii, dincolo 

de mănăstirea «Mihai Vodă», arsese, devenise 
«Curtea arsă»... Tudor Vladimirescu s-a instalat 
și el temeinic la Cotroceni cu sfetnicul său, episcopul 
Ilarion al Argeșului, fortificînd puternic locurile 
prin «şanţuri cu tabie (redute) și meterezuri îm- 
prejurul mănăstirii». Alexandru loan Cuza, dom- 
nul Unirii, aici îşi stabilea sediul guvernării în fiecare 
vară. Cite reforme democratice, cîte transformări 
progresiste ale țării nu s-au elaborat aici în minţile 
pline de dragoste de neam ale lui Cuza și Mihail 
Kogălniceanu... 

La noile clădiri refăcute spre sfîrşitul secolului 
trecut și în care acum e instalat Palatul pionierilor, 
s-au întrebuințat multe elemente constructive, mai 
ales coloanele de la portice, cu fusuri zvelte și 
mărunt canelate, avind baze prismatice înflorate 
şi capiteluri sculptate, provenite de la vechile edi- 
ficii demolate cu prilejul restaurărilor. Turnul in- 
trării, vechile chilii înşirate de o parte şi de alta a 
bolților porții, vechea şi interesanta bucătărie din 
extremitatea aripii stingi, toate acestea păstrează 
încă înfățișarea din vremea lui Șerban Cantacuzino, 
cu care s-a început renașterea culturală a Ţării 
Românești. Pentru tinerii stăpîni de azi ai domneștii 
ctitorii, orice colțişor e plin de învățăminte din 
istoria artelor și a patriei noastre... 


UN MARE COMPLEX 
CULTURAL-SOCIAL 
ÎNTR-UN ÎNCEPUT 
DE VEAC BUCUREȘTEAN 


Renașterea naţională și cultural-artistică, îmbo- 
bocită în vremea lui Şerban Cantacuzino, a înflorit 
şi şi-a vestit roadele în lunga și strălucita domnie 
a urmașului și nepotului său, Constantin Brinco- 
veanu, cel de pe urma căruia au rămas comorile 
de la Mogoșoaia, Potlogi, Hurez... 

Din acest început de vreme nouă românească, 
Bucureștii păstrează un mare așezămînt cultural- 
social, chiar în plin centrul orașului de azi. Unde-i 
în prezent vasta clădire și grădină a spitalului 
«Colțea» era pomenită în anul 1670 modesta 
ctitorie a boierului Colțea Doicescu. În locul ei, 
spătarul Mihai Cantacuzino (fratele domnului Şer- 
ban Cantacuzino), avînd și contribuția lui Radu 
Colțea, urmașul primului ctitor, a zidit în anii 
1701—1702 marea mănăstire «Colțea». Biserica, 
rămasă intactă pînă la noi, e o rară bijuterie: cu 
pridvor mărginit de 10 coloane cu capiteluri bogat 
sculptate ce sprijină arcade festonate; cu portal 
de piatră înflorat ca un juvaer de mare preț, cu 
compoziții de o rară frumusețe — frunze, vrejuri, 
păsări, animale, figuri alegorice, totul încununat de 
pajura brîncovenească; cu numeroase și valoroase 
picturi originale în frescă, din care unele înfățișează 
şi personaje în costume românești ale epocii. Dar 
spătarul nu s-a mulțumit numai cu atît. În anii 
1703—1707, el a adăugat ctitoriei un spital cu 24 de 
paturi, o spițerie, chilii pentru săraci și odăi pentru 
odihna străinilor, o școală «pentru felurite învăță- 
turi» cu locuințe pentru profesori, precum și o 
școală «de învățătura cîntărilor» şi alte acareturi, 
toate acestea fiind, cum scrie cronica, «clădiri tari 

La baza elegantelor co- 
loane din pridvorul «Col- 
ței» sint instalate pietre 


sculptate care iîmpodo- 
beau cindva turnul «Col- 
tei» ce se afla în mijlocul 
Bulevardului 1848 


și încăpătoare», care au fost ridicate «cheltuind 
multă bogăție». Spitalul e cel mai vechi din Bucu- 
rești, iar şcoala a funcționat fără întrerupere în tot 
cursul secolului al XVIII-lea. Importantul așeză- 
mînt a fost înzestrat mai tîrziu și de domnie, iar 
hrisovul glăsuiește: «Pe lingă spital trupesc, bine 
este să fie și spital sufletesc, adică școală». Conti- 
nuîndu-și opera, spătarul Mihai Cantacuzino a 
făcut și un zid masiv înconjurător al tuturor funda- 
ţiilor sale, pe care l-a terminat în 1715, cu o măreață 
boltă de intrare, peste care se ridica cel mai înalt 
edificiu din Bucureștii de atunci, vestitul turn al 
«Colţei», care era situat chiar în mijlocul bulevar- 
dului 1848 de azi, la jumătatea distanței dintre 
biserică și actualul palat Şuţu ce adăpostește Muzeul 
de istorie a Bucureștilor. 

În vremea războiului ruso-austro-ture (1735— 
1739), spitalul «Colțea» ajunsese să aibă 40 de paturi. 
In 1753 are loc aici prima operaţie chirurgicală, 
care prevesteşte faima viitoare a spitalului. În 1831 
a luat ființă la «Colțea» şi cel dintii «Muzeu de 


zoologie şi mineralogie» din ţară, din colecţiile 
căruia s-a dezvoltat ulterior Muzeul «Antipa»... 
În 1869 şi-a făcut apariția în mijlocul parcului și 
statuia spătarului Cantacuzino, opera sculptorului 
Karl Storck... 

Dar... pentru lărgirea bulevardului... turnul 
«Colţei» a fost total sacrificat în 1888. Pentru același 
motiv..., înaintea ultimului război au fost retezate 
și virfurile apusene ale marelui careu spitalicesc, 
așa încît biserica a ajuns acum chiar în marginea 
noului trotuar. Ca o compensație, între bazele 
coloanelor pridvorului au fost introduse, în chip 
de balustradă, plăcile de piatră împodobite cu 
sculpturi ce decoraseră partea superioară a turnului 
«Colţei»; monumentul a căpătat astfel pentru noi 
o mai mare valoare. 


UN MARE HAN 
NEGUSTORESC 
ȘI ALTE TREI PALATE 


Intrînd pe sub bolta largă și destul de lungă din 
strada 30 Decembrie nr. 62, ajungi într-o mare 
curte, aproximativ pătrată, înconjurată de clădiri 
cu aspect unitar ce se îmbină în unghiuri drepte, 
avînd atît la parter cît și la etaj cerdace-galerii cu 
balustrade, stilpi și arcade de lemn, iar la demisol 
obloane. Este unul dintre hanurile vestite odinioară 
în Bucureşti, recent descongestionat de Direcţia 
monumentelor istorice de toate adaosurile tirzii 
care-i mascau fațadele. Construit în 1808 de bogatul 
negustor armean Emanuel Mirzaian, cunoscut sub 
numele de Manuc-bey, avea în permanență curtea 
plină de căruțele și chervanale cu mărfuri de pretu- 
tindeni, iar larma tocmelilor și discuţiilor nu se 
potolea decit noaptea tîrziu. Pivniţele și prăvăliile 
de la demisol erau și ele încărcate cu tot felul de 


produse. La parter locuiau călătorii în trecere, 
iar la etaje cei care rămîneau mai mult. Manuc avea 
întinse relații cu diplomații ruși și turci, între care 
s-au purtat tratative în sălile hanului și chiar pacea 
de la 1812 a fost semnată aici de împuterniciții 
respectivi., În timpul Unirii Principatelor, venitul 
hanului Manuc se cifra la circa 70 000 de lei anual, 
sumă remarcabilă pe atunci. Renovat şi transformat 
pe la 1873, sub numele de «Hotel Dacia», a devenit 
sediul multor întruniri politice în anii 1914—1916, 
cînd în sala cea mare Nicolae Filipescu, Tache lo- 
nescu, Barbu Delavrancea, Octavian Goga... cereau 
prin discursurile lor intrarea României în războiul 
de întregire alături de Franţa. Tot aici era şi sediul 
întrunirilor socialiste. Marea construcţie e ampla- 
sată chiar pe o parte a terenului «Curţii Vechi». 

Secolul al XIX-lea a mai transmis Bucureștenilor de 
azi și unele palate. Lingă lacul Tei, pe moșia Colentina 
a lui Grigore al IV-lea Ghica, s-a ridicat intr-un stil 
neoclasic palatul cel mare, chiar în anul 1822, cînd 
s-a ridicat și stăpinul în tron. Azi e sediul unei 
şcoli generale, cu intrarea în strada Doamna Ghica 
nr. 5. 

Alt palat, în Calea Victoriei nr. 107, a fost ridicat 
de Barbu Ştirbei în 1837, pe cînd era numai mare 
logofăt al dreptății. El a devenit palat domnesc în 
anul 1849, cînd Barbu Ştirbei s-a urcat în tron. 
Acum e transformat în Muzeul naţional de artă 
populară. 

În palatul lui Grigore Şuţu din fața spitalului 
«Colțea» s-a instalat Muzeul de istorie a orașului 
București. Grigore Șuţu n-a ajuns niciodată domn, 
dar în palatul lui aveau loc la sfîrșitul veacului trecut 
recepții ale protipendadei bucureștene, tot atit de 
reușite ca și-n celelalte palate pomenite. 


„„Și cîte alte clădiri bucureştene n-au înscrise 
în zidurile lor amintiri legate de trecutul Capitalei 
și al țării întregi! Bucureștii sînt încă un loc de stu- 
dii și cercetări meticuloase, care mai pot descoperi 
multe fapte necunoscute. 


Palatul «Ghica—Tei» cu 
contraforturile zidurilor de 
incintă, văzut dinspre nord 
din strada Baniţei. 

Așa arăta la stirșitul se- 
colului al XVIlli-lea turnul 
«Colţei». 


REPORTAJ 


PE 
GLOB 


Cu Jacques 
şi Paule Villeminot 


despre 


Pigmeii din Noua Guinee 


Între 12° latitudine sudică și ecuator se află insula 
Noua Guinee. Ea se întinde de la răsărit la apus, 
între 131° și 151° longitudine, pe o suprafață de 
800 000 km pătrați, fiind cea mai importantă insulă 
din grupul ce alcătuieşte Melanezia. Prin flora și 
fauna ei, Noua Guinee apare ca o punte între 
lumea australiană şi lumea asiatică. Coastele ei 
nordice și nord-vestice conțin gropi submarine 
foarte adinci și bintuite de violenți curenți marini. 

Situată între ecuator și Tropicul Capricornului, 
Noua Guinee este plină de contraste: munți cu 
piscuri înzăpezite, care se înalță pînă la 5 000 m 
deasupra plajelor cu clima călduroasă a mărilor 
sudului; mlaştini întinse și văi fertile. Vegetația 
luxuriantă, semiacvatică, îngreunează accesul spre 
țărmurile pline de mister ale acestei insule. 

Insuficient studiată, originea populaţiei acestei 
insule, ca de altfel a întregii Oceanii, constituie 
încă și acum o taină. Așa se explică interesul ştiin- 
ţific ce-l prezintă această parte a lumii pentru 
mulți exploratori. Printre ei se numără și tinerii 
etnografi francezi soții Jacques și PauleVilleminot, 
care au întreprins, nu de mult, o călătorie de studiu 
în aceste îndepărtate locuri. 

— Care a fost scopul călătoriei dv.? am 
adresat noi prima întrebare temerarilor exploratori. 

Jacques Villeminot: Unul dintre ele a fost să 
efectuăm măsurători antropometrice asupra piti- 
cilor din Telefolmin. Ei se găsesc în citeva locuri 
ale ‘insulei. Grupurile cele mai cunoscute sînt: 

Tapiros de pe coasta olandeză; Jimmi, din munţii 
centrali ai coastei australiene; Kukukuku, în nordul 
golfului Papua; Aiome, de pe cursul mijlociu al 
fluviului Sepik; Pinata, la est de Kukukuku și 
locuitorii Sepikului de Sus — Telefolminii. Popu- 
lația pigmeilor din Telefolmin, după rapoartele 
celor care au efectuat recensămîntul regiunii, se 
ridică la 1 031 de locuitori. 

Un interes deosebit prezintă înălțimea acestor 
locuitori. Din 80 de pigmei de sex masculin asupra 
cărora s-au făcut măsurători antropometrice 24 
nu depășeau 1,50 m şi 8 dintre ei n-aveau o statură 
mai mare de 1,45 m (cel mai mic dintre ei măsura 
1,41 m). 

Paule Villeminot: Din cele 37 de femei 34 
nu depășeau 1,50 m, iar cea mai scundă măsura 
1,35 m. Doar 3 femei depășeau 1,50 m, cea mai 
înaltă măsurînd 1,51 m. În timpul șederii noastre 
am întîlnit vreo treizeci de indivizi ai tribului 
Oksapmin și Bakmin. Ei erau mult mai scunzi și 
mai slabi decit telefolminii. 

Statura mică a acestor locuitori ai Noii Guinee 
face ca ei să fie considerați drept pigmei melane- 
zieni, cu toate că sînt ceva mai înalți decit cei din 
Africa. 

— Înfăţișarea acestor pigmei prezintă în- 
tr-adevăr un mare interes; în afară de datele 
antropometrice amintite ce altceva ne-ați 
mai putea spune? 

Jacques Villeminot: Deși mici, oamenii din 


Telefolmin sînt foarte bine proporționaţi şi foarte 
mușchiuloși. Culoarea pielii lor variază de la brun 
închis la brun deschis. Au părul creț, tăiat scurt, 
adesea ras din motive de igienă. Mulți dintre bărbați 
poartă o barbă scurtă și mustață. Sînt dolicocefali. 
Trăsăturile feței sînt destul de fine. Nasul este 
mic și modelat cu finețe. 

— Pigmeii se află în multe părți ale lumii. 
Ei reprezintă o rasă umană pură sau, dim- 
potrivă, sînt produsul unor numeroase mu- 
taţii? 

Jacques Villeminot: Răspunsul științei este 
încă puţin satisfăcător. Unii autori emit ipoteze 
ale existenței unei rase de oameni mici, avind o 
ascendență comună și care, din motive necunoscute, 
s-ar fi risipit pe diferite continente. Din cauza 
staturii lor mici, cei de aici ar fi fost nevoiți să fugă 
din fața raselor mai puternice și s-au refugiat toți 
în interiorul țării. Ducind o viață neobișnuit de 
grea, mulți dintre ei au pierit, iar micile grupuri 
izolate pe care le întîlnim azi ar reprezenta supra- 
viețuitorii unor populații mult mai importante, de 
altădată. 

Alţi autori consideră că aspectul fizic al acestor 
oameni s-ar datora mutaţiilor succesive apărute 
în regiunile izolate, dacă nu sînt chiar cumva 
rezultatul unei consangvinități. Subnutriția, umi- 
ditatea excesivă, lipsa soarelui, factori climaterici 
caracteristici indiferent de țara în care ei trăiesc, 
ar fi putut să joace un rol important asupra staturii 
umane. Unii au socotit, de asemenea, că un deran- 
jament endocrin ar putea fi factorul răspunzător 
al acestui caracter fizic. 

Faptul că statura oamenilor pitici din Noua 
Guinee variază de la un trib la altul poate fi atribuit 
probabil unui aport exterior, deosebit în fiecare 
regiune, iar în grupuri izolate, consangvinităţii 
mai mult sau mai puţin importante. 

— Vestimentaţia pigmeilor, probabil, are 
ceva specific. Ne-aţi putea spune din ce se 
compune ea? Cum umblă ei îmbrăcați? 

Jacques Villeminot: Aproape goi, cu toată 
temperatura rece a nopții. Bărbaţii se împodobesc 
în mod ciudat: cu colți de porc își străpung nasul, 
lungile nervuri negre ale penelor de canar sau 
struț australian şi le înfig în orificiile din nările 


1. Pig meu telefo- 
Imin în costu mație 
caracteristică: stră- 
pungerea nasului 
cu nervuri din pene 
de struț și legarea 
capului cu un «tur- 
ban» din pene viu 
colorate constituie 
o notă de distincție 
pentru acest ciudat 
contemporan al 
nostru. 

Tinerii cerce- 
tători francezi — 
soţii Jacques și 
Paule  Villeminot 
în fața locuinţei lor 
din Teletfolmin. 


nasului, de virful nasului își prind gheare de vultur, 
iar cu cercuri de os își înconjură șoldurile. 

Noi n-am putut să aflăm semnificația exactă a 
acestor podoabe. Poate că sînt pur şi simplu deco- 
rative, sau sînt legate de credințe magice. Ner- 
vurile penelor de canar și ghearele vulturilor de 
munte pot însemna că indigenul încearcă să-și 
atribuie calitățile acestor păsări, iar cercurile su- 
prapuse din jurul şoldurilor sînt purtate de in- 
digeni ca să-i apere împotriva unor duhuri rău- 
făcătoare. Toate sint presupuneri. 

Autohtonii pe care i-am chestionat în această 
privință n-au ştiut să ne răspundă altceva decit: 
«Fashion belong Kanaka» — moda noastră. 

Fiecare indigen mai poartă şi un săculeț agăţat 
de git, numit biru. E făcut din fibre vegetale tri- 
cotate şi conţine înăuntru fie o bucăţică de grăsime 
de porc, fie o pietricică albă sau o castană mare, 
roșiatică, despre care cred că alungă bolile și 
duhurile rele. În acest săculeț, indigenul îşi ține 
și tutunul. 

Paule Villeminot: Îmbrăcămintea feminină este 
şi ea destul de excentrică. Tinerele și bătrînele 
poartă în dreptul șoldurilor mici franjuri de trestie 
fixate cu ajutorul unei cordeluțe abia vizibilă. 
Femeile se preocupă în mică măsură de toaleta lor. 
Ele poartă uneori o ţeavă de bambus în lobul, 
grozav de mutilat, al unei urechi, cum, de altfel, 
poartă și bărbații. 

Jacques Villeminot: Astfel îmbrăcați, bărbaţii 
şi femeile umblă fără să dea impresia că ar suferi 
de răcoarea unor zile reci sau de căldura foarte 
apăsătoare, care atinge în mod frecvent 40°C. 

— Ne puteţi spune care este ocupația de 
bază a pigmeilor şi, legat de aceasta, cum își 
desfășoară ei viaţa în sate? 

Jacques Villeminot: Agricultura. Tehnica pe 
care o folosesc este, desigur, arhaică. Ei își cultivă 
grădinile timp de cîteva luni, iar după recoltare 
le lasă pirloage mulți ani. Din această cauză, ei 
trebuie să străbată uneori distanțe considerabile 
pentru găsirea şi lucrarea altor păminturi, ceea 
ce-i obligă la o viață mai mult sau mai puțin semi- 
nomadă. 

Cele șapte sate ale tribului Telefolmin au fiecare 
dintre ele între 8 şi 23 de case. Satele sînt concepute 

după acelaşi plan: o singură arteră, în jurul careia 
se înşiruie locuințele pe un rînd. 

Dimensiunile destul de mari ale locuințelor 
(între 4 și 4,50 m lungime, 3—3,50 m lărgime şi 
3,60 m înălțime) fac ca ele să se încălzească greu. 
Toate casele sînt înălțate pe pari mari, tehnica 
aceasta oferind locuitorilor posibilitatea să scape de 
umezeala solului argilos. De asemenea, acoperișul 
din două laturi foarte înclinate constituie o apărare 
serioasă împotriva celor mai violente ploi. 

Paule Villeminot: Într-o locuință trăiesc mai 
multe familii. Fiecare dintre ele are vatra ei şi, cu 
toate că aceste case sînt locuite de atitea familii, 
înăuntrul lor domnește o mare ordine. Deși trăiesc 
sub același acoperiș, între femei există armonie; 
niciodată n-am auzit vreo discuție violentă sau 
vreo ceartă. Fiecare își prepară mîncarea pe vatra 
ei, comentînd ultimele ştiri. Ele își coc alimentele 
în cenușă sau înăuntrul unor tuburi de bambus 
verde. 

— Cum este organizată viața de familie? 

Paule Villeminot: Pigmeii din Telefolmin au 
o familie puternic organizată. Dragostea reciprocă 
a soților se pare că există, iar respectul pe care 
aceşti pigmei îl manifestă față de bătrîni l-am putea 
copia și noi. Dragostea maternă este, de asemenea, 
foarte dezvoltată. Nici o activitate a mamei nu este 
atît de imperioasă încit s-o facă să-și neglijeze co- 
pilul. Nici dragostea paternă nu e mai mică și 
este înduioșător să-i vezi pe acești oameni cum 
se ocupă cu toată dragostea de copiii lor. 

Poligamia nu este rară, dar totuși mai puțin 
frecventată ca la celelalte triburi. Femeile se 
cumpără și constituie una dintre marile valori ale 
societății. Doar sărăcia ținutului face ca prețul 
lor să nu atingă tarifele mari pe care le întîlnim, 
de pildă, la tribul Wehgi. Cîteva securi oferite 


Dans tradițional 
al  pigmeilor din 
Noua Guinee. 

familiei viitoarei soţii par suficiente pentru înche- 
ierea tirgului. 

Căsătoria nu este reglementată de reguli foarte 
stricte. Tinerii trebuie doar să aparțină unor 
neamuri deosebite și să obțină acordul familiilor 
lor. Cînd perechea nu are urmași, tinerii se pot 
despărți şi-şi pot căuta alți tovarăși de viaţă. 

La nașterea unui copil, legătura tinerilor devine 
oficială. Ei trebuie să se supună acum obligațiilor 
sociale care derivă din noua lor situație. 

— În încheierea discuţiei noastre, deosebit 
de interesante, ne-ați putea vorbi ceva despre 
hrana acestei populații? 

Jacques Villeminot: Fireşte, pigmeii de aici 
se hrănesc cu gulii dulci, diferite soiuri de dovleci, 
castraveți, fasole, trestie de zahăr. Aceste legume 
sînt cultivate în grădini. În pădurile care îl încon- 
jură din toate părțile există puțin vinat: cîțiva 
oposumi și canguri arboricoli, care nu pot fi ucişi 
ușor cu săgețile. Femeile reușesc destul de bine 
să crească porci. 

— Se spune că pigmeii practică antropo- 
fagia. Cei din Telefolmin au acest obicei? 

Jacques Villeminot: Da, într-o măsură mai 
mare sau mai mică. În cursul expediției noastre, 
am întrebat de mai multe ori cîțiva indigeni, cu 
care legasem relații foarte prietenești, de acest 
obicei. Ei au negat, de exemplu, participarea lor 
la un caz de antropofagie descoperit cu puţin 
timp înainte. Se vorbea de marele ospăț care a 
avut loc a doua zi după victoria împotriva ferami- 
nilor — un alt trib —, în cursul căruia mai mulți 
războinici au fost fripți și apoi mîncați. Tăgăduielile 
lor erau poate determinate de teama unei pedepse. 
Dar probabil că interlocutorii noștri voiau să ne 
fie simpatici şi ne dădeau răspunsul pe care, în 
mod instinctiv, socoteau că ne poate fi pe plac. 

Este vorba de Solu-Khumbu, localitate ce se 
află la poalele Everestului, în îndepărtatul Nepal. 
O rețea șerpuitoare de văi de smarald, vegheată 
de virfurile strălucitoare ale celor mai înalți munți 
ai globului, formează un paradis terestru în care 
exploratorii sau turiștii pătrund destul de greu. 
Spre nord se ridică șirul marilor vîrfuri cu zăpezi 
eterne din Munţii Himalaia: Gauri-Sankar, Cho- 
Oyu, Gyachung-Kang, Everest și Makalu. Din 
acest masiv izvorăște turbulentul Dudh Koşi, 
care se năpusteşște spre sud, traversînd Nepalul. 

În Khumbu, locuibil numai în părţile adăpostite 
ale munţilor, se află satele populaţiei șerpa, aceea 
care a dat exploratorilor, hamali și ghizi, adevăraţi 
«tigri ai zăpezilor», ca: Tensing Norgay, cu care 
neozeelandezul Edmund Hillary a atins în 1953 
pentru prima dată mult rivnitul virf Everest 
(8 848 m), Naidang Gombii, singurul om care a 
urcat pe Everest de două ori, sau Ang Kami și 
Phu Dorje, cuceritori ai Everestului, şi încă mulți 
alții ale căror nume vor aparţine pe veci istoriei 
cuceririi Himalaiei. 

Să ne imaginăm o vizită prin satele Khumjung 
și Thyangbache, aflate la poarta de intrare a Hi- 
malaiei. După ce urci cu greu un ghețar, ajungi 
la trecătoarea înaltă — Tesi Lapcha, poartă de 
intrare în țara populației șerpa. De aici te poți 


Etnografii se lovesc de multe ori de acest «tact» 
primitiv. Dacă el este uneori regretabil, dove- 
dește totuși subtilitatea gîndirii acestor oameni, 
pe care noi îi socotim, în mod greșit, sălbatici și 
grosolani. 

Cauzele exacte ale acestui obicei este greu să 
le delimitezi. S-ar putea ca lipsa vînatului să fie 
uneori una dintre cauze. Închipuiți-vă un trib 
învingător, care, spre a-şi celebra victoria, nu are 
altceva decit citeva gulii dulci sau alte legume 
lipsite de gust. În asemenea situații s-ar putea ca 
prizonierii să fie considerați drept vinatul care în 
ziua aceea lipsește de la masă. 

Nu trebuie să ne închipuim însă că actele de 
canibalism ale pigmeilor telefolmini sînt obişnuite 
şi că ele ar provoca nenumărate victime. Asemenea 
acte nu se produc decit în caz de ostilitate, adică 
în mod accidental. 


Interviu realizat de PAUL B. MARIAN 

bucura de priveliștea grandioasă a văilor din 
Khumbu. După citeva zile de mers, zărești în- 
grămădite la baza muntelui Khumbila casele din 
piatră și șindrilă ale satului Khumjung. Bărbaţii 
și femeile îi întimpină pe vizitatori la poarta sa- 
tului cu şaluri şi oale cu băutura chang. În semn 
de bun venit sau de adio ţi se dăruiesc șaluri. 
Băutura chang, făcută din cartofi și cereale, 
curge la cea mai neînsemnată ocazie. Obiceiul 
lor cere să golești vasul de trei ori. Din fericire, 
berea are gust plăcut, dulce. 

Casele din acest sat sînt făcute din piatră și 
pămînt bătut, cu acoperiș din șindrilă și fără coș. 
Locuinţele au în general două etaje, iar ferestrele 
se găsesc numai pe o parte. Parterul, folosit 
pentru depozitarea lemnelor de foc, finețelor etc., 
este locul de iernare al vitelor.Nimeni nu se aven- 
turează noaptea într-o astfel de casă fără lumină. - 
Dacă nu ești atacat la ușă de un dulău tibetan 
feroce, poţi să cazi peste o oaie sau să te lovească 
un iak. Scara nu este altceva decit un buștean 
crestat, uzat și lunecos de atita întrebuințare. 

Sus, la capătul scării se află thap-ul sau vatra, 
care este încărcată cu scoarțe tibetane în culori 
vii. Aici femeia își îngrijește copiii și bucătărește. 
Tot aici bărbațiibeau, stau de vorbă și își primesc 
prietenii. Importanța acordată unui oaspete de- 
pinde de apropierea care i se acordă de a sta 
lîngă vatră. 

Pe rafturile de lemn din fundul camerei se află 
ustensile de cupru și alamă, vase mari pentru 
apă, oale mici, sticle pentru chang, strecurători 
de ceai, căni cu gitul lung cu care se toarnă uleiul 
și apa rituală în cupele de pe altarul familiei. 
Semiobscuritatea din casă dă acestor obiecte 
lucrate de mină o frumoasă strălucire. 

Pe lingă bijuteriile grele pe care le poartă, fe- 
meile îmbracă în zilele de sărbătoare brocart 
chinezesc și șorțuri vărgate în culorile curcube- 
ului. Bărbații mai în virstă poartă părul lung, îm- 
pletit în cozi, legat cu panglici și răsucit în vîrful 
capului, în timp ce tinerii se tund și poartă cos- 
tume de alpiniști. Se poate depista în îmbrăcămin- 
tea lor influența aproape a fiecărei expediţii stră- 
ine în Nepal: pardesiuri roșu-aprins japoneze, 
jachete albastre franțuzești, jerseuri englezești, 
pantaloni tweed din Noua-Zeelandă, ciorapi nem- 
teşti, șepci elvețiene. 

Avind plămini și picioare adaptate marilor al- 
titudini, oamenii din Khumbu au intrat în atenţia 
lumii ca cei mai buni cărăuși din lume. Ei duc as- 

Sub povara încărcăturii — la poalele Himalaiei. Se 
spune, pe drept cuvint, că ar fi fost de neconceput | 
escaladarea marilor virfuri himalaiene fără aportul 
populației șerpa. 


tăzi o viaţă neîndestulată și este greu de imaginat 
cum ar fi putut supraviețui fără cartof, care este 
mîncarea lor de toate zilele. Prea puţine alte plan- 
te cresc în această friguroasă zonă. Cartoful este 
fiert, fărimițat, prăjit sau fermentat pentru a face 
chang, pentru a-și hrăni copiii şi pe ei sau dat 
la animale. 

Rămine un mister despre felul cum a apărut aici 
cartoful. El a fost adus în India de către coloniştii 
englezi la mijlocul secolului al XIX-lea și pe 


această cale a ajuns, probabil, și la șerpașşi. | 


Găinile şi porcii se întîlnesc rar prin aceste 
locuri, deoarece s-ar zice că zeul Ghumbila al 
populației şerpa îi consideră impuri. Populaţia 
şerpa, fiind budistă, se abține de la uciderea sau 
vinarea oricărei fiinţe. Ei n-au însă nimic împotriva 
consumării cărnii dacă altcineva a ucis animalul. 
Aşa se face că în majoritatea satelor de aici se 
găsește cite o familie de măcelari tibetani care 
furnizează carne de oaie, capră sau iak contra 
unei sume mici de bani sau cu plata în natură. 


* 


La nouă mile de Khumjung se află Thyangba- 
che, socotit, după unii vizitatori, ca cel mai frumos 
loc de pe pămînt. Aici, pe o stîncă se află ridicată 
clădirea unei mănăstiri, atit de bine asociată cu 
împrejurimile încît crezi că a crescut singură din 
pămînt. Ea este înconjurată de piramida Everes- 
tului și de creasta orbitoare a ghețarului Nuptse- 
Lhotse. Mărețul Kangtega (şaua zăpezilor) se 
ridică atit de aproape spre sud-est încât poți 
simți respirația avalanşelor sale. Khumbila, Ama 
Doblam, Kwangde și Thamserku stau de veghe 
ca nişte puternici străjeri de stîncă îmbrăcați în 
mantaua lor de zăpadă eternă. 

Brazilia mai este încă una dintre rarele țări de pe 
glob unde, intrind în imensitatea pădurilor sale 
virgine, putem pretinde că trăim adevărate aventuri. 

Greutatea și încetineala deplasărilor terestre sau 
imposibilitatea pătrunderii în anumite zone înde 
părtate ale junglei sînt rezolvate astăzi de trans- 
porturile aeriene. Se poate spune că pentru Bra- 
zilia, al cărei teritoriu imens este acoperit de 
desișul de nepătruns al pădurilor amazoane, avio- 
nul reprezintă metroul sau autobuzul ideal. 

Dar să pornim cu confortabilul nostru mijloc de 
transport la drum: 


MAI ÎNTÎI LA INDIENII KARAJAS 


Avionul taxi, pe care-l putem întilni la fiecare 
aeroport din Brazilia, ne poartă acum pe deasupra 
«oceanului verde» al junglei, unde viața își are 
normele și legile ei particulare, specifice, ducin- 
du-ne cu mare viteză spre bazinul lui Rio Araguania, 
din Amazonia, unde-și duc viața indienii Karajas. 
Ei locuiesc pe insula Bananal și sînt renumiți artiști 
manuali, specializați în crearea de mici statui poli- 
crome, atît de mult căutate de turiștii care se 
încumetă să străbată această regiune. Gusturile lor 
artistice se manifestă, de asemenea, în confecțio- 
narea unor splendide coifuri din pene multicolore. 

Ei sînt în același timp mari și dibaci pescari, ple- 
cînd la pescuit în fiecare perioadă cu lună plină, cu 
multe pirogi pentru a vina marile broaște țestoase 
de Araguaia și pentru a prinde pești piranha, tucu- 
nare, pintauda sau cel mai mare pește al fluviilor 
braziliene, faimosul piraruco, care atinge uneori 
2,5 metri lungime şi o greutate de peste 300 kg. 

Indienii Karajas sînt renumiţi în toată Brazilia, 

căci ei şi-au păstrat nealterate toate tradițiile și 
obiceiurile lor străvechi, cu tot contactul pe care 
l-au luat, în ultimii ani, cu lumea civilizată. Corpul 
lor este frumos tatuat aproape în întregime, iar 
îmbrăcămintea se rezumă doar la o cingătoare și la 
nişte franjuri ce atirnă mai jos de genunchi. Femeile 
poartă salbe bogate și multicolore de mărgele, 
brățări şi inele în degete, iar la urechi pene colorate. 


ÎN MIJLOCUL TRIBULUI MAKIRITARE 


Indienii Makiritare sînt concentrați în zona înaltă 
Erebato, aproape de graniţa Braziliei, zonă montană, 
acoperită de păduri chiar și în părțile mai joase, ca, 
de exemplu, regiunea Caura înaltă, unde perioada 
de «iarnă» devine foarte repede sinonimă cu foa- 
metea. Jungla de aici este una dintre cele mai de 
nepătruns din întreaga Americă de Sud şi devine 
şi mai dificilă de străbătut din cauza ploilor tro- 
picale, care cad aici de 2—3 ori pe zi. 

Ceea ce atrage atenţia la acest trib sînt obiceiu- 
rile legate de întemeierea familiei. Începutul este 
făcut într-un mod cit se poate de nostim. Băiatul 


Casă colectivă în tri- 
bul Piaroa. Nici un ele- 
ment al civilizaţiei 
noastre nu «alterează» 
patriarhala așezare. 


Spre sfirșitul zilei, copiii tri- 
bului Makiritare se duc să-și 
intimpine părinţii de la vină- 
toare: Ce surpriză le vor face 
tăticii lor? 

îndrăgostit, întorcindu-se de la vinătoare, așază 
animalul vînat în fața casei fetei iubite. Dacă acesta 
este luat și preparat înseamnă că și fata îi împărtă- 
șește dragostea, iar în caz contrar înseamnă refuz. 
După căsătorie, tinerii îşi mai păstrează dreptul 
de a locui separat pînă la apariția primului nou- 
născut. De aici încolo soții sînt gata de a face cele 
mai mari sacrificii pentru creşterea copiilor. 

n general, indienii Makiritare sînt oameni de- 
osebit de activi. Chiar și cei bolnavi găsesc întot- 
deauna o ocupație. Pescuitul și culesul fructelor sau 
tuberculilor le fac mai ales bărbaţii, la care parti- 
cipă şi femeile. Banane există în cantități enorme 
şi le folosesc din plin. Prin fărîmarea acestora și 
amestecarea lor cu suc se obține «yucata» — 
băutura lor națională. Ei culeg, de asemenea, fructe 
de ananas, strîng trestie de zahăr și chiar bumbac, 
dar cea mai mare parte a miinii de lucru este utili- 
zată pentru scoaterea rădăcinilor de «yuca», aliment 
foarte preţios. 

Indienii Makiritare sînt considerați, între toate 
celelalte triburi de indieni, ca «oameni ai fluviului». 
Ei îşi confecționează pirogele din trunchiul unui 


arbore de esență specială, pe care-l numesc «arbo- 
rele ființei supreme». Cu ajutorul focului, ei sco- 
besc lemnul și obțin ambarcaţii ușoare și uşor 
manevrabile, cu care plutesc pe apele riurilor, 
ocolind cu dibăcie orice obstacol ce ar apărea în 
drumul lor. 

Un alt obicei interesant al acestor indieni constă 
în faptul că vinătorul care a omorît un animal are 
«dreptul» ca soția lui să-l prepare și apoi are «onoa- 
rea» de a împărți mîncarea preparată la toate fami- 
liile așezării. Aceasta este o lege aici, în acest paradis 
sărac, unde mișună șerpii și tigrii, unde nu sînt 
cunoscute cafeaua și alcoolul, unde nimeni nu ştie 
ce este o vacă, unde ploaia și soarele sînt cei care 
reglează viața. 

Seara, așezarea pare pustie, fiecare indian retră- 
giîndu-se în coliba sa, unde oamenii, lungiţi în 
hamacuri, fredonează cîntece monotone, acom- 
paniați de fluiere și urmind ritmul înăbușit al 
tobelor. 


PĂTRUNDEREA ÎN AMAZONIA 
VENEZUELANĂ 


După o zi și jumătate de mers, vaporul de la 
Puerto Paez sosește în locul unde apele riului 
Neta, ce coboară din munții Columbiei, se unesc 
din stînga cu ale fluviului Orinoco, pe a cărui undă 
am venit pînă aici, la regiunea locuită de indienii 
Piaroa. Ei trăiesc izolați într-o regiune foarte greu 
accesibilă, în condiţii climatice deosebit de dificile, 
datorită umidității tipice de la tropice. 

Indienii Piaroa au o talie mică, de numai 1,60 m, 
sînt bine proporționați și prezintă caracterele unei 
adevărate frumuseți. Pielea lor are o pronunțată 
culoare măslinie, părul este foarte negru și îl țin 
căzut pe frunte. Ei poartă podoabele tipice popu- 

Fu matul este un obi- 
cei practicat de indieni 
încă din copilărie. lată 
un tinăr Karajos fu- 
mind dintr-o ciudată 
pipă. . 


lațiilor primitive, şi anume: cercei, coliere, benzi 
de stofă la gleznele femeilor și sub genunchii bărba- 
ților. Fața și-o împodobesc cu desene simetrice, 
pe care le vopsesc cu o pastă roșie, numită «onotor», 
dîndu-le o trăsătură sălbatică și o frumusețe exo- 
tică. Drept veșmint, ei poartă un fel de șorț 
«guayero» din bumbac sălbatic. 

Astăzi mai sînt vreo 100 de așezări de Piaroa, 
fiecare dintre ele avind maximum 30—40 de membri, 
care locuiesc împreună în colibe colective numite 
«Churuata» cu acoperișul conic și cu dimensiuni 
considerabile (18 m în diametru și 12 m în lățime). 
Aceste așezări, legate între ele prin poteci înguste, 
se găsesc la o distanță de 1—3 zile de mers. Sursele 
de existență a indienilor Piaroa sînt agricultura, 
vinătoarea și pescuitul. 

Indienii Piaroa nu cunosc metalele. Pentru vînă- 
toare, care reprezintă activitatea de bază a bărba- 
ţilor, ei folosesc arme și accesorii din lemn, os și 
bambus. 

Fiecare clan are în fruntea sa un șef, care este în 
același timp și marele vrăjitor. Cele două funcţii 
se transmit ereditar fiilor. Armonia care domneşte 
la acești indieni se bazează pe prestigiul și înțelep- 
ciunea pe care o are șeful clanului. 


. 


Prin cele relatate mai sus, am luat cunoștință 
de condițiile și modul de viață, de unele obiceiuri 
și preocupări ale unor triburi de indieni din zona 
Amazoanelor. De la colibele acestora și pînă la 
cel mai apropiat oraș cu condiții de viață moderne 
este uneori o distanță de numai o zi și jumătate de 
mers, Există însă o diferență evaluată în mii de ani, 
care marchează bariera de la lumea primitivă la 
civilizația tehnică, de la canoe la avion și rachete. 
De necrezut, și totuși aceasta este realitatea crudă. 


CÎND TRITONII 
FAC SCHIMB 


Să ne imaginăm că se taie capul unui animal şi se grefează pe trunchiul 
altui animal, că cele două animale aparțin unor specii diferite, că unul dintre 
ele ar fi de cinci ori mai mare decît celălalt. 

Acest lucru este nerealizabil, pentru că animalele nu supraviețuiesc. 

Și totuși... la Facultatea de științe din Paris, profesorul Charles Houillon 
reușește să creeze astfel de animale «himere». Secretul experiențelor sale 
este folosirea tritonilor, animale cu o mare putere de regenerare, cărora 
li se execută această operație în stadiul de embrion. Sub binocular, cu un 
fir subțire de platină, se separă în două micuțul embrion. Se procedează la 
fel cu un triton dintr-o specie diferită. Apoi într-o soluție fiziologică partea 
anterioară de la triton este puternic acolată de partea posterioară a celuilalt 
triton. După două ore, operația se cicatrizează. 

Din numărul total de «himere» obținute, 97% nu supraviețuiesc. Vorba 
aceea: mulți chemați, puțini aleși. Indivizii care ajung la stadiul de meta- 
morfoză sînt aceia la care s-a realizat o armonie între cele două părți. Armonie 
datorită hazardului sau legilor vieții? La această întrebare este încă prematur 
să se răspundă. 


LABORATORUL HIMERELOR 


Fetișul laboratorului profesorului Charles Houillon este «himera» Pleuro- 
deles — Triturus palmatus. Are 3 ani și jumătate, o bizară frontieră care 
separă animalul în două părți și o ciudățenie: patru perechi de labe. 

Capul și perechea anterioară de picioare aparțin genului Pleurodeles, 
iar cele două perechi posterioare genului Triturus palmatus. Cea de-a patra Gaok din uimitoarela dhi- 
pereche de picioare, situată în apropierea frontierei, este dificil de atribuit IPP E CPR PI TA i 
uneia sau alteia dintre specii. Houillon sus: «himera» cu cap 

Cele mai interesante experienţe realizate de prof. Charles Houillon au e erati e al be fn a 
fost obținute cu Axolotl, un triton mexican, care nu se metamorfozează, PETE a PPP A pai 
rămînînd toată viaţa în stadiul de larvă. Această singularitate este produsă URALI LUC: UUELE 
de o deficiență tiroidiană, Este interesant de văzut cum, în cazul grefei capului 
de Triturus alpestris pe corp de Axoloti, tiroida tritonului declanșează 
metamorfoza acestuia din urmă care, de obicei, este inhibată. 


UN NOU MATERIAL BIOLOGIC 


În sine, realizarea unei «himere» nu constituie o noutate. Ceea ce està% 
nou este obținerea unui animal viabil, pornind de la două specii diferite, dar 
nu prea îndepărtate. Animalele obținute au un comportament normal. Coordo- 
narea celor două părți ale animalului se efectuează perfect. Astfel, organismul 
«himeric» «ştie» să-şi regleze alimentaţia la un ritm convenabil chiar dacă, 
de exemplu, Pleurodeles mănîncă în mod normal de trei ori mai mult decît 
Triturus alpestris. 

Centrul nervos motor comandă membrele care nu sînt ale sale, mişcările 
fiind coordonate chiar și atunci cînd numărul membrelor este dublat. Himera 
«a știut» să se acomodeze la două comportamente contrărie. Astfel, Pleurodeles 
trăiește în apă, în timp ce Triturus Malmatus vine în mediul acvatic doar pentru 
reproducere. În acest caz, «himera» va adopta în mod normal comporta- 
mentul capului. 

O problemă importantă va fi aceea a reproducerii. În prezent subiectele 
sînt încă tinere şi caracterele sexuale nu sînt perfect formate. i 

Se pare că o «himeră» nu supraviețuiește decît dacă cele două părți acolate 
sînt în mod sensibil de aceeași importanță. Dacă «himera» este dezechilibrată, 
cea mai mare parte a corpului animalului făcînd parte dintr-o specie, aceasta 
nu va trăi. Prof. Houillon apreciază că fiecare din cele două părți ale himerei 
secretă anticorpi. Între cele două sisteme de apărare există un conflict. În 
cazul în care forțele sînt echivalente se creează o toleranță reciprocă și «hi- 
mera» este viabilă. Dacă, dimpotrivă, un sistem de apărare este net mai puter- 
nic decit celălalt, animalul moare. 


Cine își închipuia acum o sută 
de ani că din petrol ne vom 
îmbrăca? Era o idee de domeniul 
ştiinţifico-fantasticului, cu nimic 
mai de crezut decit cea care 
circulă astăzi în unele cercuri 
ştiinţifice și conform căreia hol- 
dele de griu ar putea să-și mute 
«domiciliul agricol» în domeniul 
industriei chimice, în reactoa- 
rele acesteia. 

Cine îşi închipuia că omul se 
va desprinde de Pămînt? Şi totuși 
fiul lui Prometeu s-a desprins 
punîndu-și aripi de avion. Cine-și 
închipuia că Soarele va putea fi 
născut în puternice instalații de 
sinteză nucleară făurite de către 
mintea omenească? Și totuşi ener- 
gia termonucleară, stăpinită de 
puternicia geniului omenesc, își 
va pune amprenta pe civilizația 
secolului nostru și a celui viitor. 
De altfel, întreaga istorie a dez- 
voltării sociale este plină de astfel 
de exemple grăitoare. 

Astăzi ştiinţa și tehnica sînt 
capabile de adevărate minuni. 
De acest lucru se poate convinge 
oricine ar vizita modernele com- 

binate petrochimice, se poate 
convinge şi cel ce va pătrunde 
pe porțile Uzinei din Săvineşti, 
ale primei fabrici de fire şi fibre 
sintetice din ţara noastră. Aici, 
la 13 km depărtare de Piatra 
Neamţ, de locurile mult cîntate 
de C. Hogaș, se fabrică două 
principale sorturi de fire şi fibre 
sintetice. Prima, relonul, este 
produsă într-o cantitate de 4 000 
de tone pe an, iar cea de-a doua, 
melana, care înlocuiește cu succes 
lîna, are o capacitate de 5 000 de 
tone pe an. La baza lor stau 
materiile prime: fenolul — pentru 
relon și metanul — pentru me- 
lană. Aceasta a permis, de-a lun- 
gul anilor, mărirea continuă a 
capacităţilor iniţiale ale uzinei şi 
extinderea tipurilor de produse 
pe care uzina le pune la dispo- 
ziţia pieţei interne şi externe. 
Procesul de continuă extindere 
a Săvineștiului va duce în 1970 
la mărirea capacității de melană 
cu încă 10 000 de tone pe an, 
iar cea a relonului cu încă 2 000 
de tone pe an. Deci cantitatea 
articolelor de îmbrăcăminte fa- 


bricate din petrol și gaz metan 
se va mări și mai mult, diversifi- 
cîndu-se. 


Prima fibră sintetică 


În contextul producţiei de fire 
şi fibre sintetice, relonul se în- 
scrie înaintea melanei, ca prima de 
acest fel produsă în țara noastră. 
El este obținut în principal prin 
polimerizarea caprolactamei, un 
proces tehnologic ce pare să fie 
simplu, dar care în realitate este 
deosebit de complex. Să ne con- 
vingem. Pentru aceasta trebuie 
plecat de la materia primă despre 
care vorbeam mai sus, adică de 
la fenolul livrat de Combinatul 
de cauciuc din Orașul Gheorghe 
Gheorghiu-Dej şi Combinatul 
chimic Făgăraș. Mai întîi, acest 
produs petrochimic trece prin 
două puncte de încercare, adică 
prin hidrogeneza și dehidroge- 
neza catalitică, şi ajunge sub me- 
tamorfoză de ciclohexanonă, care 


„împreună cu o soluție de hidro- 
xilamină are ca rezultat naşte- 
rea „ciclohexamonoxima. Aceasta 
în prezența oleumului, trece prin 
transpoziția Beckman în sulfat 
de caprolactamă, care se pune 
în libertate prin neutralizare cu 
soluția amoniacală și se for- 
mează sulfatul de amoniu. So- 
luția  benzenică de  caprolac- 
tamă este trecută apoi la 
separarea benzenului prin disti- 
lare, caprolactama brută fiind su- 
pusă purificării prin distilare la 
vid. Aceasta se poate transporta 
în stare topită ha faza de poli- 
merizare sau se poate cristaliza 
într-un aparat numit solzificator. 
Caprolactama astfel cristalizată 
se ambalează în saci, care sînt 
transportaţi apoi la faza de poli- 
merizare. Aici ea este trecută 
într-un topitor, apoi într-o serie 
de amestecătoare, unde se adaugă 
în cantități mici apă, acid acetic 
şi n-butilamină. Apa are rolul de 
iniţiator, iar acidul acetic şi n-bu- 
tilamina de stabilizatori de poli- 
merizare. Din amestecătoare, ca- 
prolactama este trecută mai de- 


parte în coloana de polimerizare, 
unde la presiunea de 20 atm. și 
la temperatura de 260°C se men- 
ține timp de 18 ore, în care 
interval se produce polimerizarea 
caprolactamei. În continuare, pen- 
tru linia de fire, din coloana de 
polimerizare, polimerul topit 
trece în coloana de egalizare. 
Prin capul de amestec se dozează 
matisantul, iar polimerul se trage 
în cablu. Mai departe, prin tăie- 
rea acestuia, se obțin granule. 
Acestea se extrag cu apă caldă 
pentru îndepărtarea monomeru- 
lui, apoi se usucă într-un uscător 
rotativ în vid. 

Urmînd fluxul tehnologic, gra- 
nulele de relon se descarcă în 
buncăre, iar prin jgheaburi vibra- 
toare sînt alimentate capetele 
de filare. Aici granulele sînt to- 
pite, iar polimerul, presat prin 
orificiile filierei. Apoi polimerul 
se solidifică la ieșire sub formă 
de fir continuu, care este bobinat 
şi dus mai departe pentru a suferi 
diferitele operaţii textile, în func- 
ţie de sortiment. Majoritatea fi- 
relor suportă operaţiile de eti- 
rare, răsucire, spălare, fixare și 
rebobinare. 

Spre deosebire de linia de fire, 
pentru linia de fibră, din coloana 
de polimerizare, polimerul topit 
trece în treapta de vid (coloana 
ce lucrează în vid pentru recu- 
perarea monomerului), iar de 
aici, după ce se matisează (cu 
ajutorul capului de amestec), 
trece direct în instalația de filare 
fibre. Firele continue (din care 
vor rezulta fibre, în final) se 
bobinează, iar bobinele se mon- 
tează pe gater. De aici mai de- 
parte se adună într-un cablu, 
care va suferi și el, la fel ca cel 
de la fire, operaţiile de etirare, 
spălare, uscare, încrețire, fixare, 
tăiere, defibrare, presare și am- 
balare. 


Familia relonului 


După ce am văzut cum apar 
pe lume firele și fibrele poliami- 
dice, să vedem acum caracte- 
risticile şi întrebuințările lor. Să 
începem mai întîi cu fibrele sin- 
tetice destinate textilelor. 

Ele s-au dovedit în toate oca- 
ziile rezistente la soluții diluate 
de acizi sau alcalii și se pot vopsi 
ușor cu coloranţi! obișnuiți, gă- 
sindu-şi o largă utilizare în con- 


fecționarea de ciorapi pentru fe- 
mei, bluze, lenjerie, cămăși băr- 
bătești, fulgarine etc. Dar în 
prezent uzina produce şi alte 
sortimente de fire de relon. lată, 
de exemplu, cunoscutele fibre 
supraelastice, cu o bună afinitate 
pentru coloranţi și o bună re- 
zistenţă la rupere, din care se 
confecționează pulovere, costume 
de baie, șosete etc. Alături de 
acestea stau și noile fire relontex, 
care sînt mult apreciate și ele 
sub formă de bluze, jachete, 
rochii. Varietatea mare de colo- 
ranţi care pot vopsi aceste fire 
face ca obiectele confecționate 
din ele să posede o gamă foarte 
largă de culori rezistente la lu- 
mină şi intemperii. 

Dar nu numai confecţiile sînt 
domeniul de utilizare a firelor de 
relon. Multe din industriile con- 
temporane nu se pot lipsi de 
firele acestea, deoarece ele, după 
cum am văzut, sînt rezistente la 
rupere şi insensibile la acțiunea 
intemperiilor. Astfel, firele teh- 
nice de relon sînt căutate la 
fabricarea filtrelor speciale, a si- 
telor mecanice, la confecționarea 
corpurilor industriale și a prela- 
telor, cît şi pentru unelte de 
pescuit industrial. În ceea ce 
priveşte firele cord, ele sînt uti- 
lizate pentru anvelope (auto, trac- 
toare şi avioane), benzi transpor- 
toare și curele trapezoidale. 

Din domeniile de utilizare a 
fibrelor poliamidice mai trebuie 
amintite corzile pentru perii de 
diferite diametre și fibrele teh- 
nice care în amestec cu fibrele 
naturale sau artificiale conferă 
articolelor confecționate din 
aceste produse proprietăți teh- 
nice superioare. 

Dacă domeniile de utilizare a 
fibrelor și firelor de relon sînt, 
în general, mai mult sau mai 
puțin cunoscute, puțini sînt cei 
care știu că din policaprolactamă 
(relon) se fac și granule (2—3 mm), 
care prin prelucrarea cu ajuto- 
rul mașinilor de injecție se trans- 
formă în nenumărate piese nece- 
sare industriei, printre care se 
numără roțile dințate, carcasele 
pentru diferitele aparate, izola- 
ţiile electrotehnice, seringile me- 
dicale etc. Gama acestor produse 
este extrem de largă şi rezul- 
tatele care se obțin în producție 
prin înlocuirea metalelor, la unele 
piese, cu relon sînt dintre cele 
mai bune. 

Poliamida este o masă plastică 
cu calități mecanice și electrice 

Aici, în atelierul de filare a fibrelor, se desă- 


sint bobinate... 


superioare, fiind cel mai bun în- 
locuitor de metale. Este mult 
utilizată în confecționarea maşi- 
nilor agricole în mod special, 
deoarece lagărele fabricate din 
poliamidă nu trebuie unse, nu 
ruginesc, au o bună rezistență 
la frecare. 


Lîna de aur 
de la Săvineşti 


Argonauţii moderni nu se mai 
duc traversînd mările în inima 
Caucazului pentru a pune stăpi- 
nire pe legendara lînă de aur. 
Ei au «debarcat» la Săvineşti, 
unde au făurit cea mai frumoasă 
lînă de legendă, denumită, mo- 
dern, melană. Şi primul argonaut 
care a avut prilejul să ţină în 
mînă un pulovăr lucrat din fibră 
sintetică — melană — a putut 
să-şi dea seama de ce mari în- 
făptuiri este capabilă știința chi- 
mică contemporană. Aspect plă- 
cut, neegalat de nici o altă lină, 
colorit frumos, agreat la pipăit 
şi la purtat, rezistent și uşor, 
iată calitățile unui asemenea obi- 
ect de îmbrăcăminte. Toate aces- 
tea fac din melana românească 
un produs sintetic căutat pe piața 
străină. Prin calitățile ei, melana 

virșeşte metamorfoza fenolului, pe care nimeni 
nu-l mai recunoaşte în imaculatele fire de relon ce 


românească se află. în imediata 
vecinătate a similarelor străine: 
dralon, leacril şi orlon și înaintea 
fibrelor dolan, beselon și cash- 
milon. 

Melana, acest al doilea mare 
produs al uzinelor din apropie- 
rea Pietricicăi, este o fibră poli- 
acrilonitrilică, rezultată la poli- 
merizarea acrilonitrilului (mono- 
mer) care se fabrică tot în cadrul 
uzinei, ca urmare a reacției dintre 
acetilenă și acidul cianhidric. La 
ora actuală se poate spune, pe 
bună dreptate, că procedeul de 
fabricare a melanei este româ- 
nesc. Aceasta datorită faptului că 
în cadrul uzinei există o intensă 
muncă de cercetare științifică le- 
gată direct de cerințele proce- 
selor de producţie. Specialiştii, 
observind procesul tehnologic 
iniţial, au ajuns la concluzia că 
el poate fi schimbat radical. La 
început melana era un polimer 
binar, rezultat din acrilonitril și 
acrilat de metil, şi era produs la 
un preț de cost foarte ridicat. 
n urma cercetărilor efectuate în 
laborator s-a trecut de la poli- 
merul binar la cel ternar (acrilo- 
nitril plus acetat de vinil plus 
alfametilstiren). După un calcul 
estimativ, noul procedeu este 
mult mai ieftin, aceasta datorită 
faptului că în momentul de față 
un kilogram de alfametilstiren 
costă de citeva ori mai puțin 
decit înainte. 


Săvineştiul, 
un «institut» 
de cercetări 


Din simpla expunere a modi- 
ficării procesului de fabricare a 
melanei putem trage, fără să gre- 
şim, concluzia că la Săvineşti este 
depusă muncă de creație știin- 
ţifică cît într-un adevărat institut 
de cercetări, răspunziînd, în felul 
acesta, cerinţelor tot mai strin- 
gente ale proceselor tehnologice. 

În principal, cercetarea de aici 
este axată pe trei direcții impor- 
tante. Se cercetează, în primul 
rînd, intimitatea proceselor de 
fabricaţie pentru a putea fi stăpi- 
nite, în al doilea rînd se fac 
cercetări în vederea modificării 
şi îmbunătăţirii acestor procese, 
iar în al treilea rînd se cerce- 
tează procedeele noi, suscepti- 
bile de a fi aplicate. 

Şi rezultatele muncii depuse 
de zeci de specialiști nu s-au lăsat 
așteptate. Printre altele, ei au 
reușit aplicarea industrială a sta- 
bilizatorilor la lumină a poliami- 
delor, au construit instalația-pilot 
pentru obținerea prafului de poli- 
amidă și au fabricat granule poli- 
amidice cu proprietăți superi- 
oare pentru industria maselor 
plastice. La acestea mai putem 
nota studiul eliminării nuanțelor 
diferite, vopsirea în masă a fire- 
lor de relon și polimerizarea 
rapidă a caprolactamei. 

Cercetarea autohtonă uzinală 
în lupta ei continuă pentru ridi- 
carea calitativă a producţiei cu- 
prinde în aria de preocupări o 
colaborare fructuoasă cu dife- 
rite institute de cercetare cen- 
trale, în rîndul cărora se numără 
Institutul de cercetări chimice 
Bucureşti, Institutul petrochimic 
din Ploiești, laboratorul coloris- 
tic de la chimigaz Mediaș, Insti- 
tutul de cercetări textile, Insti- 
tutul de proiectări și cercetări 
fibre sintetice București și fabri- 
cile textile prelucrătoare ale pro- 
duselor... 


* 


În călătoriile sale, făcînd ocolul 
Pietricicăi şi al Ceahlăului, C. Ho- 
gaş poate nu s-a gîndit niciodată 
că pe locurile acestea uimitor de 
frumoase va lua naștere o in- 
dustrie chimică care va produce, 
nici mai mult nici mai puțin, 
«materia primă» pentru hainele 
pe care oamenii le poartă. 


RELEU DE TIMP ELECTRONIC 

PENTRU REGLAREA DURATEI 


DE EXPUNERE LA APARATELE DE MĂRIT FOTOGRAFICE 


Expunerea ae v anumita durată a 
materialului fotosensibil poate fi reali- 
zată automat folosind un releu de 
timp electronic. Funcționarea acestui 
dispozitiv se bazează in cele mai 
multe cazuri pe încărcarea unui con- 
densator pină cînd tensiunea de la 
bornele sale atinge un anumit nivel, 
în acel moment producindu-se stin- 
gerea automată a becului electric din 
aparatul de mărit. 


Momentul cind tensiunea a atins 
nivelul respectiv se pune în evidență 
cu ajutorul unui tub cu gaz conectat 
în paralel cu condensatorul. Acest 
tub se aprinde la o anumită valoare 
a tensiunii la borne. În serie cu tubul 
cu gaz se poate conecta direct înfă- 
şurarea unui releu electromagnetic 
care realizează intreruperea circuitu- 
lui de alimentare a sursei de lumină 
din aparatul de mărit (fig. 1). Curentul 
prin înfăşurare apare în momentul 
aprinderii tubului cu gaz şi se men- 
ține pină cind tensiunea la bornele 
condensatorului scade suficient pen- 
tru ca descărcarea din tubul cu gaz 
să se întrerupă. Pentru o funcționare 
sigură a releului e necesar ca dife- 
rența dintre tensiunea de aprindere 
şi cea de stingere să fie cit mai in- 
semnată, iar condensatorul C să aibă 
o capacitate destul de mare. Releul 
folosit trebuie să fie sensibil, adică 
să necesite pentru acţionare un cu- 
rent mai mic decit curentul tubului 
cu gaz. 

Pentru a putea folosi relee mai 
puțin sensibile se utilizează. scheme 
în care curentul tubului cu gaz nu 
acționează direct releul, ci prin inter- 
mediul unui tranzistor capabil să de- 
biteze un curent mai mare. Un montaj 
de acest fel permite utilizarea unor 
condensatoare de încărcare de va- 
loare mai mică și a unor tuburi cu gaz 
cu curent redus, pentru că acest 
curent nu are decit rolul de a co- 
manda tranzistorul. O schemă prac- 
tică de astfel de montaj este cea 
din figura 2. 

La apăsarea butonului K, tensiunea 
rețelei se aplică la redresorul format 
din diodele D+ și Da de tip A 7E sau 
ATi din R4 şi C4. În același timp 
începe încărcarea condensatorului C, 
prin rezistența R4 și în primul mo- 
ment curentul prin înfășurarea re- 
leului este suficient de mare pentru 
a atrage armătura și astfel becul 
aparatului de mărit să fie conectat 
la rețea. În continuare, releul este 
menținut în aceeași stare de către 
curentul care circulă prin rezistențele 
R, R3, Ra, tranzistorul fiind blocat. 

Din momentul apăsării pe butonul 
K, începe şi încărcarea condensato- 
rului C4 prin Rs şi Ra. Încărcarea are 
loc pină cind tensiunea acestui tub 
face să apară o cădere de tensiune 
pe Ry, tensiune ce produce deschi- 
derea tranzistorului. Rezistenţa echi- 
valentă colector-emițător a acestuia 
scade brusc și şuntează înfășurarea 
releului. Acesta revine în poziţia ini- 
țială, deci deconectează becul apa- 
ratului de mărit de la rețea. In plus, 


contactele 3—4 se închid și are loc 
descărcarea rapidă a condensatoru- 
lui C4 prin Rg, dispozitivul fiind din 
nou pregătit pentru acţionare. 

Rezistența Rę are rolul de a limita 
curentul tubului cu gaz, mărind în 
felul acesta durata descărcării, ceea 
ce duce la o creştere a siguranței 
în funcționare a dispozitivului. În plus, 
este evitată și apariția unei tensiuni 
prea mari pe bază, care ar putea 
fi periculoasă pentru tranzistor. Rolul 
condensatoruluiC; este de a asigura 
o scădere mai puternică a curentului 
prin înfășurarea releului, în momentul 
deschiderii tranzistorului, realizind o 
desprindere sigură a armăturii. 

Pentru punerea la punct a aparatu- 
lui de mărit se trece comutatorul 
K2 în poziţia 2, conectind direct becul 
la rețea. 

Reglarea timpului de expunere se 
face prin intermediul rezistenței Ag: 
după realizarea dispozitivului se face 
o etalonare a timpului de expunere 
în funcție de poziția butonului poten- 
țiometrului Ag. Pentru a acoperi o 
gamă mai mare de timpi de expunere 
se folosesc mai multe condensatoare 
Ca, care se introduc pe rind în circuit 
cu ajutorul unui comutator de game 
de timpi de expunere. Valorile acestor 
condensatoare se aleg, de exemplu, 
de 0,54 F+5uF; 50uF sau alte valori 
de aceleași ordine de mărime. De- 
oarece timpul de expunere este pro- 
porționa! cu valoarea capacității, gru- 


pu! de condensatoare trebuie astfel 
ales incit să permită o citire simplă 
a timpilor de expunere pe diferite 
scări. Condensatoarele trebuie să fie 
de bună calitate (cu pierderi mici). 


Alegind capacitatea și tubul cu 
gaz se poate calcula valoarea rezisten- 
tei Rg în funcţie de durata maximă 
de expunere pe care vrem să o 
realizăm. 


0,43 t 
Ug 


Rọ = 
C log 


Ip —U4 


în care Ry este în MR, C inp F, U4 este 
tensiunea de aprindere a tubului cu 
gaz, iar Us este tensiunea redresată 
(Up == 280 + 300 V). 

Valoarea rezistenței de încărcare 
este limitată la cca. 5 MA de rezisten- 
ta de fugă a condensatorului Ca (nu 
trebuie să fie comparabile). Tubul 
ra gaz se alege astfel incit să avem 
= = 1,533. De obicei se utilizează 


un tub cu neon cu tensiune de aprin- 
dere intre 100 şi 150 V sau tuburi 
stabilizatoare de tensiune care au 
tensiunea de aprindere mai stabilă. 

În locul tranzistorului TI3A pot fi 
folosite alte tranzistoare asemănătoa- 
re ca putere și ca tensiune admisibilă 
pe colector, avind factorul de ampli- 
ficare în curentul B de cel puţin 
10 + 15, de exemplu EFT 130, EFT 131, 
EFT 124, EFT 125 și altele. În cazul 
cind se folosesc alte tranzistoare 
în locul lui T3A este uneori necesară 


o modificare a valorii rezistenței Re, 
pină la obținerea unei funcționări 
corecte. Releul din montajul prezen- 
tat este de tip PCM-2, dar poate fi 
folosit și orice alt tip de releu analog, 
care necesită un curent pină la 15 + 
20 mA. 

Cu acest dispozitiv se poate ob- 
ține o gamă destul de bogată de 
timpi de expunere, în general între 
0,25 s și 90 s. Precizia etalonării 
depinde insă de tensiunea de ali- 
mentare, deci pentru o precizie mai 
mare e necesară alimentarea la o 
tensiurte stabilizată. 

adevărat colosale. 


A trecut nu mai mult de un dece- 
niu de cînd lumea aflase că în jurul 
Pămîntului gravitează primul satelit 
artificial al Pămîntului și rezultatele 
obținute sînt, pe bună dreptate, 
mai mult decît spectaculoase. Apli- 
caţiile sateliților artificiali sînt foar- 
te multe, dar dintre ele se remarcă 
în special cele din domeniul teleco- 
municaţiilor. 

Mobilul principal al dezvoltării 
în continuare a reţelelor de sateliți 
comerciali este creșterea rapidă a 
legăturilor economice, politice și 
culturale dintre state. Se estimează 
ca fiind necesar un număr de 2 500 
de circuite telefonice interconti- 
nentale în 1970 și de peste 5 000 
în 1975, număr ce ar urma să fie 
satisfăcut prin intermediul siste- 
mului global de sateliți cu posturi 
orbitale pe Atlantic, Pacific și Ocea- 
nul Indian. Repartiția traficului pare 
a fi conformă următoarei scheme: 
66% peste Oceanul Atlantic, 21% 
peste Oceanul Pacific și 12% peste 
Oceanul Indian. În ceea ce privește 
corespondenţii acestor legături, se 
apreciază că Statele Unite vor an- 
gaja 63% din totalul de circuite 
pentru corespondență cu Europa, 
20% pentru legături cu America de 
Sud, 10% cu Asia, 4% cu Africa și 
3% cu Australia. 

Țările din Europa occidentală îşi 
propun repartizarea traficului: 75% 
din trafic cu S.U.A., 14% cu Africa, 
8% cu Asia şi 3% cu America de 
Sud. 

În urma acestei analize se observă 


Acum mai bine de 2 000 de ani un luptător grec 
murea sfirșit de oboseală după o cursă rămasă celebră, 
de la Marathon la Atena, pentru a aduce vestea vic- 
toriei. Timpul a trecut și o dată cu scurgerea lui am 
putea spune că și distanța dintre oameni s-a scurtat, 
pentru că durata transmisiei informaţiilor între două 
puncte s-a micșorat, pe de o parte, iar pe de altă parte, 
tipul de informaţie s-a diversificat. Astăzi pentru 
nimeni nu mai constituie o surpriză că se pot transmite 
fotografii ale lui Marte şi Venus de la distanțe cu 

necesitatea imperioasă a legăturilor 
de telecomunicaţii pe care fără 
ajutorul sateliților de telecomuni- 
caţii se pare că nu am putea-o re- 
zolva. 

Tehnica telecomunicaţiilor prin 
sateliți artificiali a luat în ultimii 
ani o dezvoltare excepțională. Ast- 
fel, după rezultatele excelente ob- 
ţinute cu EARLY BIRD şi SYNCOM, 
organizaţia INTELSAT (Internatio- 
nal Telecomunication Satellite Con- 
sortium), organism ce cuprinde 56 
de țări membre, a hotărît lansarea 
unui sistem global de sateliți de te 
lecomunicaţii (Globsat). S-a făcut 
începutul cu grupa de sateliți Intel- 
sat-2. Primul din acest grup a fost 
Lani-Bird, lansat în 27 Octombrie 
1966, prin intermediul unei rachete 
Delta. Acesta nu s-a înscris pe o 
orbită staționară și ca atare nu a 
putut fi utilizat în scopul propus. 

Eșecul său a fost însă compensat 
la 14 ianuarie 1967 de către al doilea 
Lani-Bird, care s-a plasat pe orbită. 
Acesta seamănă ca formă cu Early- 
Bird, avind însă dimensiuni ceva 
mai mici. Remarcabil la acest satelit 
este sistemul de alimentare cu ener: 
gie electrică. În învelișul satelitului 
au fost plasate 12756 celule cu 
seleniu, care transformă energia 
solară primită în energie electrică, 
asigurind pentru un timp, ce se nu- 
mără în ani, funcţionarea neîntre 
ruptă a satelitului. 

La 23 martie 1967, de la Cape 
Kennedy s-a lansat, tot cu o rachetă 
Delta, al doilea satelit al rețelei 


Intelsat-2, pe nume Canary-Bird sad” 
Atlantic-2, care evoluează actual- 
mente deasupra Africii. Ambii sate- 
liçi au putere de emisie de 12 W, 
adică de două ori mai mare decit 
Early-Bird și aceeași capacitate de 
trafic (200 căi telefonice). Ei asigură 
atît legături comerciale între ţările 
de pe coastele Pacificului și Atlan- 
ticului, cît și legături de telecomu- 
nicaţii în programul de lansare a 
navelor americane spre Lună, pro- 
gram cunoscut sub numele de 
Apollo. 

Ca și Early-Bird, sateliții amintiţi 
au două unități radioemisie-recep- 
ţie cu schimbare de frecvență, am- 
bele de tip quasiliniar (puterea la 
ieșire crește liniar cu puterea sem- 
nalului la intrare). Un avantaj în 
plus față de Early-Bird este acela 
că cei doi sateliți asigură legătura 
simultană cu mai multe staţii de pe 
sol și nu numai cu două staţii, ca în 
cazul lui Early-Bird. 

Ca urmare a acestui fapt, la sfir- 
şitul anului 1966 s-au dat în folosință 
două staţii terestre ale COMSAT 
(Comunication Satellite Corpora- 
tion), una la Brewster Flat (statul 
Washington) și alta la Paumalu (Insu- 
lele Hawai). Acestea vor servi ca 
relee în regiunea Pacificului pentru 
telecomunicaţii comerciale prin sa- 
teliți, așa cum staţia de la Andover, 
exploatată tot de Comsat, ser- 
veşte actualmente de releu pentru 
comunicații cu Europa prin inter- 
mediul lui Early-Bird. 

De la Brewster Flat, Societatea 
General Telephone and Electronics 
Corporation a construit un sistem 
de fascicule hertziene pe o lungime: 
de 145 km, sistem ce face legătura 
între sistemul de comunicaţii prin 
radioreleu existent în S.U.A. și 
sateliții de comunicaţii. Astfel, azi 
se poate uşor realiza o legătură 
între o țară de pe malul apusean al 


. Poziţia unor sateliți sta- 
ționari de telecomunicaţii pe 
glob. A — sateliş Intelsat-2; 
B — satelit ATS“ 


Pacificului și o ţară europeană prin 
intermediul a 2 sateliți şi al rețelei 
de radiorelee din S.U.A. 

Stațiile terestre transportabile 
vor forma un releu în noul sistem 
comercial de telecomunicaţii prin 
sateliți deasupra Atlanticului și Pa- 
cificului, precum și în realizarea 
legăturilor necesare de telecomu- 
nicaţii spațiale în proiectul Apollo: 

Încă şase staţii terminale, toate 
echipate cu antene mici, vor fi re 


partizate în jurul globului pentru 
a asigura telecomunicaţiile spaţiale 
ale NASA. 

Trei dintre ele vor fi montate pe 
vapoare în oceanele Indian, Atlantic 
şi Pacific de sud. Acestea aparțin 
Statelor Unite. Celelalte trei se 
construiesc respectiv de către Spa- 
nia pe Coasta Marocană a Atlanticu- 
lui, de Australia la Carnavon şi de 
Marea Britanie în centrul Oceanului 
Atlantic. 


De la Intelsat-2 la Intelsat... 


Încă de pe acum se lucrează la 
completarea rețelei cosmice comer- 
ciale existente cu o rețea de tip 
superior, Intelsat-3, în anul 1968, 
iar către anul 1980 la o rețea și mai 
perfecționată, Intelsat-4. 

Intelsat-3 ar urma să cuprindă 
şase sateliți cilindrici stabilizaţi prin 
mişcarea de rotație, alimentați prin 
baterii solare (10000 de celule 
fotovoltaice) și baterii nichel-cad- 
miu, asigurînd fiecare o capacitate 
de trafic de 1 200 de căi telefonice 
sau 4 canale de televiziune. 

Pentru acești sateliți s-a semnat 
în mai 1966 un contract între Com- 
sat și firma americană TRW, ce va 
livra primul satelit în februarie 
1968, garantind o funcţionare nor- 
mală a obiectului spațial pentru cinci 
ani. Firmele Lockheed și Hughes 
Air Craft au întocmit studiile pen- 
tru grupul Intelsat-4. Aceste studii 
au fost subvenţionate tot de către 
Comsat. 

Noii sateliți vor servi atit pentru 
legături de telecomunicaţii între 
staţii și sol, cît și între acestea și 
avioane sau obiecte cosmice, pre 
cum și între diferite staţii cores- 
pondente mobile, motiv pentru ca- 
re vor fi numiţi polivalenţi. S-a 
studiat posibilitatea de a se asigura 
fiecărui satelit cite 10 000 de căi 
telefonice (capacitate de peste opt 
ori mai mare decit a unui satelit 


din familia Intelsat-3). 

Sateliții vor avea o durată de 
funcţionare de cinci ani, vor fi în- 
zestraţi cu cîte trei panouri solare, 
două antene umbrelă pentru micro- 
unde, antene cornet de cîştig mediu 
şi, dacă experiențele o vor permite, 
cu antene depliabile în spaţiul cos- 
mic. Tehnica de construire a ma- 
rilor antene depliabile spaţiale pare 
să fie consolidată în special în urma 
lansării de către Statele Unite a 
balonului satelit din ziua de 13 iulie 
1966. Acesta este un balon cu dia- 
metrul de 9 m care s-a umflat auto- 
mat pe orbită cu un sistem de heliu 
sub presiune. Este constituit dintr-o 
țesătură de fire de aluminiu, aco- 
perite inițial cu o anvelopă fină de 
material plastic, destinată să se 
distrugă sub acţiunea soarelui. Lă- 
sînd structura metalică goală, sate- 
litul a devenit mai sensibil la per- 
turbaţiile orbitale cauzate de fri- 
narea și presiunea solară şi în con- 
secință mai stabil pe orbită. S-a 
constatat că țesătura metalică goală 
reflectă de cinci ori mai multă ener- 
gie radioelectrică decit sateliții pa- 
sivi — cum a fost Echo —,datorită 
faptului că semnalele au acces pe 
ambele părți ale sferei. 

Încă din decembrie 1965, Com- 
sat și-a propus realizarea unui 
satelit polivalent cu capacitate de 
6 000 de circuite telefonice bilate- 


rale sau 10 canale TV, pentru 
legături aer-sol și vapor-coastă, în 
Statele Unite și chiar în lumea 
întreagă. Satelitul trebuia să nu 
depășească 1 000 kg, să fie plasat 
pe orbită sincronă, alimentat cu 
surse utilizind energiile solară și 


nucleară. Satelitul este proiectat 
să aibă o durată de cinci ani și va 
fi terminat în 1970. Pină în 1968 
se vor construi sateliți perfecțio- 
nați în greutate mică — 106 kg — 
destinaţi să intre în rețeaua mon- 
dială de telecomunicații. 


Controlul navigaţiei aeriene 
și sateliții tehnologici 


Un interes deosebit prezintă sa- 
telitul mic de telecomunicaţii pro- 
iectat de Comsat pentru controlul 
navigaţiei aeriene comerciale peste 
Oceanul Atlantic; acesta este unul 
din precursorii satelitului poliva- 
lent ce se va lansa în 1970. 

In 6 decembrie 1966 S.U.A. au 
lansat un. satelit experimental de 
tehnologie aplicată ATS (Aplica- 
tion Technology Satellite), iar apoi 
s-a hotărit lansarea a încă 5 sateliți 
de același fel. Aceşti sateliți, deși 
nu sînt strict de telecomunicaţii, 
realizează primul pas în crearea 
sateliților pentru legături comer- 
ciale și de navigație. Ei au fost pre- 
văzuţi atit pentru realizarea legă- 
turii radio pe frecvențe ultraînalte 
între aeronave și stații la sol, cît 
și transmiterea de semnale cu doi 
emiţători, unul de bandă largă și 
celălalt de bandă îngustă, în siste- 
mele cu schimbare de frecvență, 
precum și cu bandă laterală unică. 
Se asigură astfel legături simultane 
ale mai multor stații de la sol în 
ambele sensuri, precum și şase sute 
de căi telefonice. Alimentarea cu 
energie electrică este asigurată cu 
23 870 de celule solare cu siliciu, 
care dau o putere maximă de 178 W 
pentru o tensiune nominală de 
27,9 V şi o intensitate maximă de 
6,9 A. 


Tot între sateliții de telecomuni- 
cații remarcăm grupul de sateliți 
de defilare «Molnia», dintre care 
primul a fost lansat în aprilie 1965. 
l-au urmat încă 5 de același tip, cel 
mai recent fiind lansat la 25 mai 
1967. Orbita acestor sateliți, de- 
numită de tip semisincron, este 
excentrică înaltă (500/40 000 km) 
cu particularitatea că are perigeul 
în emisfera sudică și apogeul în 
emisfera nordică, astfel încît cca. 3/4 
din perioada de revoluţie satelitul 
poate fi utilizat ca releu cosmic 
pentru legături radio, televiziune, 
telefonice, telegrafice, teletip, foto- 
electrice. 

Staţia terestră dintr-o suburbie 
a Moscovei transmite semnalele te- 
lecentrului din Moscova printr-o 
antenă unidirecțională către sate 
lit, de unde, după o serie de pre 
lucrări electronice, acestea sînt 
transmise telecentrului din Vladi- 
vostok. Sistemul este și reversibil. 
Este asigurată totodată și legătura 
telefonică Moscova—Vladivostok. 

Pentru a înțelege amploare pe 
care au luat-o telecomunicațiile spa- 
ţiale în ultimii ani este suficient să 
relatăm una din concluziile celui 
de-al şaptelea simpozion spațial eu- 
ropean consacrat sateliților de tele- 
comunicaţii, ţinut la sfîrşitul lunii 
mai 1967 la Bordeaux. 


|. Satelitul de telecomunicații ATS-B, plasat pe o orbită cvasista- 
ționară, la o altitudine de 35 880 km deasupra Pacificului, face legă- 
tură între S.U.A., Australia și Japonia. 


II. Etajul superior al rachetei Titan I 


-c cu 7 sateliți de comunicații 


și unul științific lansați pe o orbită cvasistaționară la ?6 iunie 1966 la 
18 000 km deasupra Pămintului. 
MI. Satelitul de telecomunicații din grupa Intelsat II. 


S-a constatat că traficul de tele 
comunicații peste Atlanticul de 
Nord revendică încă 740 de circuite 
telefonice, ceea ce ar duce un 
venit anual de 330 000 000 de franci. 
Un satelit de tip staționar costă 
cam 320 000 000 de franci. Socotind 
că durata sa medie de funcţionare 
e de cca. 3—4 ani, rezultă că întrea- 
ga investiţie s-ar amortiza în primul 
an, iar în următorii beneficiul ar 
depăși cu mai mult de două ori 
investiția făcută. 

Rentabilitatea telecomunicaţiilor 
spaţiale atrage în ultimul timp An- 
glia și Franţa. Astfel, în Anglia firma 
Philco-Corporation lucrează la re- 
alizarea a trei sateliți de telecomu- 
nicaţii de defilare lentă. Unul va fi 
plasat deasupra Oceanului Indian 
pentru legături de telecomunicații 
între Anglia și Australia. Se preco- 
nizează să aibă o durată de 5 ani 
şi o putere de cca. 10 ori mai mare 
decît a modelului american după 
care a fost realizat. 

Franţa va realiza în 1970 doi sate- 
liţi de tip staționar specializați în 
radiodifuziune și televiziune, inclu- 
siv în culori. De asemenea, îm- 
preună cu R.F. a Germaniei, Franţa 
lucrează la construirea unui satelit 
de tip staționar «Athos» ce trebuie 
terminat pină în 1972 pentru a per- 
mite transmiterea Jocurilor olim- 
pice de la Miinchen. Este prevăzut 
de asemenea, să se asigure legături 
permanente de telecomunicaţii în- 
tre Europa, Africa și America. Sa- 
telitul va avea o putere de emisie 
de 10 W, capacitatea de trafic de 
1 000 de căi telefonice, sau 18 căi 
de radiodifuziune, sau o cale de 
televiziune asociată cu citeva căi 
radio. 

În ceea ce privește preocupările 
de viitor, acestea se îndreaptă către 
mărirea siguranţei în funcţionare, 
mărirea duratei de utilizare a sate 
litului în mod curent pină la 5 ani, 
tendința de creștere a puterii efec- 
tive a emiţătorului de bord. 

Mare parte din aceste premise 
s-ar realiza prin perfecţionarea ra- 
chetelor de lansare ce ar fi capa- 
bile să plaseze pe orbite sincrone 
sateliții grei de 3 pină la 4 tone. 
(Molnia, cel mai greu satelit de 
telecomunicaţii, are numai o tonă). 

Unele proiecte vest-europene 
consideră suficient un satelit ope- 
raţional de 600 kgf pentru acope 
rirea Europei şi unul de 1 500 kgf 
pentru transmisii în reţeaua cos- 
mică «Eurovision» pe două canale 
imagine și 10 canale sunet. 

Pentru acoperirea intercontinen- 
tală «Mondovision» se socotește 
necesar un satelit de 2500— 
2 800 kgf. Pentru mărirea siguranţei 
în funcţionare și existenţa înde- 
lungată, se preconizează în viitor 
utilizarea surselor de alimentare 
electrică, gen reactoare nucleare 
«portative» tip SNAP sau genera- 
toare cu izotopi radioactivi, pre- 
cum și utilizarea antenelor mari 
depliabile în spaţiu. 

creaza noi 
elemente 


Ing. A. SUSAN 
doctor în chimie 


Una dintre cele mai importante realizări ale științei secolului 
nostru o constituie fără îndoială descoperirea de noi elemente chi- 
‘mice. În anul 1868, cînd Mendeleev și-a redactat celebrul său tabel 
al elementelor, erau cunoscute doar 68 din cele 104 elemente cu- 
“moscute astăzi, ceea ce înseamnă că în mai puțin de 100 de ani numărul 
“acestora aproape s-a dublat. Dintre acestea, 88 se găsesc în natură 
„sub formă liberă (necombinată) sau combinată (în majoritatea cazu- 
rilor), iar restul de 16 au fost obținute de om pe cale artificială. 

De fapt toate cele 104 elemente, și probabil cele încă nedescoperite, 
au existat acum cîteva miliarde de ani în urma formării planetei 
noastre, dar instabilitatea nucleelor lor atomice a făcut ca ele să 
dispară, transformîndu-se în nucleele altor elemente mai ușoare 
și mai stabile, emiţind în același timp și diferite radiaţii radioactive. 
De aici rezultă că elementele chimice pot fi obţinute printr-un pro- 
ces invers, plecînd de la un element obţinut în natură (sau în labora- 
tor), căruia să i se adauge particule elementare, ca protoni, neutroni, 
electroni etc., îngreunîndu-l și dindu-i o structură corespunzătoare 
noului element care trebuie obținut. Acest proces se petrece în 
special în nucleul atomului respectiv și poartă numele de reacţie 
nucleară. 

Primele încercări științifice de a obține în laborator elemente 
noi aparțin unui grup de cercetători italieni compus dintr-o seamă 
de personalităţi celebre ca fizicienii Enrico Fermi și Emilio Segrè. 
Aceste experienţe au fost făcute la numai doi ani de la descoperirea 
de către Chadwick a cunoscutei particule elementare — constitu- 
entă a nucleelor tuturor atomilor cu excepția hidrogenului — neu- 
tronul. 

Particulele elementare creează noi elemente 


Neutronul a fost primul proiectil cu care au fost 
bombardate nucleele atomilor în vederea «trans- 
mutării» lor în nuclee ale unor elemente noi. Ulte- 
rior, alături de reactoarele atomice generatoare de 
neutroni cu energii mult mai mari decit cei emiși 
în urma dezintegrării nucleelor unor elemente 
radioactive ca, de exemplu, uraniul 235, plutoniul 
239, s-au creat instrumente din ce în ce mai puter- 
nice şi mai perfecționate. Aşa au apărut ciclo- 
troanele, betatroanele, acceleratorii lineari, instru- 
mente capabile să dea viteze şi energii mari unor 
particule şi mai grele decît neutronii ca, de exem- 
plu, ionii de hidrogen (protoni), hidrogen greu 
(deuteroni), heliu (helioni), bor, carbon azot, oxi- 
gen, neon etc. În calea acestor particule erau aşe- 
zate «ținte» ce conțineau elementul supus bom- 
bardamentului cu particulele mai sus amintite, 
din contopirea nucleelor cărora trebuia să ia 
naştere un nucleu nou. O asemenea reacție nu- 
cleară poartă numele de fuziune (contopire) 
nucleară și poate fi exprimată printr-o ecuație 
simplă în care se operează niște adunări și scăderi 
elementare. Astfel, aşa cum se va vedea mai 
departe, sinteza elementului cu numărul de (ordi- 
ne) 102 putea fi prevăzută că ar avea loc prin 
fuziunea nucleelor elementului cu numărul de 
ordine 96 (curium-ul) și a elementului cu numărul 
de ordine 6 (carbonul), pe baza simplei operaţii 
de adunare 96+6=102, figurată în următoarea 
ecuație simplificată reprezentind reacția nucleară. 

Ar fi mult prea simplu însă ca totul să se limiteze 
la bombardarea unei ținte cu ioni acceleraţi pentru 
a obține un element nou! Presupunerile şi calculele 
trebuie însoţite de dovezi concrete în legătură cu 


«naşterea» noului element care de multe ori este 
atit de instabil încît dispare după citeva secunde, 
dezintegrindu-se într-o serie de alte elemente. 
Din această cauză, dovedirea obținerii unui nou 
element necesită de la creatorii lui desfășurarea 
unei adevărate măiestrii experimentale, caracteri- 
zată prin măsurători de foarte mare precizie şi 
rapiditate. 

Dintre cele 16 elemente artificiale amintite mai 
sus, patru, şi anume tecnețiul (Tc), astatinul (At), 
promețiul (Pm) şi franciul (Fr) sint elemente mai 
uşoare decit uraniul (cel mai greu element aflat 
în natură), iar restul de 12 sînt mai grele decit 
acesta. Denumirea lor subliniază fie unele pro- 
prietăți ca, de exemplu, tecnețiul (de la cunoscutul 
grecesc tehnos care înseamnă artificial), astatinul 
(de la astatos — instabil), fie a fost dată în cinstea 
unor planete sau personaje mitologice ca Pro- 
meteu (pentru elementul prometiu — Pm), care a 
înfruntat pe zei furînd focul pe care l-a dăruit 
oamenilor, fie în cinstea unor savanți ca soții 
Curie (curiumul), Mendeleev (mendeleeviu), En- 
rico Fermi (fermiul), E.O. Lawrence (laurenţiu), 
A. Nobel (nobeliu) sau a locurilor lor natale ca 
Franţa (franciu), California (californiu), America 
(americiu) etc. d 

Primele 14 elemente urmînd în sistemul periodic 
uraniului au fost mult timp denumite impropriu 
«transuranide» — dincolo de uraniu. Este mai co- 
rect să se denumească aceste elemente «acti- 
nide», datorită înrudirii lor chimice cu elementul 
din căsuţa a 89-a a sistemului periodic — actiniul. 
Ultimul element descoperit în 1963 de către cer- 
cetătorii de la Dubna şi apoi de către cei de la Uni- 
versitatea Berkeley din S.U.A. nu are încă fixată 
denumirea (provizoriu kurceatoviu). 


Emilo Segré descoperă tecnețiul 


lată cum povesteşte cunoscutul om de știință 
Emilio Segré condiţiile în care a descoperit primul 
element artificial — tecnețiul. 

— Acum mulți ani, după ce lucrasem cîțiva ani 
în radioactivitate, am sosit la Palermo unde am 
avut ocazia să lucrez cu Enrico Fermi. 

La Palermo exista însă un laborator mic și să- 
răcăcios, care nu se putea compara cu'spațioasele 
laboratoare de la Berkeley. Deoarece doream să 
termin citeva lucrări, am sosit în 1936 la Berkeley 
pentru a lucra la ciclotronul cu diametrul de 95 cm*, 
un accelerator de deuteroni nu prea mare, pe 
care astăzi nu-l mai folosim. Am luat cu mine 
apoi la Palermo citeva probe din molibdenul 
bombardat cu deuteroni. 

Aveam toate motivele să credem că molibdenul 
după bombardarea cu deuteroni ar trebui să se 
transforme în elementul cu numărul de ordine 43 
pe care astăzi îl numim tecneţiu. Deuteronul, 
adică nucleul deuteriului («hidrogenul greu»), este 
compus dintr-un proton și doi neutroni. Deoarece 
în nucleul atomului de tecnețiu ar trebui să existe 
43 de protoni era logic să vedem că deuteronul va 
lăsa în nucleul molibdenului un proton, transfor- 
mindu-l într-un nucleu al tecnețiului, deci era abso- 
lut necesar să dovedim justețea acestei ipoteze. 
Pentru acest lucru am întrebuințat metoda separării 
cantităților mici de tecnețiu cu ajutorul unei sub- 
stanțe purtătoare. Am luat o țintă de molibden 
(după bombardarea ei cu deuteroni), am dizolvat 


* Unul dintre primele ciclotroane din lume, construit 
de E.O. Lawrence, inventatorul acestui instrument, pen- 
tru care a fost distins cu Premiul Nobel — n.a. 

şi am adăugat soluției diferite elemente în calitate 
de purtători. După aceea am încercat să aflăm 
dacă există sau nu în soluția respectivă elementul 
pe care îl căutăm şi care trebuia să aibă proprietăți 
chimice asemănătoare cu ale reniului și manga- 
nului, aflate pe aceeaşi coloană verticală a siste- 
mului periodic (locul prevăzut de «Mendeleev în 
căsuţa a 43-a din sistemul său — n.a.). 

După nenumărate operaţii am reușit în 1937 să 
punem în evidenţă, cu mijloace chimice, existența 
unui element cu proprietăți diferite de ale tuturor 


elementelor cunoscute şi asemănătoare cu ale 
reniului (elementul purtător — n.a.), după care am 
reuşit să izolăm acest element de reniu. 

Era primul element creat de mina omului, fapt 
pentru care l-am şi botezat «tecnețiu». La această 
lucrare m-a ajutat mineralogul Carlo Perrier. În 
1938, lucrind la Berkeley împreună cu doctorul 
Seaborg, am găsit un izotop cu viață lungă a 
tecnețiului, avind o perioadă de înjumătățire de 
ordinul a 200 000 de ani, iar mai tirziu, împreună 


cu doamna Vu Tian-siun, am reușit să identific 
re element printre produșşii de fisiune ai ura- 
niului. 

Fără a ştirbi cu nimic din meritele descoperito- 
rilor tecnețiului nu putem însă să nu comparăm 
dificultatea lucrărilor legate de sinteza tecnețiului 
cu fineţea fără precedent a experienţelor legate 
de obținerea celor mai recente elemente artificiale 
ca, de exemplu, mendeleeviul-101, nobeliul-102, 
laurenţiul-103, precum şi a elementului 104. 


Descoperirea nobeliului nu este confirmată 


În 1957 o echipă compusă din cercetători ame- 
ricani, englezi și suedezi, lucrînd la Institutul de 
fizicăNobebdin Stockholm au anunţat obţinerea 
în laborator a unui izotop al elementului 102. 
Acest izotop al unui nou element, avind în nucleu 
102 protoni, avea o «viață» (perioadă de înjumătă- 
tire) de numai 10 minute şi a fost obţinut, conform 
comunicatului din 1957, prin bombardarea izo- 
topului 224 al elementului curium (număr de 
ordine=96) cu ioni ai izotopului cu masă 13 al 
carbonului (număr de ordine 6). Numele de nobeliu 
dat acestui element în cinstea lui Alfred Nobel, 
fondatorul premiilor cu același nume care au con- 
tribuit la progresul ştiinţelor, a fost mult prea uşor 
acceptat de către forul internaţional în drept. Re- 
petind experiențele cercetătorilor de la Stockholm, 


atit de către fizicieni de la Universitatea Berkeley 
cît şi de către un grup de la Institutul unificat de 
cercetări nucleare de la Dubna, nu s-a reușit să se 
reproducă datele comunicate, ceea ce însemna o 
infirmare a realității obținerii elementului 102. Un 
an mai tirziu, în 1958, cercetătorii americani obțin 
însă un izotop al elementului 102 bombardind o 
țintă a izotopului.246 al curiumului, cu ioni ai 
izotopului cu masă 12 al carbonului, accelerațţi 
într-un accelerator linear de ioni grei, denumit 
HILAC, nou construit la Berkeley. În aceeași 
perioadă, colectivul condus de acad. G.N. Flerov 
de la Dubna obţine un alt izotop al elementului 
102 pe o cale diferită, bombardind atomi de plu- 
toniu 94 cu ioni grei de oxigen acceleraţi în gigan- 
ticul ciclotron construit în apropiere de Moscova. 


Şi cu milionimi de gram se pot face descoperiri 


În primăvara anului 1961, la capătul a trei ani 
de muncă începută puțin timp după sintetizarea 
elementului 102, un grup compus din A. Ghiorso, 
T. Sikkeland, A.E. Larsh și R.M. Latimer a obţinut 
şi elementul 103 pe care l-au botezat laurențţiu, în 
cinstea fizicianului Ernest O. Lawrence, laureat al 
Premiului Nobel, inventatorul ciclotronului şi fon- 
datorul laboratoarelor de la Berkeley. 

Experienţa constă în fuzionarea nucleului ato- 
mic al elementului californiu, conținînd 98 de pro- 
toni, cu nucleul borului, conținînd 5 protoni, 
pentru a obține un nucleu al unui element nou 
conținînd 98+5=103 protoni. Acest deziderat a fost 
realizat prin bombardarea unei ținte conținînd 
atomi de californiu cu ioni de bor acceleraţi în 
puternicul accelerator HILAC, unde aceștia pri- 
meau energia necesară pătrunderii celor cinci 
protoni ai nucleului de bor în nucleul californiului. 


1) Schemade 
principiu a dis- 
pozitivului cu 
care s-a obținut 
elementul 103 
— laurențiul. 


2) «Breeden- 
ul este o ade- 
vărată uzină în 
care se produc 
cantități indus- 
triale de pluto- 
niu. 


Deoarece californiul este un element obținut la 
rîndul lui tot pe cale artificială şi în cantităţi extrem 
de mici, cercetătorii de la Berkeley dispuneau 
pentru experiențele lor de o cantitate de numai 
3 micrograme (trei miimi de miligram!) din acest 
prețios element! Acest handicap a fost însă com- 
pensat cu prisosință de fineţea și ingeniozitatea 
experienţei şi aparaturii imaginate de colectiv. 
Elementul țintă — californiul —-a fost depus pe 
un minuscul disc confecționat din nichel foarte 
pur, avind o grosime de 165 miimi de milimetri; 
500 de asemenea discuri aşezate unele peste altele 
ar da o grosime cit a unei monede de 5 bani. După 
cum se poate vedea şi din figura alăturată, ținta 
de californiu-nichel (A) a fost introdusă într-o 
cameră închisă (B) umplută cu un gaz inert (heliu). 
Asupra țintei este îndreptat un fascicul (C) de 
ioni accelerati de bor; în urma reacției nucleare 
atomii elementului nou format (D) sînt expulzați 
din țintă în spațiul înconjurător unde întilnesc o 
bandă de cupru (E) mişcîndu-se încet în sensul 
arătat. Fiind încărcaţi electric, atomii de laurențiu 
aderă la banda de cupru care îi antrenează pină în 
dreptul unor contori (F) de radiație capabili să 
înregistreze radiația alfa emisă de atomii instabili 
de laurențiu în momentul încetării vieții lor, adică 
a dezintegrării. Fără acest dispozitiv ingenios nu 
s-ar fi putut pune în evidenţă atomii de laurențiu 
expulzați din țintă și aceasta într-un timp atit de 
scurt cît durează «viaţa» lor. Mai exista o întrebare: 
oare radiaţia alfa înregistrată de contoare era 
emisă de laurențiu sau de vreun izotop al unuia 
dintre elementele cunoscute. A urmat o muncă 
titanică în urma căreia s-au studiat radiaţiile emise 
de diferite elemente ca plumb, bismut, plutoniu, 
americiu etc. iradiate cu ioni de bor și s-a ajuns la 
concluzia că radiația înregistrată aparținea în- 
tr-adevăr numai unui nou element — laurențiului. 
Odată cu descoperirea acestui element s-a 
închis şi seria actinidelor care a preocupat atit 
de mult pe fizicieni şi chimişti în ultimii 20 de ani. 

Ing. M. PAJOLIU 


Se spune că, de obicei, răufăcătorii inventează 
primii diferite metode de «lucru» şi abia după 
aceea polițiștii descoperă antidotul. Prin această 
afirmație se aduce, indirect, un compliment la 
adresa imaginaţiei și a inventivităţii celor dintii. 
Dar iată că a sosit vremea cînd apărătorii legii din 
diferite ţări capitaliste afirmă că sînt în măsură să 
inverseze ordinea mai sus arătată: mijloacele teh- 
nice de care dispune azi criminalistica au luat-o 
înaintea tuturor posibilităților pe care le au “a 
îndemînă hoţii, spărgătorii, falsificatorii sau trafi- 
canții. Un chimist specialist în criminalistică din- 
tr-un mare oraș vest-german a declarat recent că un 
răufăcător care ar avea intenţia să realizeze o 
spargere perfectă, astfel încît metodele ştiinţifice 
actuale ale tehnicii criminalistice să nu o poată 
descifra pînă în cele din urmă, ar trebui să facă 
astfel de investiţii, de pregătiri și să ia asemenea 
măsuri încît, practic, «afacerea» ar deveni neren- 
tabilă pentru orice pungaș de rînd. lar după alte 
păreri autorizate, nu s-a născut încă răufăcătorul 
care să poată înfrunta... 


Calculatorul electronic 
în slujba poliţiei 


De cîțiva ani în S.U.A. sînt utilizate mașini elec- 
tronice de calcul pentru a ajuta la identificarea 
răufăcătorilor, în unele cazuri de «rutină», cum 
sînt furturile de automobile, care prin această 
cale au putut fi simţitor reduse. Și iată că cu cîteva 
luni în urmă, în orașul Stuttgart, a fost pus în 
funcţiune în slujba poliției primul calculator elec- 
tronic din Europa, fabricat de 1.B.M., care are rolul 
de a rezolva cele mai complicate probleme de cri- 
minalistică. 

Desigur că mulți dintre aşii lumii interlope vor 
zimbi cu superioritate cînd vor afla că au de în- 
fruntat o mașină, iar dacă unii dintre ei ar putea 
să-și privească drept în față «adversarul», o insta- 
laţie aparent modestă, de loc aspectuoasă, ei s-ar 
uita la ea cu un vădit aer de superioritate. Atitu- 
dine cu totul greşită însă, deoarece mașina are cel 
puţin două calități care nu sînt de loc de disprețuit: 
o «memorie» fantastică, imposibil de egalat de 
orice om sau fișier, și o rapiditate inegalabilă de 
acţiune, ceea ce, tradus în limbaj comun, înseamnă 
de fapt posibilitatea de a înmagazina în mașină un 
număr practic infinit de date cu privire la răufăcă- 
tori, precum și extragerea, în fracțiuni de secundă 
sau în cel mult citeva secunde, a oricitor date și 
elemente comparate. 

De fapt introducerea «polițistului-electronic» se 
bazează pe cunoașterea de mai multă vreme a unor 
caracteristici psihologice, practic aproape general 
valabile în tot universul excrocilor şi spărgătorilor: 
înclinația proprie, specifică fiecăruia, de a lucra 
într-un anumit domeniu şi cu anumite mijloace 
caracteristice. Niciodată hoţul de buzunar care 
acționează în tramvaie sau metrouri nu se gindește 
să spargă safeurile unei bănci, după cum bandele 
care fură automobile sînt de regulă strict «speciali- 
zate» numai în acest domeniu. 

La acest conservatorism psihologic bazat de 
fapt pe aceea că pentru a ajunge ași în materie sînt 
necesare numeroase exerciții, se adaugă stilul 
personal de lucru, specific fiecărui spărgător. Cei 


din poliție care se ocupă cu probleme de crimina- 
listică folosesc din plin aceste puncte slabe ale 
infractorilor, dar valorificarea deplină se obține 
numai cu ajutorul calculatorului electronic. În 
memoria acestuia se introduc, după un anumiţ cod, 
un număr foarte mare de «fişe» care conţin carac- 
terizarea domeniului de activitate și stilul specific 
de lucru al tuturor infractorilor care au avut vreo- 
dată contact cu poliția. În aceste microfișe imprimate 
codificat pe bandă magnetică apar și date privind 
oraşele sau zonele geografice în care operează 
diverși indivizi, intervalele de timp în care apar la 
«suprafață», micile slăbiciuni personale etc. 

Atunci cînd se produce o infracțiune, aceasta este 
tradusă după cod în limbajul mașinii electronice, 
care extrage imediat toate numele posibile de 
răufăcători avind «specialitatea» respectivă. Prin 
aceasta se restringe foarte mult zona de cercetări, 
se pot stabili imediat direcţiile în care trebuie 
acționat și întreaga rețea a poliției poate fi de 
îndată pusă pe urma suspecților. 

Dacă infractorul a lăsat «urme», respectiv am- 
prente digitale, mașina electronică le compară 
imediat cu cele existente în memorie și în cazul 
cînd ele corespund cu una din amprentele existente 
precizează imediat identitatea făptașului. 

După cum se știe, fiecărui om îi este specific un 
anumit desen al amprentelor digitale și pînă în pre- 
zent nu a fost înregistrat nici un caz cînd ampren- 
tele a doi oameni să fie identice. Pentru ușurința 
clasificării, amprentele sînt grupate în trei cate- 
gorii care sînt caracterizate printr-o predominanță 
a anumitor forme geometrice (amprente inelare, 
spirale sau triunghiulare). Modelul fiecărei am- 
prente digitale, dreptele, curbele sau vîrtejurile 
liniilor papilare sînt transcrise într-un sistem binar 
(exprimat prin două valori) pe baza unei scheme 
complicate; cu aceste sisteme mașina lucrează și 
identifică foarte uşor amprenta identică. 

Dar, din păcate, tocmai în cazurile cele mai 
delicate, cînd infractorii lucrează cu cea mai mare 
atenţie și nu lasă nici o amprentă, mașina devine, 
din acest punct de vedere, neputincioasă. Pentru 
astfel de cazuri, specialiştii au mers pe o altă cale. 


Chimia pe urmele 
infractorilor 


Astăzi urme invizibile cu ochiul liber, firişoare 
de păr, pete infime de sînge, zgirieturi etc., permit 
ca pe baza unor complexe analize chimice să se 
identifice originea, cauza și în cele din urmă per- 
soana care a făptuit infracțiunea. Dar există totuşi 
cazuri cînd făptaşul nu lasă nici o urmă care să poată 
fi descoperită prin aceste mijloace. Atunci, specia- 
liştii și-au ales un model clasic de atitea ori folosit 
cu succes în practică: cîinele polițist. Acesta adul- 
mecă urmele cele mai insesizabile, simte după miros 
pe cel urmărit, acolo unde cu ajutorul nici unui alt 
mijloc el nu ar putea fi găsit. 

Specialiştii englezi ai Scotland Yard-ului afirmă 
că au reușit să aplice pentru prima dată metoda 
«amprentelor» de aer, cu ajutorul cărora infracto- 
rul poate fi identificat fără greșeală. În acest scop 
este folosit un analizator de gaze de tip cromato- 
graf, care analizează compoziția probelor de aer 
luate din diferite locuri pe unde se presupune că a 


trecut infractorul. Mirosuri specifice, caracteristice 
fiecărui om, pot fi precis definite cu ajutorul aces- 
tui aparat ultrasensibil, care determină de fapt 
compoziția moleculară a gazului analizat. Se afirmă 
că precizia lui este atit de mare încît analizînd 
compoziția aerului în locul unde a stat o persoană 
se poate stabili cu suficientă exactitate înălțimea 
lui și pe ce obiecte a pus mina etc. 

Un domeniu vast de activitate al poliției crimi- 
nalistice îl constituie falsurile. Metodele grafolo- 
gice, bazate pe faptul că fiecare om are un anumit 
fel de a scrie care nu se mai regăseşte cu exactitate 
la altă persoană şi care nu poate fi deci imitat cu 
perfecțiune, au și ele anumite limite, care nu pot da 
rezultate mulțumitoare mai ales atunci cînd ele- 
mentele de analiză de care dispunem sînt prea 
puţine la număr. În aceste cazuri intervine cu succes 
o ramură de analiză chimică numită cromatografia 
scrisului. 

Un caz real petrecut recent a stirnit vilvă în 
presa occidentală, punînd în evidenţă posibilitățile 
acestor noi metode chimice de analiză a scrisului. 
Un tînăr beneficiar al unei moşteniri este acuzat 
de ceilalți moștenitori că ar fi falsificat testamentul 
pe care el însuși l-a găsit și l-a predat notarului. 
Acuzarea se baza pe faptul că el era singurul moște- 
nitor care beneficia de o sumă de zece ori mai mare 
decit fiecare din ceilalţi moștenitori, iar ultimul 
zero din cifra ce indica valoarea moștenirii sale 
era în mod evident adăugat ulterior întocmirii 
testamentului. Probele cu martori erau contra- 


dictorii, unele fiind defavorabile acuzatului, dar 
altele îl prezentau într-o lumină favorabilă. Analiza 
grafologică nu a putut da un verdict sigur, dat fiind 
faptul că era vorba de un singur semn grafic. Pro- 
blema a fost elucidată cu ajutorul cromatografiei. 

Analiza trebuia să răspundă la două probleme 
principale: 

— dacă pentru ultimul zero s-a folosit aceeași 
cerneală ca în restul testamentului; 

— în ce interval de timp a fost scrisă cifra suspectă. 

Metoda se bazează pe proprietățile cernelurilor 
aflate în contact cu hirtia. De fapt, orice cerneală, 
pastă etc. este rezultatul unei combinaţii de mole- 
cule diferit colorate, care prin suprapunere dau 
drept rezultantă culoarea finală a cernelii. 

În contact cu hîrtia, diferitele molecule se com- 
portă ca și cum s-ar afla în stare de plutire, ele se 
separă treptat, întocmai cum un grup de înotători 
plecați de pe aceeași linie s-ar distanța după un 
anumit timp. 

Tratarea cu reactivi a unor probe infime de cer- 
neală de pe hirtie, luate, de exemplu, din două 
grupuri de scris ce trebuie comparate, permite să 
se identifice atît tipurile de cerneală cu care s-a 
scris, cît și diferența de vechime dintre cele două 
scrisuri, în funcție de gradul de separare a molecu- 
lelor de cerneală. 

În cazul arătat mai sus, omul nevinovat a fost de- 
clarat ca atare; s-a dovedit că scrisul era realizat 
cu aceeași cerneală, iar adăugirea cifrei «0» s-a 
făcut în timp ce proprietara moştenirii trăia; apărea 
plauzibilă modificarea ulterioară a testamentului 
chiar de către autoarea testamentului care simpa- 
tiza în mod deosebit pe presupusul falsificator. 

În multe cazuri, ştiinţa slujește la descoperirea 
adevărului, la identificarea și pedepsirea infrac- 
torilor. 

Civilizaţia urbană, a marilor orașe, va dispărea ? 

Este o ipoteză, dar, din păcate, are oarecare temei. Odată cu co- 
nurbanizarea, cu contopirea în teritoriu a orașelor mari și mici, pro- 
ble mele care agravează dificultățile vieţii urbane cresc. Un program 
mondial, de studii și cercetări, își propune să rezolve măcar o parte 
din cele mai acute probleme ale vieții urbane. În cele ce urmează 
sînt înfățișate citeva aspecte ale modului de abordare la nivelul ora- 
șului, cartierului, străzii și locuinţei. 


Istoricii urbanismului sînt unanimi în a afirma că 
prima revoluție industrială începută în Anglia în 
cel de-al doilea sfert al secolului trecut și generali- 
zată în Europa și în alte continente în a doua jumă- 
tate a acestuia, a determinat o nemaiintilnită dez- 
voltare a orașelor. Numărul acestora, mărimea lor 
şi modul de răspindire în teritoriu s-au modificat 
rapid, determinînd una din problemele de bază 
nu numai ale urbanismului, ci ale întregii civilizații 
umane: problema marilor orașe, a modului de viață, 
a condiţiilor economice şi sociale de trai ale popu- 
lației, a locuințelor, circulației etc. 

Tendinţele de lungă durată evidenţiate de stu- 
diile demografice elaborate -de Comitetul O.N.U. 
pentru locuințe, sistematizare și urbanism indicau o 
creştere în continuare, prezumată pină spre sfir- 
şitul secolului nostru, de cca. două ori a populației 
totale a planetei. 

Față de aproape un miliard de locuitori, a treia 
parte din totalul existent în prezent, care locuiesc 
în orașe (localități cu peste 5000 de locuitori) 
se indică o creștere de pină la 4—4,5 miliarde a 
populației urbane, deci un spor de la 30% pînă 
la 70—80% a orășenilor. Dacă această prognoză 
se va dovedi exactă, toate premisele și verificările 
o indică ca fiind foarte probabilă, vom asista spre 
sfirşitul secolului la ceea ce specialiștii denumesc 
«explozia organismului urban». 

Organizarea multilaterală, în condiţiile vieții 
moderne, a modului de trai al unei populații de 
4—5 ori mai mare în orașele care în prezent suferă 
de o serie întreagă de deficienţe ca urmare a unei 
rămîneri în urmă faţă de necesitățile deja existente, 
iată un domeniu de mare anvergură în care spiritul 
creator uman găsește un larg cimp de cercetare, 
experimentare și forță transformatoare. 

Extinderea în suprafață a orașelor este unica so- 
luție? Sau densitățile foarte mari, concentrarea pe 
verticală reprezintă avantajele cele mai mari pentru 
«n asele viitorului? Cum se va circula într-o lume 

ultraurbanizată și cum se va face aprovizionarea cu 
alimente a unor conurbaţii de zeci și zeci de kilo- 
metri, zone urbane provenite din repetata conto- 
pire a orașelor care se revarsă peste limitele presta- 
bilite de edilii lor? lată întrebări pe care, în diferite 
ţări, și le pun în aceeași măsură atit cercetătorii, 
proiectanţii, arhitecţii, inginerii, cît şi artiștii plas- 
tici, sociologii, economiştii, medicii și geografii. 


Arhitectură fantastică 
sau urbanism utopic? 


Este posibil ca multe din soluțiile preconizate 
să poată fi apreciate ca simple proiecte rezultate 
din imaginaţia unor visători. 

Istoria gîndirii omeneşti cunoaște însă geniali 
precursori, ginditori curajoși care au scrutat viito- 
rul, schițind şi contururile sale mai exacte. Tema 
orașului viitorului are mulți precursori. La vremea 
lor Giordano Bruno, Galileo Galilei, Leonardo da 
Vinci, Michelangelo, s-au preocupat de forma şi de 
dimensiunile orașelor și clădirilor, unii dintre ei 
schițind chiar sugestii cu privire la dezvoltarea 
acestora. Filozofii utopişti din prima jumătate a 
secolului trecut, precursori ai socialismului ştiin- 
ţific, au fost în cel mai înalt grad preocupaţi de 
viitorul orașelor și au elaborat nu numai studii 
teoretice, ci și planuri de organizare a unor locali- 
tăți în care și-au transpus în viață concepţiile. 
Saint Simon, Fourrier, Owen şi alţi socialişti 
utopici au fost în același timp şi adevărați renova- 
tori ai orașelor. Concepţiile lor, oricît de hazar- 
date au părut pentru contemporani, sint cu mult 
depășite de realizările actuale. După o asemenea 
lecție dată de însăși dezvoltarea istorică a orașelor, 
putem privi cu tolerantă simpatie proiectele ora- 
șelor viitorului chiar dacă acestea ne par extrem 
de originii 


Turnul Eiffel — 
un exemplu 


Cine ar îndrăzni să considere astăzi turnul Eiffel, 
construit la Paris în 1887, ca un exemplu de arhi- 
tectură fantastică? 

Cu 80 de ani în urmă, intenția de a executa, în 
plin Paris, o construcție metalică de mare înălțime, 
a fost apreciată ca o idee năstrușnică, considerată 
de unii imposibil de realizat, de alții inutilă și jigni- 
toare la adresa monumentelor existente. 

Dacă turnul Eiffel a devenit un component banal 
al peisajului parizian, de ce existența a 20—30 de 
asemenea turnuri piloni, poate chiar mai înalți, 
ridicați ca o pădure metalică, legaţi între ei prin 
gigantice poduri, drumuri și platforme, toate alcă- 
tuind o structură spațială tridimensională cu lo- 
cuințe, școli, teatre, magazine, n-ar putea constitui 
o soluție pentru orașul de la sfirșitul secolului 
nostru? 

În epoca noastră și fantasticul și utopia își pierd 
parțial înțelesul și, în orice caz, impun prudență 
în aprecieri categorice. 


O vizită la muzeu 


Muzeul de artă modernă din New York (S.U.A.) 
a organizat o expoziție permanentă cu titlul «Ar- 
hitectura și urbanismul vizionar». 

Deschisă pentru prima dată în 1960, această ex- 
poziție s-a bucurat de o atenţie şi de un interes 
atit de mari din partea vizitatorilor încît muzeul 
s-a decis să o permanentizeze. Un consiliu alcătuit 
din personalități marcante din rîndul specialiștilor 
în urbanism, arhitecți, ingineri, conducători ai 
unor municipalități, artişti plastici, decide anual 
includerea în expoziție a unor proiecte și machete 
de orașe, construcții interesante, după un regula- 
ment elaborat pe baza precisă a utilității şi realis- 
mului celor înfățișate și susținute. Intrarea în expo- 
ziţie constituie datorită prestigiului personalită- 
ţilor din comisie un gir, o distincție, pentru autori. 


Jean Claude Mazet: oraș conic. 


Să ne asumăm rolul de ghid și să vă însoțim într-o 
scurtă vizită prin expoziția «orașelor vizionare». 
Vă avertizăm că ne vom opri numai asupra celor 
mai remarcabile idei şi soluții din cele peste 240 
care există pînă în prezent. Şi acum să începem... 


Oraș cu o singură clădire 


Regretatul arhitect francez Le Corbusier, unul 
din marii vizionari ai secolului nostru, a elaborat 
în anul 1929 un proiect de urbanism pentru orașul 
Rio de Janeiro (Brazilia). Soluția ingenioasă propusă 
constă în a asigura concomitent o zonă complet 
separată pentru circulația autovehiculelor și un 
volum mare de construcții de locuințe cu dotările 
aferente. Realizarea ideii indică construcția unor 
clădiri aflate în continuare pe kilometri întregi, 
care să aibă circulația pe acoperișuriClădiri speciale 
de parcare ar fi întrerupt din loc în loc şirul locuin- 
telor. Ideea lui Corbusier a fost reluată în zilele 
noastre de Kenzo Fanga pentru proiectul de urba- 
nism al orașului Tokio. 


Oraș marin și oraş pod 


Japonezul Kiyonori Kikutake este autorul unui 
proiect de oraș marin, datînd din 1959. Ca răspuns 
la creșterea demografică rapidă și la necesitatea de 
a asigura suprafețe cît mai mari pentru culturile 
agricole, el sugerează construcţia unor orașe plu- 
titoare. Scufundarea unor enormi cilindri de beton, 
la mari adîncimi, pe fund maritim stîncos și amenajat, 
ar putea permite executarea unor fundaţii pe ra- 
dieri pe care s-ar putea construi orașele imobile. 
Aceste uriaşe turnuri ar putea fi legate între ele 
prin autostrăzi suspendate peste apa mării astfel 
încît să constituie adevărata localitate. 

Orașul-pod imaginat de arhitectul american James 
Fitzgibbon, în 1960, intuiește soluționarea crizei 
de teren şi evitarea ocupării acestuia, distrugerea 
peisajului natural prin construcția de clădiri-fus 


grupate în orașe. Turnurile-fus sînt ancorate prin 
cablu de niște platforme circulare aflate la nivel 
median. În centrul compozițional al orașului se 
află un bloc catarg, ancorat de vîrful clădirilor-fus. 
Panorama unor asemenea orașe aflate la vreo 
200—300 de metri deasupra solului nu este de loc 
monotonă. Nu sinteți de aceeași părere? 


Oraș conic și oraş acoperit 
cu dom geodezic 


În anul 1947, un industriaș francez, animat de 
mecenat şi de utopism, a comandat unui discipol 
al lui Le Corbusier, arhitectul Jean-Claude Mazet, 
un proiect al orașului ideal. După ani îndelungaţi 
de studii, Mazet a elaborat un oraș-piramidă gigant, 
în formă de trunchi de con, împărțit în trei secțiuni 
principale despărțite prin spaţii separatoare de 
circulație, vizibile pe machetă. Cele trei căi prin- 
cipale de acces (aer, cale ferată, apă) intră prin A 
în oraș (C) trecînd prin portul (B). Din oraș, prin 
galeriile existente în subteran, trecînd pe sub 
esplanada (D), se ajunge la zona de sport și re- 
creație (E). În exteriorul acesteia se află parcuri, 
stadioane, bazine de înot, teatre în aer liber (F). 
Grădina botanică, hipodromul se află în zona (G) 
prelungite în (H) printr-o zonă plantată. O cale 
monumentală de acces (|) dublată de o arteră de 
circulație rapidă leagă orașul de necropolă. Zona 
(K) este cea rezervată pentru spectacole, serbări 
în aer liber etc. 

Americanul Buckminster Fuller este una din 
minţile cele mai îndrăzneţe în domeniul viitorului 
orașelor. El este autorul şi experimentatorul unui 
sistem de acoperire de foarte mari deschideri — 
domul geodezic —, o cupolă din masă plastică trans- 
parentă şi rezistentă, cu ajutorul căreia se pot reali- 
za climatizări pe mari suprafețe. El a propus să fie 
acoperită cu un dom geodezic o parte a insulei 
Manhattan din New York, pentru a-i îmbunătăți 
climatul și a organiza nişte mari suprafețe plantate 
în aer liber, verzi în tot timpul anului. 


Pavilionul S.U.A. la Expoziţia mondială 1967 din 
Montreal (Canada) pe o suprafață de 1,5 ha a fost 
acoperit cu un dom geodezic de masă plastică 
cu ajutorul căruia, în interior, este realizată o 
climatizare totală. 


Oraş zigurat 


Influența legendarului turn Babel nu slăbeşte, 
ci găsește noi adepți și în urbanism. Decedat în 
1959, arhitectul englez Franck Lloyd Wright a fost 
conducătorul unei școli-curent care are numeroși 
discipoli. Un proiect elaborat în 1947 pentru 
centrul orașului Pittsburgh (S.U.A.) preconizează 
construcția unui turn cu trepte (zigurat) alcătuit 
dintr-o rampă elicoidală pentru accesul automobi- 
lelor. În pereții turnului sînt amplasate locuinţele, 
vîrful fiind rezervat grădinilor suspendate, restau- 
rantelor, platformelor de vederi panoramice. În 
spațiul interior se află stadionul, muzeul orașului, 
planetarium, săli de teatru și operă. 


In loc de concluzii 


Viaţa în marile orașe se complică din cauza difi- 
cultăților de transport și a aglomerării. Soluţia 
practicată, prin construirea de localități satelit și 
prin deplasări de lungă durată ale locuitorilor, la 
lucru și înapoi, zilnic, nu este satisfăcătoare, iar 
eliminarea completă a deplasărilor nu este și nici 
nu va fi posibilă. 

Noile surse de energie, deosebit de mari şi 
extrem de ieftine pe care se presupune că le vom 
avea, vor schimba aproape complet înfățișarea 
orașelor. Acestea vor dispune de carosabile și 
trotuare rulante, climatizare totală, spații verzi și 
plantații din belșug, atmosferă curată, fără nocivități. 
Pe orizontală sau pe verticală? Nu aceasta este esen- 
ţialul; pe una sau pe cealaltă sau poate chiar pe 
amîndouă, după preferințele locuitorilor, dar cu 
minimum de oboseală, de pierdere de timp şi cu 
maximum de confort; acesta va fi 
orașul viitorului. Cît privește lo- 
cuințele, ele vor fi extrem de 
variate, cu o largă gamă de posibi- 
lități şi caracteristici și vor utiliza 
cît mai complet particularitățile 
specifice ale terenului. 

Se poate presupune că spaţiul 
unei locuințe va rămîne, în linii 
mari, același ca în prezent, cu 
unele mici modificări. Biblioteca 
va ocupa un loc mai mic, fiindcă 
va fi pe microfilme şi va cuprinde 
de 100—200 de ori mai multe 
cărți decît în prezent. Ziarul va 
fi imprimat în casă automat, un 
robot va asigura curăţenia, iar 
bucătăria va exista sau nu, după 
preferințele de a lua masa în 
familie sau în restaurante. 


James Fitzgibbon: vedere 
parțială a unei variante a 
orașului-pod. 


În întreaga lume, mai ales în ultimii ani, numărul 
şi varietatea construcţiilor sportive au sporit pe 
măsură ce necesităţile și exploatarea unor aseme- 
nea amenajări se intensifică. Se constată un proces 
de diversificare a construcțiilor sportive de toate 
tipurile şi realizările arhitectonice și tehnice se 
succed cu atit de mare repeziciune încit este dificil 
să remarci din numărul mare de proiecte care se 
elaborează şi se execută ceea ce este mai original 
şi reprezentativ. 

Cu toate acestea, construcția patinoarului de la 
Grenoble (Franţa), proiectat și construit în ve- 
derea Jocurilor olimpice de iarnă din februarie 
1968, aduce o notă interesantă. Nu numai faptul că 
este cel mai modern patinoar acoperit de mare ca- 
pacitate, ci în primul rînd datorită concepției de 

modern, cap de serie, care să determine o orientare 
în proiectarea şi construcția de mari spații aco- 
perite pentru manifestări sportive. 


CÎTEVA CARACTERISTICI 


Noua construcție este amplasată în parcul Mistral, 
în imediata vecinătate a stadionului municipal și a 
patinoarului existent, în care s-au desfășurat cam- 
pionatele europene de patinaj artistic din anul 
1964. Faţă de amploarea jocurilor mondiale, acest 
patinoar existent cu 3 000 de locuri pentru spec- 
tatori a fost considerat insuficient. El va fi utilizat 
ca loc de antrenament și va găzdui și o parte a 
manifestărilor sportive olimpice. 

Noua construcție, denumită «palatul de gheață», 
va conține în principal un patinoar cu 15 000 de 
locuri și o pistă de viteză de dimensiunile regle- 
mentare. 

Proiectul prevede, în afara pistei olimpice de 
60x30 m, şi tribunele necesare pentru 12 000 de 
spectatori cu locuri pe scaune și 3 000 de specta- 
tori în picioare. Sînt prevăzute toate anexele cla- 
sice atit pentru hochei, cit și pentru probele de 
patinaj artistic (vestiare, grupuri sanitare, camere 
de adaptare la temperatura din spațiul cu gheață 
etc.), precum și spațiile necesare activității de 
organizare și conducere a jocurilor: sedii pentru 

organizațiile sportive internaționale și naționale, 
presă, radio, televiziune etc. Pentru public sînt 
prevăzute, în cadrul degajamentelor, restaurante, 
vestiare, baruri, bufete etc. 

Soluția adoptată de arhitectul Alexandre Gui- 
chard a fost determinată în cea mai mare măsură de 
amplasamentul ales și de posibilitățile tehnice de a 
realiza o structură de rezistență convenabilă din 
toate punctele de vedere. După studierea a diferite 
variante s-a ajuns la soluția adoptării unui plan în 
formă de pătrat perfect cu latura de 110 m, ceea ce 
conferă construcției caracterul compact necesar în 
condițiile de amplasament existente. Pista propriu- 
zisă, pe care se vor desfășura toate probele de 
patinaj viteză, semifond și fond, este axată pe o 
diagonală a patinoarului de bază, astfel încît să 
existe o cit mai bună vizibilitate din orice parte a 
tribunelor. Acestea sint amplasate în jurul pistei, 
realizîndu-se o perfectă vizibilitate. 


Plan de ansamblu al sălii: 
TV — cabine de televiziu- 
ne; r,fe — cabine radio 


UN ACOPERIȘ ORIGINAL 
proiectare în mare măsură inedită și îndrăznelii 
inovatoare în execuție, patinoarul olimpic de la 
Grenoble poate fi considerat ca un ansamblu ultra- 


Una dintre cele mai importante probleme, de 
compoziţie și de natură tehnică, care s-au ridicat a 

fost aceea a acoperirii. După încercări diferite, in- 
clusiv unele realizate pe micromodele, a fost 
aleasă cea a suprapunerii a 4 paraboloizi hiperbolici 
şi metrici, doi cîte doi, care amplasați peste zonele 
cu tribune ale sălii, degajă perspectiva spectato- 
rilor, evitînd în același timp crearea unor volume 
exagerate, cu toate efectele estetice și tehnice nega- 
tive. Intersecțiile paraboloizilor hiperbolici deter- 
mină liniile de intersecție ale plafonului, în lungul 
generatoarelor rectilinii care transmit eforturile 
la reazemele așezate regulat la cele patru capete 
ale pistei. 

Pentru a simplifica dimensionarea și execuția 
fundațiilor, cele patru reazeme sînt rigidizate între 
ele cu ajutorul unor tiranți aflați la nivelul tribu- 
nelor. Intersecţia celor 4 paraboloizi hiperbolici 
determină un al cincilea, care este prevăzut cu un 
plafon mobil şi transparent de masă plastică, prin 
care se pot face aerisirea și luminarea naturală. 
Paraboloizii sînt executați din lame de lemn supra- 
puse, gradenele tribunelor şi planșeul fiind din 
beton armat prefabricat. 


INSTALAŢII MODERNE 


În afară de aspectul cu totul original și forma pri- 
mitoare și plăcută a spațiului interior, pe lingă 
avantajele tehnice enumerate, «stadionul de ghea- 
ță» va fi dotat cu o serie întreagă de instalații mo- 

derne caracteristice manifestațiilor sportive şi care, 
în ultimă analiză, împreună cu concepția generală 
arhitectonică, determină confortul unei asemenea 
construcții. 

Ceasurile din întreaga clădire sînt conectate, 
pentru o deplină exactitate, la un cronoscop, care 
la rîndul lui este dependent de o instalație electro- 
nică de mare precizie. Aceasta asigură menținerea 
şi corectarea automată a tuturor ceasurilor pînă la 
o fracțiune de 1/1 000 dintr-o secundă. 

Afişajul rezultatelor meciurilor de hochei ca şi 
cronometrarea probelor de patinaj este asigurată 
pentru toți spectatorii prin mari panouri metalice 
dublate de un ecran de plexiglas pe care se succed 
în paralel indicarea timpului și rezultatele. Întreaga 
instalație de cronometrare și afişare a rezultatelor 
este automată și condusă de la un pupitru central 
prevăzut cu posibilități de adaptare pentru speci- 
ficul fiecărei competiţii şi ramuri sportive. 

În ceea ce privește instalațiile de aer condiționat, 
au fost experimentate și vor fi aplicate, pentru 
prima dată, sisteme de climatizare cu straturi de 
aer mobil, care vor asigura, la diferite nivele, dife- 
rite temperaturi. În cazul patinoarelor acoperite, 
contradicția dintre temperatura cît mai scăzută la 
nivelul gheții, necesară pentru bune performanţe, 
şi nevoia de a asigura spectatorilor o vizionare la o 
temperatură acceptabilă pe timp de 3—5 ore, cit 
durează o suită de meciuri de hochei şi de probe de 


